text:
ኣብ ኦሮሚያ ኣብ ዞባ ምዕራብ ወለጋ፣ ቁሸታት ቶሌን ቄለምን ኣብ ልዕሊ ብኣሽሓት ዝግመቱ ሰላማዊ ሰባት ዝተፈፀሙ ዘስካሕክሕ ጃምላዊ ጨፍጫፍ፣ ብስርዓት ፋሽሽቲ ኣብይ ኣሕመድ ከምዝተፈፀመ ሓደ ካብ ላዕለዎት ኣመራርሓ ብልፅግና ኣቃሊዑ፡፡
ኣብ ልዕሊ ህዝብን ሃገርን ቅንጣብ ሓልዮት ዘይብሉ ባዕዳውያን ዓዲሙ ኣብ ልዕሊ ህዝቡ ጀኖሳይድ ብተደጋጋሚ ዝፈፀመን ዝቕፅል ዘሎን ጨፍጫፍ፣ ጃንዳ ፋሽሽታዊ ጉጅለ ኣብይ ኣሕመድ ነቲ ኣረሜናዊ ተግባር ሸኔ ዝተባህለ ዕጡቕ እዩ ፈፂምዎ ክብል ገሊፁ እዩ፡፡ እንተኾነ ግን ኣባል ቤት ምኽሪ ተወከልቲ ህዝብን ብልፅግናን ሃንጋሳ ኢብራሂም ኣብ ማሕበራዊ መራኽቦ ወፂኡ ብድፍረት ኣብ ዝሃቦ ሓሳብ ግና ብ11 ሰነ 2014 ዓ/ም ኣብ ዞባ ምዕራብ ወለጋ ወረዳ ጊምቢ ቀበሌ ቶሌ ሲዒቡ ድማ ብሰኑይ 27 ሰነ 2014 ዓ/ም ኣብ ቄለም ወለጋ ኣብ ልዕሊ ብኣሽሓት ዝግመቱ ሰላማዊ ሰባት ዝተፈፀሙ መስካሕከሒ ጃምላዊ ጨፍጫፍ ብሓይልታት መንግስቲ ክልል ኦሮምያ ከምዝተፈፀሙ ኣቃሊዑ፡፡
ብፀጋይ መኮነን


c: text/html

text:
ሰራዊት ጉጅለ ፋሽሽት ኣብይን ውልቀ መላኺ መንግስቲ ኢሳያስን ንትግራይ ኣብ ዝወረርሉ ፆታዊ መጥቃዕቲ ከምመሳርሒ ኲናት ይጥቀምሉ ምንባሮም ግዳያት ገሊፀን፡፡እቶም ወረርቲ ናይ ኢዶም ንክረኽቡ ንቓልሲ ብቑዕ ዝኾነ ኩሉ ክጋደል ከምዝግባእ እተን ኣዴታት ሓቢረን፡፡
እዛ ንእስቲ ካብ ዞባ ምዕራብ ትግራይ ወረዳ ቃፍታ ሑመራ ፋሽሽታውያን ንዓኣን ከምኣ ዝበሉ ደቂ ትግራይን ኩሉ ነገሮም ኣሕዲጎም ብግፍዒ እንተባርርዎም ኣካላውን ስነ-ኣእምራውን በሰላ ከምዝበፅሓ ተዛሪባ፡፡ብዙሕ ፈተናታት ሰጊራ ኣብ ከተማ ዓብይ ዓዲ እንተበፅሐት እውን ወረርቲ ናብ ዘላቶ መፂኦም ልብኻ ዝሰብር ዘረባታት ፅልኣት እንዳተዛረቡ ሰለስተ ኮይኖም ደፊሮማ፡፡ ኣብ ከተማ ዓብይ ዓዲ ዝነባርነተን ኮነ ተመዛበልቲ ሰራዊት ጉጅለ ፋሽሽት ኣብይን ኣራዊት ሰራዊት ውልቀ መላኺ ሳያስን ዕድመ ከይፈለዩ ኮነ ኢሎም ምድፋሮም ግዳያት ገሊፀን፡፡
እቶም ወረረቲ ፆታዊ መጥቃዕቲ ከምመሳርሒ ኲናት ይጥቀምሉ ብምንባሮም ንስነ-ልቦናውን ኣካላውን መጉዳእቲ ከምዝተሳጥሓ እተን ኣዴታት ወሲኸን ገሊፀን፡፡ዕድመ እዞም ኣረሜናውያን ወረርቲ ንኽሓፅር ክቃለስ ዝግበኦ ኩሉ ክኸትት ከምዝግባእ እተን ግዳያት ሓቢረን፡፡
እቶም ወረርቲ ካብ ዝዓበዩ ክሳብ ዝነኣሱ ኣብ ፆታዊ መጥቃዕቲ ብምዉፋር ተሊሞም ይፍፅምዎ ምንባሮም ዝሓበራ ኣተሓባባሪት ምትእትታው ስርዓተ ፆታን ጉዳይ ህፃናትን ከተማ ዓብይ ዓዲ መምህር ሙሉ ገ/ኪዳን ፋሽሽታውያን ሕልሞም ከንቱ ንኽተርፍ ንግዳያት ኩሉ ክፋል ሕብረተሰብ ዝግባእ ክንክን ክገብረለን ፀዊዐን፡፡
ብገ/መስቀል ኪሮስ

robotstxt: allowed

filter: keep


text:
ህጹጽ መጽለሊ ንምርካብ 115 ምድዋል
እንታይ ኢዩ?
ቁጽሪ 115፣ እንተደኣ መጽለሊ ዘይብልኩም ዝድወሎ ቁጽሪ እዩ። (ምናልባት ካብ ገዛ ምስጓግ ምስ ዘጋጥም፣ገዛ ምስ ዘይህልወኩም ወይ'ውን ገዛ ምስ እትስእኑ) ወይ እውን ግዳይ ናይ ቤተሰባዊ ዓመጽ ምስ እትኾኑ ወዘተ ክኸውን ይኽእል።
ኩሉ ናብ 115 ዝድውል ድማ፣ ብነጻ ግዝያዊ መጽለሊን ህጹጽ መዕቖቢንይረክብ።
i ምፍላጡ ኣገዳሲ :ቁጽሪ 115 ኩሉ እዋን ማለት 24/24 ሰዓታት ንምሉእ ዓመትን ነጻ ኣገልግሎት ዝህብ ኮይኑ ኩሉ መዓታት፣ ኣብ መላእ ፈረንሳ ክፉት እዩ።.ወላ እውን ናይ ቴለፎን ካርድ ሕሳብ እንተዘይብልኩም ክትድውልሉ ትኽእሉ ኢኽም (ልክዕ ከም ካልኦት ናይ ህጹጽ ሓደጋ ቁጽርታት ከም እኒ፣ ፖሊስ፣: ፖሊስ,መጥፋእቲ ሓዊ ወዘተ).
ተጠንቀቑ! እዚ ኣብ ገለ ገለ ናይ 115 ቁጽሪ ጠለባት ኣዝዩ ብዙሕ ስለ ዝኾነ፣ መስመር ቴለፎኑ ትሑዝ ስለ ዝኸውን ፣ ቦታ ንምርካብ ደጋጊምኩም ምድዋል ይግብኣኩም። ናብዚ ቁጽሪ እዚ ንኽትድውሉ ዘለኩም ካልእ ኣማራጺታት ምስ ዘይ ህልወኩም ጥራይ ክኸውን ይግባእ። (ንኣብነት ብ ፈተውቲን, ቤተሰብን ካልኦትን ምጽላል ምስ ዘይትረኽቡ)
ቅድሚ ናብ ቁጽሪ 115 ምድዋልኩም፣ ካልኦት ወሃብቲ ኣገልግሎት ማሕበራት ኮነ ምምሕዳር ናይ ገዛውትኹም ፣ ኣማራጺታት እንተሎ እውን ሕተቱ።
ግዳያት ናይ ዓመጽ እንተ ኴንኩም (ማህረምቲ …) ወይ እውን ንቑሪ ዝተቓላዕኩም ምስ እትኾኑ ን ቁጽሪ 115 ብቐጥታ ካብ ምድዋል ንድሕሪት ኣይትበሉ።
ንመን ኢዩ ፧
ዕለት ኣብ ሃገረ ፈረንሳይ ዝመጻኽም\ሉ\ላ ወይ ዝኣተኽም\ሉ\ላ
ብኸመይ ይኸውን
ቁጽሪ 115 ደውሉ
Configurez votre étape
ኣብ እቲ ቁጽሪ 115.ምስ ደወልኩም
ሓደ ሰብ ክምልሰልኩም እዩ .
i ንምፍላጡ ኣገዳሲ
ኣዚ ኣገልግሎት እዚ፣ ብቋንቋኹም ፣ ኣስተርጎምቲ ናይ ምዝርራብ ተኽእሎ እውን ኣለኩም.
ብዝዕባ እዞም ዝስዕቡ ነገራት ክትረኽቡ እውን ትኽእሉ ኢኹም :
- ግዝያዊ መደቀሲእትረኽሉ ቦታ
- መመገቢ
- መከታተሊ ኩናታት (ጥዕናኹም),
- lሶሻል ወይ ማሕበራዊ ኣገልግሎት ናይ ኣከባቢኹም .
ኣብቲ መዕቆቢ ዝረክበኩም ሰብ ነቲ ኩነታት ምጽናሕ ናይቲ መዕቆቢ ይገልጸልኩም
Configurez votre étape
እቲ 115 ሰራሕተኛ፣ ኣከባቢኹም ቦታ ዘሎ ማእከላት ቦታ ምስ ረኸበ ፣ተመሊሱ ይሕብረኩም። ብሓፈሻ፣ እቲ መዕቆቢ ማእከል ምሳኽም ብቐጥታ ብምርኻብ ።
ከከም ኩናታት ኣሰራርሐኦም ኣከባቢኹም፣ ዝተፈላለዩ ዓይነታት መዕቆቢ ክትረኽቡ ትኽእሉ ኢኹም።
- ኣብ ናይ ህጹጽ መዕቆቢ ማእከላት
- ኣብ ፣ ቆልዑ ዘለዎም፣ ጽምዲ ዘይኮኑ ኣዴታት ወይ ኣቦታት ጥራይ ዝዕቆቡ ክኸውን ይኽእል
- ኣብ ናይ ሰራሕተኛታት መዕቆቢ
- ኣብ መዕቆብ ስደተኛታታ.
ከከም ኩነታት መጽለሊ መሕተቲኹም ፣ዝፈላለ ክኸውን ይእክእ፣ እቲ እትረኽብዎ ኣገልግሎት ንኣብነት እንተደኣ
ግዳይ ናይ ዓመጽ ኴንኩም፣ ንዕኡ ዝከውን ፍሉይ መዕቆቢ ክወሃበኩም ይኽእል
ህጹጽ ናይ ሓደጋ መጽለሊ ምስ ረኸብኩም
Configurez votre étape
ብ ሓፈሻ። እተን ናይ መዕቆቢ ማእከላት ፣ መሰረታውያን ነገራት ከም እኒ
- መጽለሊ (መሞቒ ወይ መጸቀሲ)
- መግቢ (መዐንገሊ )
- ክንክን(መሕጸቢ). እየን ዘቕርባ
i ክፍለጥ ዘለዎ!
ኣብ ገለ ገለ ማእከላት፣ እቲ ምጽላል ን ቀትሪን ለይቲን ክኸውን እንከሎ ። ኣብ ገሊአን ድማ ለይቲ ጥራይ እዩ። ብ ኣንጻሩ እውን ፣ ገሊአን ማእከላት "ናይ ቀትሪ ጥራይ " ብምባል ይፍለጣ፣ ቀትሪ የዕቁባ ፣ ለይቲ ግን ይዓጽዋ።
ንውሓት እዋን ናይቲ ምጽላል ወይ ምዕቋብ ይፈለለ እዩ።. እንተደኣ ንንውሕ ዝበለ ኮይኑ ናይ ምጽላል ጠለብኩም ዝቕጽል። (ኣብ ናይ ሶሻል፣ ወይ ናይ መንግስቲ ገዛውቲ ናይ ምጽላልኩም መስርሕ ክጅመር ኣለዎ ) ምስ ሰራሕተኛታይ ሶሻል ብምዃን።
ብድሕሪኡ ዝቅጽል
እንተደኣ ገዛ ዘይረኺብኩም ኣብ DAHO ኣመልክቱ
እንተደኣ ዝኾነ ካልእ ኣማራጺ መዕቆቢ ስኢልኩም፣ ብ ዳሎ መጽለሊ ናይ ሽጉራት ቀዳምነት ስለ ዝህብ ብእኡ ኣቢልኩም መጽለልሊ ንኽትረኽቡ ፋይል ክፈቱ። (DAHO).
እቲ ኣብ ህጹጽን ሕማቕን ኩነታት ምውዳቕኩም ፣ ዳግማይ ገዛ ናይ ምርካብ ዕድል ከውህበኩም ይኽእል ይኸውን እዩ። ስለዚ ቆጸራ ንምሓዝ ኣብዚ ሊንክ ብምእታው ጠውቑ። Rendez-vous sur cette fiche Réfugiés.info pour en savoir plus.


text:
Radio Erena: 9 June, 2014
መበል 8ይ ፕረዚደንት ሪፖብሊክ ግብጺ ኮይኑ ዝተመርጸ ዓብደል ፋታሕ ኤል ሲሲ፣ ፕረዚደንት ኤርትራ ኣቶ ኢሳይያስ ኣፈወርቅን ሓያሎ መራሕቲ ሃገራት ዓረብን ኣብ ዝተረኽብሉ፣ ቃለ መሓላ ፈጺሙ።
ሓለቓ ስታፍ ሰራዊት ግብጺ ነበረ ጀነራል ዓብደል ፋታሕ ኤል ሲሲስ፣ ዝሓለፈ ዓመት ኣንጻር እቲ ብህዝቢ ዝተመርጸ መራሒ ሰልፊ ሕውነት ኣስላም ዝነበረ መሓመድ ሙርሲ ድሕሪ ዝተወልዐ ተቓውሞ፣ ነቲ ፕረዚደንት ካብ ስልጣኑ ከምዝኣለዩ ኣይርሳዕን።
ብህዝቢ ዝተመርጸ መሓመድ ሙርሲ ካብ ስልጣኑ ብምእላይን ኣብ ምርጫ ደጊሙ ከይወዳደር ብምእጋድን፣ ጀነራል ኣልሲሲ፣ ኣብ ዝሓለፈ ወርሒ ኣብ ዝተኻየደ ምርጫ፣ ብ97 ሚእታዊት ከምዝተዓወተ ብምጥቃስ፣ ትማሊ ሰንበት 8 ሰነ ሕጋዊ ወግዓዊ ፕረዚደንት እታ ሃገር ኮይኑ ንኣርባዕተ ዓመታት ንኸገልግል ቃለ መሓላ ፈጺሙ።
ኣብ ስነ ስርዓት ምፍጻም ቃለ-መሓላ ኤል ሲሲ፣ ፕረዚደንት ኤርትራ፣ ንጉስ ዮርዳኖስ፣ ንጉስ ባሕሬን፣ ወራስ ዓራት ስዑዲ ዓረብ፣ ኣሚር ኩአኤትን ኣሚር ኢማራት ዓረብን ከምዝተረኽቡ ተሓቢሩ።
ሓያሎ መራሕቲ ሃገራት ምዕራብን ኣፍሪቃን ነቲ ፕረዚደንት ናይ እናቛዕ ሓጎሰካ መልእኽቲ እኳ እንተሰደድሉ ኣብ ስነ ስርዓት ምፍጻም ቃለ-መሓላ መበል 8 ፕረዚደንት ሪፖብሊክ ግብጺ ግና ኣይተረኽቡን።
ካብ ዞባውን ኣህጉራውያን ጉዳያት ተነጺሉ ዝርከብ ፕረዚደንት ኤርትራ ኣቶ ኢሳይያስ ኣፈወርቂ’ውን ኣብዚ ናይ ቃስነ ስርዓት ምፍጻም ቃለ መሓላ ፕረዚደንት ኤል ሲሲ ዝተረኽበሉ ምኽንያት፣ ብጉዳይ ናይልን ምህናጽ ዲጋ ሚልዮነዮምን ኣብ መንጎ እቲ ኢትዮጵያን ግብጽን እናሓርፈፈ ክመጽእ ንዝጸንሐ ዲፕሎማስያውን ፖለቲካውን ዝምድናታት ንምኽሳብ ዝዓለም’ዩ ክብሉ ተንተንቲ ይጠቕሱ’ዎ።
ግጽብን ኤርትራን ስትራቴጂያዊ ዝምድና ከምዘይጸንሐን ዝፍለጥ ኮይኑ፣ ፕረዚደንት ኢሳያይስ ኣፈወርቂ ብቀጻሊ ኣብ ዘካይዶ ቃለ መጠይቕ ነቲ ግብጺ ምስ ኣመሪካ ዘለዋ ጥቡቕ ዝምድና ክነቅፍን ንግብዚ ከነኣእስን’ዩ ዝስማዕ።
=========================================


text:
ምክትል ፕረሲደንትን ዋና ኣካያዲት ስራሕን ትካል መፍረ ጫማ “ናይኪ” ጨንፈር ዞባ ሰሜን ኣመሪካ ዝኾነት ኣን ሀበርት፡ ወዲ 19 ወዳ ብናታ…
Browsing: Business
ኣብ 2020 ብዝተኸሰተ ለብዒ ኮቪድ-19 ቊጠባዊ ምንቅስቓስ ሃገራትን ውልቀሰባትን ቡዙሕ ከም ዘይነበረ ተንተንቲ ቈጠባ ይሕብሩ – እንትርፎ ኣብ ሃገረ ቻይና።…
ምስ ሰራሕተኛታት ዝረኽብዎ ክፍሊት ብምንጽጻር፡ ክፍሊት ኣካየድቲ ስራሕ ዓበይቲ ትካላት ዓለምና ብዝተዓጻጸፈ ይውስኽ ከም ዘሎ ሓድሽ ዝተኻየደ መጽናዕቲ ይሕብር። ብመሰረት…
ዓለማዊ ባንክ ጽልዋታት ክሊማዊ ለውጢ ንምውጋድ ኣብ ዝተሓንጸጹ ኣህጒራዊ ስትራተጂታት እጃሙ ከበርክት ከም ዘለዎ ተሓቢሩ። በዚ መሰረት፡ እቲ ባንክ ኣብ…
ኣብ መሻጣ ዝተፈላለየ ኣቕሑ ዝነጥፍ ኩባንያ ኮስቲኮ፡ ንሰራሕተኛታት ዝኸፍሎ ዝተሓተ መጠን ደሞዝ ካብ ዝመጽእ ሰሙን ኣትሒዙ ናብ 16 ዶላር ኣመሪካ…
ኣብ ሕቡራት መንግስታት ኣመሪካ፡ መንግስቲ ኣብ ጥሪ 2021 ተወሳኺ ፋይናንስያዊ ደገፍ ድሕሪ ምፍቃዱን ሓድሽ መልከፍቲ ኮቪድ-19 ክጐድል ምጅማሩን፡ ኣብ ምንቅስቓስ…
ኣብ መንጎ ቻይናን ኤውሮጳዊ ሕብረትን ኣብ 2020 ዝተገብረ ንግዳዊ ልውውጥ 709 ቢልዮን ዶላር ኣመሪካ ብምብጽሑ፡ ቻይና ንኣመሪካ ተኪኣ ዝዓበየት መናግድቲ…
ኣብ ንኡስ ዞባ መንደፈራ፡ ዜጋታት ኣብ;ቀጽሪ ኣባይቶም ዘሰላስልዎ ንጥፈታት;ልምዓት ኣሕምልትን ፍረታትን ጽቡቕ;ውጽኢት ይርከቦ ከምዘሎ፡ ቤት-ጽሕፈት;ሚኒስትሪ ሕርሻ ኣብ’ቲ ንኡስ ዞባ ሓቢሩ።;ኣብ’ቲ…
ናይ እስራኤል ኩባንያ ህንጻ መራኽብን፡ ናይ ዱባይ ዲፒ ዎርልድን ብምትሕባባር ኣብ እስራኤል ዝርከብ ወደብ ሃይፋ ብብሕቲ ንምሓዝ ክልቲኦም ጨረታ ከም…
سعودی عرب نے یکم جنوری 2021 سے سفری پابندیاں ختم کرنے کا اعلان کردیا۔ خبر رساں ادارے کے مطابق سعودی…


text:
Monthly Archives: Oct 2019
ናይ ሃይማኖት መዳናገርቲ ዑስባት ህግደፍ!! ሰበኽ ሳግም ተቀይሮም !!
ናይ ሃይማኖት መዳናገርቲ ዑስባት ህግደፍ!! ሰበኽ ሳግም ተቀይሮም !! ብሚካኤል ኣጎስቲኖ/ ጀርመን 26.10.2019 ህዝቢ ኤርትራ ምእንቲ ሃገሩን ህዝቡን ኢሉ፣ ብሓድነት ንዓመታት ድሕሪ ምቅላሱ፣ ክንደይ ቀያሕትን ጸለምትን ኣወፍዩ ክንሱ፣ ሃገሩ ሓንትን፣ ብልጽግትን፣ ደሞክራስያዊትን ሃገር፣ ክትኮነሉ እዩ ዝነበረ ትምኒቱ። ባዓል እከይ ግብሪ ኣብ ውሽጡ ሰሊኾም ብምእታው ፣ንህዝቢ ኤርትራ እታ እንኮ ሓድነቱ ክዘርግዎ፣ ዘይፈንቀልዎ እምኒ የሎን። ሰለዚ ነዚ ኣብ ሃገርና ቢኢድ ዋኒኑ፣ ኣብRead more
Tv Sened: Bayto Yekil Sweden (Video Clip)
ውድብ ሓድነት ንዲሞክራሲያዊ ለውጢ
ውድብ ሓድነት ንዲሞክራሲያዊ ለውጢ ጋዜጣዊ መግለጺ ኣብ ዝሓለፉ ገለ መዓልታት፡ ኣብ ዞባ ቀርኒ ኣፍሪቃ (ቀኣ) ንኣህጉራዊ ኣቓልቦን ኣርእስተ ዜናን ዝሰሓቡ ክልተ ኣገደስቲ ፍጻሜታት ኣጋጢሞም። ቀዳማይ ካብዚኦም፡ እቲ ኣብ ጽብል መመረቕታ ነቲ ኣብ ኣዲስ ኣበባ፡ ርእሲ ከተማ ኢትዮጵያ፡ ሓድሽ ዝተሰርሐ ፓርክ ሓድነት ንምስታፍ ዝተኣከቡ መራሕቲ ሃገራትን መንግስታትን ምብራቕ ኣፍሪቃ ነይሩ። ይኹን’ምበር፡ ምስ ኩሉ’ቲ ውዕዉዕ ውዳሰ ዝረኸበ “ስምምዕ ሰላም” ኢትዮጵያን ኤርትራን፡ ካብRead more
Organisation of Unity for Democratic Change (UDC) Press Release
Organisation of Unity for Democratic Change (UDC) Press Release 14 October 2019 Two important events in the Horn of Africa (HOA) region have drawn international attention and headlines in the past few days. The first of these is when head of states and government leaders from East Africa met in the Ethiopian capital, Addis Ababa, to inaugurate the newly completedRead more
نظيم الوحدة من أجل التغيير الديمقراطي
نظيم الوحدة من أجل التغيير الديمقراطي تصريح صحفي جذب حدثان مهمان في منطقة القرن الإفريقي الانتباه حيث غطيا عناوين الأخبار العالمية في الأيام القليلة الماضية. أول ذينك الحدثين تمثل في إلتقاء رؤساء الدول والقادة الحكوميين من شرق إفريقيا في العاصمة الإثيوبية أديس أبابا لافتتاح متنزه الوحدة الذي اكتمل مؤخراً وتم تدشينه يومها. بيد أنه، وعلى الرغم من أنَّ إتفاق السلامRead more
ሓደ ሰብ ንበዓል ነገሩ ክውክል ሕጋዊ ባይታ ኣለዎ ዶ !
ሓደ ሰብ ንበዓል ነገሩ ክውክል ሕጋዊ ባይታ ኣለዎ ዶ ! ርእሰ ዓንቐጽ ውድብ ሓድነት ንዲሞክራሲያዊ ለውጢ 17 ጥቅምቲ 2019 ብመሰረት ሕጊ እንዳ’ባ ኤርትራ ይኹን፡ ኣህጉራዊ መጋባእያ ሕጊ፡ ብጽቡቕ ይኹን ብሕማቕ ክልተ ሰብ ነገር ጉዳዮም ኣብ ዳንነት ምስ ዝበጽሐ፡ ብክልተ መንገዲ ክራኸቡን ክውከሉን ይኽእሉ። ቀዳማይ ኣቶም ሰብ ነገር ዳይና ዝፈቐደሎም ዝተቀበሎን ብቁዓት ዋሕስ ምስ ዝህልዎም፡ ካልኣይን ብዓብይኡ ሕጋዊ ጠበቓን ንዕኡ ዝኣመሰሉRead more
هل هناك قانون يسمح للشخص بتوكيل خصمه؟
فتتاحية هل هناك قانون يسمح للشخص بتوكيل خصمه؟ سواء كان حسب القوانين العرفية الإرترية أوالمحاكم الدولية، إن الخصمان أو طرفي النزاع يستطيعا أن يلتقيا أو أن يوكلا عبر طريقتين فقط إذا تم عرض قضيتهما إلى المحاكم. الطريقة الأولى أن يكون هناك شخص ضامن لكل متنازع يوافق عليه القاضي و الطريقة الثانية أن يقوما بتوكيل محاميان قانونيان. و حين تفصل المحكمةRead more
ናይ ኖቭል ሽልማት ሰላምን ኣብይ ኣሕመድን
ናይ ኖቭል ሽልማት ሰላምን ኣብይ ኣሕመድን ኣበይ ከ ኣሎ እቲ ሰላም? ብኣሕመድ ቀይሲ ናይ ኖቨል ስልማት ሰላም ሞራላውን ስነ-ምግባራውን ክብሪ ዘለዎ ኢዩ። ኣብይ ኣሕመድ ብዚ ዝተገብረሉ ናይ ምስሳዩ ወፍሪ ፖሊቲካዊ ክብደቱ ወሲኹ። ይኹም እምበር እቲ ናይ ስልማት ካርናቫል ዝተኻየደሉ በዂሩ ዝርከብ ዓቢ መሰረታዊ ጉዳይ ንባዕሉ እቲ ሰላም ኢዪ። ሰላምRead more
ልኡኽ ወድብ ሓድነት ዲሞክራሲያዊ ለውጢ ኣብ ስምፖዚዩም ኤሪ ፎርም
ልኡኽ ወድብ ሓድነት ዲሞክራሲያዊ ለውጢ ኣብ ስምፖዚዩም ኤሪ ፎርም ኣቶ ሱሌማን ሑሴን ሓላፊ ወ/ጉ ቤ/ጽ ውሓዲለ ኣብ ስምፖዚዩም ውድብ ሓድነት ዲሞክራሲያዊ ለውጢ ብዝቀረበሉ ዕድመ ወኪሉ ሓላፊ ወጻኢ ጉዳያት ቤ/ጽ ኣቶ ሱሌማን ሑሴን ኣብ’ቲ ኣብ ሃገር ጀርመን ከተማ ፍራንክፎርት ብ Eri Forum ዝተኻየደ ሲምፖሲዩም ተካፊሉ።ኣብ’ቲ ዝተኻየደ ሲምፖሲዩም ኣቶ ሱሌማን ሑሴን ዘቅረቦ ጽሑፍ ስዒቡ ይቀረብ። ስላም ከመይ ትኾኑ። እንቋዕ ከኣ ገጽ ንገጽRead more
ኢሳያስ ኣብ ጎደናታት መቀለ ብሰላም ክዛወር ይምነ።
ኢሳያስ ኣብ ጎደናታት መቀለ ብሰላም ክዛወር ይምነ። ቀ.ም.ኢ ኣብይ ኣሕመድ ኣብ ኣደራሽ ሚለኑም ናይ ሰላም ሽልማት ብምቅባሉ ኣብ ዝገበሮ ናይ ደስደስ ጽምብል ኣጋጣሚ ብምግባር “ኩሉ ግዜ ምስ ክቡር ሓወይ ፕረሲዳንት ኢሰያስ ኣፈወርቂ ኣብ እንራኸበሉ ዝገልጸለይ ቀጻሊ ትምኒቱ እንተሎ ኣብ ጎደናታት ትግራወይቲ ከተማ መቀለ ብሰላም ክዛወር ከም ዝምነ ኢዩ ዝዛረበኒ ክብል ገሊጹ”። ኢሰያስ ከምቲ ዶ.ኣብይ ኣሕመድ ተዛሪቡኒ ዝበሎRead more
መስራቲ ጉባኤ ባይቶ ይኣክል ሽወደን
መስራቲ ጉባኤ ባይቶ ይኣክል ሽወደን 26-27 ጥቅምቲ 2019 ስቶክሆልም ሽወደን መስራቲ ጉባኤ ይኣክል ሽወደን ቀዳማይ መዓልቲ ዕለት 26 ጥቅምቲ 2019 ቅድሚ ቀትሪ ካብ ኩለን ከተማታት ሽወደን ዝተወከሉ ተሳተፍቲ ጉባኤ መደባቶም ሰሪዖም ስርሓቶም ፈጺሞም። ድሕሪ ቀትሪ ከኣ ምስ ዕዱማትን ህዝብን ብዛዕባ ተደላይነት ጥርናፈን መኸተን መሰልን፡ ነፍስኻ ምኽኣልን ዝተፈላልየ ኣስተምህሮታት ተዋሂቡ። ብኣሕዋት ኣርሀ ሓምድ ናካን ሙሴን ኤፍሬምን ተኻይዱ። ከምኡ’ውን ዶ/ር ሙስጣፋ ብዛዕባRead more
ዜናታት ባይቶ ይኣክል ኤውሮጳ
ዜናታት ባይቶ ይኣክል ኤውሮጳ ሽወደን ብሰንበት ዕለት 20 ጥቅምቲ 2019 ንስቶክሆልም ወኪሉ ባይቶ ሽወደን ይኣክል ንምስታፍ ዝሻባሸብ ዘሎ ሽማግለ ኣኼባ ኣካይዱ። ኣብ’ቲ ኣኼባ ብርክት ዝበሉ ሃገራውያን ተረኺቦም፡ ትሽዓተ ዝኣባላታ ሽማግለ ወኪሎም። እዞም ሽማግለታት ስቶክሆልም ምስ’ቶም ካብ ኩለን ከተማታት ሙሉእ ሽወደን ኮይኖም ባይቶ ይኣክል ንምቕዋም’ዩ። ባይቶ ይኣክል ሽወደን ንዕለት 26-27 ኣብ ዝካየድ ጉባኤ ክቅወም ከኣ ትጽቢት ይግበረሉ ኣሎ። ኖርወይ ሃገር ኖርወይRead more
ነጸብራቕ/ስንጽውት(riflection) ካልኣይ ክፋል
ነጸብራቕ/ስንጽውት(riflection) ካልኣይ ክፋል ሕሰብ ኣስተውዕል ተማራመር ተባራበር ኩቡራት የሕዋት፣ኣብ ቀዳማይ ጹሑፍና ነጸብራቕ/ስንጸት(riflection) ብዛዕባ ደሞክራሲ፣ደቂ ሰባት ነቲ ናቶም ክኸዉን ዝግባእ ስልጣን፡ማለትሲ ደሞክራሲ = ስልጣን ናይ ህዝቢ፣ብሓጺር ወይ ጹሟቕ ጥምሮ-ሓሳብ ገሊጽና ነይርና። ከምኡ ዝተፋላለየን በቢ ዓይነቶም ምሕደራ ክህልዉ ከም-ዝኽእሉ’ዉን ሓቢርና ነይርና። እቲ ከነማሓላልፎ ዝደለና ወይ-ውን መልእኽትና፣ቀንዲ መግለጺ ደሞክራሲ ፈሊጥና ኣብ ኩሉ ዓይነት ጥርናፈናን ምትእኽኻብናን ውድባትናን ስርዓተ ደሞክራሲ ክንጥቀም፣ካብዚ ኣጋባብ ተሞክሮ ልምምድን ብምጥቃም፡ነቲRead more
ውድብ ሓድነት ንዲሞክራሲያዊ ለውጢ ጋዜጣዊ መግለጺ
ውድብ ሓድነት ንዲሞክራሲያዊ ለውጢ ጋዜጣዊ መግለጺ ኣብ ዝሓለፉ ገለ መዓልታት፡ ኣብ ዞባ ቀርኒ ኣፍሪቃ (ቀኣ) ንኣህጉራዊ ኣቓልቦን ኣርእስተ ዜናን ዝሰሓቡ ክልተ ኣገደስቲ ፍጻሜታት ኣጋጢሞም። ቀዳማይ ካብዚኦም፡ እቲ ኣብ ጽብል መመረቕታ ነቲ ኣብ ኣዲስ ኣበባ፡ ርእሲ ከተማ ኢትዮጵያ፡ ሓድሽ ዝተሰርሐ ፓርክ ሓድነት ንምስታፍ ዝተኣከቡ መራሕቲ ሃገራትን መንግስታትን ምብራቕ ኣፍሪቃ ነይሩ። ይኹን’ምበር፡ ምስ ኩሉ’ቲ ውዕዉዕ ውዳሰ ዝረኸበ “ስምምዕ ሰላም” ኢትዮጵያን ኤርትራን፡ ካብRead more


text:
ምትስሳር ሃገራዊ ሰላም ምስ ዞናዊ ሰላም፣ ባህርያት ስርዓት ኤርትራ
ወልደስላሴ ዑቕበ
ኣብቲ ካብ ዕለት 20 ክሳብ 22 ኣብ ከተማ ስቶክሆልም – ሽወደን ዝተኻየደ ሰፊሕ በዓል ኤርትራ – ካስል ዝቐረበ
- ዝኸበርክንን ዝኸበርኩምን ኣሰናዳእቲ ፈስቲቫል ካስል-ስቶክሆልም
- ዝኸበርክንን ዝኽበርኩምን መሪሕነት ውድባትን ማሕበራትን ተሳተፍቲ ፈስቲቫል
- ዝኸበክንን ዝኸበርኩምን ዕዱማት ፈስቲቫል
- እንኳዕ ብደሓን ኣብዚ ኣገዳሲ ዓውዲ ቃልሲ ብሓባር ክንራኸብ ኣብቅዕና
ብምቕጻል ኣብዚ ታሪኻዊ ፈስቲቫል ካስል ተረኺበ፡ ሓሳበይ ከሳትፍ ዝዓደመትኒ ኣሰናዳኢት ሽማግለ ፈስቲቫል ብኽብሪ አመስግን፣
ኩቡራትን ኩቡራንን ተሳተፍቲ ፈስቲቫል፣
ሎሚ ዝገብር እምብር ዝዛረብ ኣይተሳእነን፣ ኮይኑ ከይተዛረብካ ሓሳብካ ከተዋስብ ስለ ዘይከኣል፣ ክንዛረብ ግዴታ ይኸውን፣
ሰላም ክበሃል ከሎ ኣብ ብዙሕ ደረጃ ዝግለጽ ኮይኑ፣ ምስ ናጽነት፣ ቅሳነት፣ መሰል፣ ፍትሒ፣ ዲሞክራሲ፣ ምዕብልና፣ ጥዕና፣ ራህዋ፣ ወዘተ ዝተሓሓዝ ህይወት ኣብ ውሽጢ ሓደ ሕብረተሰብ ምርግጋጽ ማለት’ዩ።
ዞባዊ ሰላም ክንብል ከለና ድማ፣ ብውሕዱ ንካብ ሓንቲ ሃገር ንላዕሊ ዝኾና ፣ እሞ ኣብ ሓደ ዞና ዝርከባ ሃገራት ዝምልከት ዝምድናታት ዝምልከት እዩ። ስፍሓት ናይቲ ዞናን ብዝሒ ናይተን ብናይ ሓባር ዞና ዝገለጻ ሃገራትን ካብ ከባቢ ናብ ከባቢ ክፈላለ ይኽእል እዩ። እተን ኣብ ሓደ ዞና ዝርከባ ሃገራት ድማ፣ ኣብ ሕድሕደን፣ ብኣወንታዊ ይኹን ብኣሉታ፣ ናይ ምጽልላው ተኽእሎታት ኣለወን።
ናብ ጉዳይና ክንኣቱ፣.. እተን ኣብዚ እንምልከተን ብዞና ዝግለጻ ሃገራት፣ እተን ብዞና ምብራቕ ኣፍሪቃ/ቀርኒ ኣፍሪቓ ዝፍለጣ ሃገራት ኮይነን፣ ሕጂ እነተኩረሉ “ጉዳይ ሰላም” ግን፣ አቲ ኣብ መንጎ እተን ንነዊሕ እዋን ኣብ ኲናትን ናይ ኲናት መዝሙርን ተጸሚደን ዝጸንሓ፡ እሞ ኣብ ዝሓለፈ መቓልታት፣ መስርሕ ሰላም ብዘይተኸተለ ኣገባብን፣ ንዓለም’ውን ዘገረመን፣ ኣብ መንጎ ኤርትራን ኢትዮጵያን ዝተቓልሐ ዓይነት ሰላም እዩ።
ልክዕ እዩ፣ ኣብ ዝሓለፈ ኣዋርሕ ብ”መዝሙር ሰላም” ዝፍለጥ “መቓልሕ ሰላም” ክቃላሕ ክንሰምዕ ወሪሕና ኢና። ሰላም ከም ኣምር፣ ወዲ ሰብ ጥራሕ ዘይኮነስ፣ ኩሉ ፍጡር እንስሳ ከይተረፈ’ውን ዝደልዮ ናይ ወፍታ ባይታ እዩ። እሞ ከምቲ ክዝመር ዝጸንሐ፡ ሰላም ኣብ ሃገርናን ዞባናን ክሳብ’ውን ኣብ ዓለምና ክሰፍን እንደልዮ ጥራሕ ዘይኮነስ፣ ንምርግጋጹ’ውን ክንቃለሰሉ ዝጸናሕናን ዘለናን ባይታ ናይ ህይወት እዩ።
ኩቡራንን ኩቡራንን፣
ኣብዚ ግን 2 ሕቶ ክልዓሉ ኣገዳሲ ይኸውን፣
- ሰላም ክበሃል ከሎ ብሓፈሻ፣ ብመንን ብኸመይን ዝረጋገጽን፧ ንረብሓ መን ዘገልግልን፧ እንታይ ዓልነት ትሕዝቶ ዘለዎን ሰላም፣ ወዘተ ሰላም እዩ ዝብሉ፣ ንሓቀይና ትርጉምን ዕላማን ናይ ሰላም ንምምዛን ዝሕግዙ ሕቶታት፣
- ብፍሉይ ኣብ ሃገርና ኤርትራ “ሰላም” ክበሃል ከሎኸ፣ ብምንታይ ዝዕቀንን፧ ኣብ ትሕቲ ኣየናይ ፖለቲካዊ ህይወት ዘረጋግጽን፣ ነየኖት ሕቶታት ብቐዳምነት መሊሱ ዝመጽእ ሰላም እዩ ሓቀይና ሰላም ክበሃል ዝከኣል፧
- ኣብዚ ብዛዕባ ሰላም ክንዛረብ ከለና፣ ዛዕባና ንኣብ መንጎ ሃገርናን ዞናናን፣ ብፍላይ ድማ፡ ንኣብ መንጎ ኤርትራን ኢትዮጵያን ዝምልከት ሰላም ዘተኮረ እዩ።
ኣብዚ ንዞና ቀርኒ ኣፍሪቃ፣ ከም ሓደ ገዛ ብምውሳድ፡ ከም ኣብነት ክገልጽ ክፍትን እየ፣
ሓደ ገዛ፣ ንኣብነት ህድሞ፣ ክትሃንጽ ከለኻ፣ መጀመርያ መሰረት ኣደልዲልካ ብምምስራት፣ ብክሊ መንድቕ ትነድቕ’ሞ፣ ኣብ ውሽጡ ድማ የዕኑድ ትተክል። ብቐጻሊ ኣብ ላዕሊ ገመል፣ ሰረወ፣ መሖጽ፣ ቆጽሊ፣ ሳዕሪ/ሓሰር ገርካ ብምዕባስ፣ ኣብ መወዳእታ ድማ ብሓመድን መዝበብን/ቃጽዖን ገርካ ትዛዝሞ። ድሕሪዚ ድማ ምሉእ ገዛ ሰሪሐ ክትብል ትኽእል። ኣብዚ እቲ መስርሕ ካብ ታሕቲ/ካብ መሰረት/ ንላዕሊ ዝኸይድ እዩ። እዚ ድማ ገዛ ክትሃንጽ ብርእሲ፡ ብመዝበብን ሓመድን ጀሚርካ ንታሕቲ ናብ መሰረት ክትሰርሕ ከም ዘይከኣል ይምህረና።
እምበኣርከስ፣ ኣብዚ እተን ከም መሰረትን የዕኑድን ናይቲ ክህነጽ ዝድለ ዘሎ “ዞናዊ ሰላም”(ዞናዊ ገዛ) እተን ኣብቲ ዞና ዝርከባ ሃገራት ዞና ቀርኒ ኣፍሪቃ ክኾና ከለዋ፣ እቲ ካብ ገመል ጀሚሩ ንደሓር ክሳብ ሓመድን መዝበብን ዝተጠቕሰ መዛዘሚ ድማ፣ እቲ ነቲ ዞናዊ ሰላም ኣመልኪቱ ዝግበር ተክኒካዊ ስራሕን ጉዕዞን፣ ክሳብ ምክትታም/ምዝዛም ክፍጸም ዘሎዎ ነገራት ዝምልከት እዩ፡፡
ኣብ ጉዳይና እምበኣር፣ እቲ ዝበሃል ዘሎ ሰላም ብቐዳምነት ኣብ ውሽጢ ህዝቢ ናይተን መሰረትን የዕኑድን ናይቲ ሰላም ክኾና ዘለወን ሃገራት፣ መጀመርያ ኣብ ገገዝአን ሰላም ዝነገሶ ፖለቲካውን ማሕበራውን ህይወት ከውሕሳ ኣለወን። ማለት ፍትሒ፣ ንኹሉ ዝምድናታት ዘጠቓልለ ሓድነት፣ መሰል፣ ናጽነት ህዝቢ ከም መሰረት ክረጋገጽ የድሊ። ምኽንያቱ፡ ከምቲ ኣቐዲሙ ብኣብነት ገዛ ዝተጠቕሰ፣ ሰላም ኣብ ዞና ንኸተዕውት፣ መጀመርያ ኣብ ውሽጢ ነፍሲ ወከፍ እተን ንዞናዊ ሰላም ተሓጼን ዘለዋ፣ መሰረትን የዕኑድን ናይቲ ዞናዊ ሰላም ክኾና ዘለወን ሃገራት፣ ውሽጣዊ ሰላም/ርግኣት ክረጋገጽ የድሊ። እዚ ምስ ዝረጋገጽ ጥራሕ እዩ፣ አቲ ዝሰፍሐ ሰላም ክረጋግጽ ዝከኣል። ከምቲ ኣብ ገዛኻ ዘየፍረኻዮ/ዘይወነንካዮ ንሰደድ ክትሰድድ ዘይከኣል፣ ኣብ ገዛኻ ዘየረጋገጽካዮ ሰላም ድማ፣ ናብ ጎሬቤት ሃገር ከተሰጋግሮ ይኹን ምስ ጎሬቤት ሃገር ክትዋስእሉ ምፍታን፣ ከም “ዓይንኹም ተዓመቱለይ እሞ ክዘምተኩም እየ” እዩ ዘስምዕ። ንርእሱ ብዛዕባ ኣብ ገዛኻ ዘይትውንኖ ሰላምን ፍትሕን ክትዛረብ ኣይክኣልን እዩ ጥራሕ ዘይኮነስ፣ ዘሕፍር እዩ’ውን፣ ምኽንያቱ ዋንኡ ስለ ዘይኮንካ።
ኤርትራ ሃገርና ድማ ሎሚ ሓንቲ ካብተን ብስእነተ-ሰላምን ፍትሕን ትሕመስ ዘላ ሃገር እያ። ስለዚ ድማ፣ ኣብ ውሽጣ ዘይወነነቶን ህዝባ ኣብ ገዝኡ ዘየስተማቐሮን ናይ ሰላም ህይወት፣ ምስ ጎሬቤት ሃገር ክትዋስኣሉ ምህቃን፣ ዘይስነሞጎታውን ዘይስነምግባራውን ዝኾነ ናይ ምትላል ፈተነ እዩ።
ስለዚ እምበኣር፣ ዞናዊ ሰላም ንምርግጋጽ፡ መጀመርያ እቶም ኣህዛብ ናይተን ሃገራት ኣብ ገገዝኦም ትርጉም ናይ ሰላም ከስተማቕሩ ክበቕዑ ኣለዎም። ከምዚ ምስ ዝኸውንን፣ ካብዚ ምስ ዝብገስን ጥራሕ እዩ ድማ፣ እቲ ቅኑዕን ዘላቕን ዝኾነ ጉርብትናዊ ሰላም ንምርግጋጽ ዝግበር ወፍሪ፣ ትርጉምን ኣፍራይነትን ዝህልዎ፡ ብተግብር’ውን ናይ ምዕዋት ኣኽእሎ ዝረክብ።
ኩቡራትን ኩቡራንን ተሳተፍቲ ፈስቲቫል ካስል-ስቶክሆልም
እዚ ዝኸይድ ዘሎ ደወል ናይ ሰላም እምበኣር፡ ነዚ ዝተባህለ ዘንተሞጎታዊ መስርሕ ዘማልእ ዘይኮነስ፣ ብኣንጻሩ፣ ነዚ መስርሕ’ዚ ዝረገጸ እዩ ከብል ዘድፍር እዩ። ብኻልእ ኣበሃህላ፡ እዚ ተርእዮ’ዚ “የዕኑድ ከይተኸልካ፡ ዳስ ክትሰርሕ” ከም ምፍታን እዩ ዘስምዕ።
ነዚ ብኹንነት ሃገርና ንምብራህ ድማ ናብ ካልኣይ ነጥበይ ክሓልፍ እደሊ፡
- ሀ. ኣብ ሃገርና ኤርትራ ሰላም ክበሃል ከሎ፡ ብምንታይ ዝዕቀን ሰላም እዩ፧
ለ. ንርእሱ አቲ ኣብ ኢርትራ ዝገዝእ ዘሎ ጉጅለኸ ናይ ሰላም ተጣባቒ ክኸውንዶ ይበቕዕ፧
መ. ሃለዋት ህዝቢ ኤርትራ ኣብዚ ዝሕለፈ ናይ ናጽነት መዋእልከ ብኸመይ ይግለጽ፧
ንኹልና ብሩህ እዩ፣ ኤርትራ ሃገርና ሎሚ ሓንቲ ካብተን ብስእነተ ሰላምን ፍትሕን ትሕመስ ዘላ ሃገር ምዃና። ስለዚ ድማ ኢና ገና ኣብ ቃልሲ እንርከብ ዘለና። እሞ ምልካዊ ስርዓት ኢሳያስ፡ ንህዝቢ ኤርትራ ኣብ ጎዳጒዲ ኣስፊሩ፣ ምስ ጎሬቤት ሃገር ሰላም ክብል ከሎ፣ ካብ ብቐጻሊ ከታልል ምፍታን ሓሊፉ፣ ካልእ መግለጺ ክወሃቦ ፍጹም ኣይክእልን እዩ።
ንድሕሪት ተመሊስና እስከ ንርአ፣ ህዝቢ ኤርትራ ን30 ዓመታት ተቓሊሱ፡ ብዋጋ ደም ናጽነቱ ዘረጋገጸ ህዝቢ እዩ። አንተኾነ፡ እዚ ዋጋኡ ንምትማን ዘጽግም ዝተኸፍሎ ናጽነት’ዚ፣ ካብቲ ዋንኡ ዝኾነ ህዝቢ ኤርትራ፣ ኣብ ጽብሑ እዩ ብጉጅለ ህግደፍ ተጨውዩ ተሪፉ። አቲ ሃገር ወኒኑ፡ ዝሓሸ ህይወት ከሕልፍ ተስፋ ዝነበሮ ህዝቢ ኤርትራ ድማ፣ ብኡ ብኡ ናብ ቀጻሊ ድቕድቕ ጸልማት እዩ ኣትዩ። ን27 ዓመታት ድማ፡ እነሆ ህዝቢ ኤርትራ ግዳይ ማእሰርቲ፣ ጭውያ፣ ቅንጸላ፣ ስነ ኣእምራዊ ራዕድን ዳግማይ ስደትን ኮይኑ እዩ ዝነብር ዘሎ። ብሕጽር ዝበለ፡
ኤርትራ ሃገርና ሎሚ ብኣሽሓት ዝቚጸሩ ዜጋታታ ኣብ ብግሃነም-እሳት ዝግለጽ ጎዳጒዲ ተዳጒኖም ዝሳቕዩላ ዘለዉ ሃገር ኮይና እያ ትርከብ ዘላ፣
ህዝቢ ኤርትራ ሎሚ መዓልታዊ ዕጫኡ፣ ካብ ዕለት ናብ ዕለት፡ “እንታይ’ኮን እወርደኒ፣ አንታይ’ኮን እርኢ፣ እንታይከ እሰምዕ ይኸውን”፣ ኣብ ዝብል ስነ-ኣእምራዊ ጭንቀትን ራዕድን ተዋሒጡ እዩ ኣብ ስቓይ ዝነብር ዘሎ።
ህዝቢ ኤርትራ ሎሚ ኩሉ ኣድማሳዊ መሰሉ ተገፊፉ፣ ኣብ ፍርሕን ጭንቀትን ራዕድን ተሸሚሙ፣ ፍትሕን ፍርድን ስኢኑ፣ ኣብ ትሕቲ ኢሰብኣዊ ዝኾነ ህይወት ይነብር ኣሎ፣
ኤርትራዊ ወላዲ ሎሚ ናይ ውላዱ መሰል ተመንዚዑ፣ ኣላዪ ስኢኑ፡ ወላድ መኻን ኮይኑ እዩ መሪር ሕሰም ዝኸበቦ ህይወት ዘሕልፍ ዘሎ፡
ኤርትራዊ መንእሰይ ክመሃርን፣ ስድርኡ ክሕብሕብን፡ ተመርዕዩ ክወልድን ክፈርን ዝነበሮ፣ ኣብ ደረት ይኹን ትርጉም ኣልቦ ዝኾነ ጊላዊ ዕስክርና ተቖሪኑ፣ ኣገልጋሊ ጀነራላት ህግደፍ ኮይኑ እዩ ዝሳቐ ዘሎ፣ እቲ ዕድልን ዓቕምን ዝረኸበ ድማ፣ “ካብ ኣብ ትሕቲ ህግደፍ ኮንካ ምስቓይን፣ ንሂወትካ ኣብ ኢድካ ሒዝካ ምንባርን፣ ዝረኸበ ይርከበኒ፣ ካብዚ ዘለኹዎ ህይወት ዝኸፍእ የሎን፣ ካብ ተኾርሚኻ ምሟት፣ አናጎየኻ ምሟት ይሓይሽ” ኣብ ዝብል ናይ ዓቕሊ ጽበት ምርጫ ኣትዩ፡ ነታ ዝፈትዋን ብዙሕ ዋጋ ዝኸፈለላን ሃገሩ ራሕሪሑ፣ ናብ መወዳእታ ኣልቦ ስደታዊ ፍልሰት ተሳጢሑ እዩ ዝጠፍእ ዘሎ።
እዚ ድማ መግለጺ ሕሰም ናይ ሕሰም እምበር፡ ፍታሕ ዘምጽእ ምርጫ’’ውን ኣይኮነን፣ ከመይሲ፣ እኳደኣ ብቐጻሊግዳይ ምድረበዳውን ማያውን ስቓይን ሞትን ኮይኑ እዩ ዝጠፍእ ዘሎ፣ ከም ኣብነት ናይዚ፡ ንተረኽቦ ላምፓዱዛ ምዝካር እኹል ምስክር እዩ።
ኤርትራዊት ኣደ ሎሚ ሬሳ ውላዳ ስኢና፣ ንቡር ተሓሪማዋ፡ ክትነብዕ እያ ትውዕልን ትሓደርን ዘላ።
ኩቡራትን ኩቡራንን!
እሞ ኤርትራ ሃገርና ሎሚ፣ ድሕሪ 27 ዓመታት ናይ ናጽነት ዕድመ፣ ብሰንኪ ባርባራዊ መግዛእቲ ጉጅለ ህግደፍ፣ ኣብዚ ልዒሉ ዝተጠቕሰ ናይ ጸልማት ጸልማት ኣትያ፣ ካብ ዓለም ተነጺላ፣ ከም ሓንቲ “መሳቐይትን በላዒትን” ህዝባ ኮይና ኣብ ትንበበሉ ዘላ እዋን፣ ንመን ዝምልከትን ብመን ዝተወከለን እዩ እዚ ኩሉ ዝውጠየሉ ዘሎ “ሰላም”፧
ኣረምየናዊ ስርዓት ህግደፍ፣ ኣብ ኩሉ ወፍርታቱ፣ ንኤርትራዊ ዜጋ፣ ነቲ “ኤርትራዊ” ዝብል ኒሑን መንነቱን ብምቕታል፣ ከምቲ ክንሪኦ ዝቐነና፣ ንሃገርና ኣብ ዋጋ ዕዳጋ ኣውሪዱ፣ ንውልቀ ዝናኡ ክጣልዓላ መሪሕ ዕላምኡ ገይሩ እዩ ክሰርሓሉ ጸኒሑ። ነዚ ንምዕዋት ድማ ንመንእሰያት ኤርትራ፡ እቲ ብዕድሜኦም ደረጃ ኣብ ምህናጽ ሃገሮም ክጻወትዎ ዝነበሮም ሃገራዊ ግደን ኒሕን ዘዳኽምን ዘብኩርን ህግደፋዊ ግፍዕታት ተጠቒሙ ስለ ዘማሰኖም፣ ሃገር ገዲፎም ኣብ ስደት ኣብ ዝነብርሉ ዘለዉ እዋን’ውን ከይተረፈ፣ ናብ ምጥርጣርን፣ ዘይምትእምማንን ዝገዝኦ፡ ፖለቲካውን ማሕበራውን ሁመት ከም ዝሳጥሑ ገይርዎም ይርከብ። እዚ ከምዚ ዝኣምሰለ፣ ህዝቢ ኤርትራ ንምጽናት ዝዓለመ፡ ርኹስ ተግባር ድማ፣ እቲ ናይ ንጕሆ ዕላማ ጉጅለ ህግደፍ ምዃኑ ብሩህ እዩ። እዚ ድማ ካብ ሜዳ ጀሚሩ ሒዝዎ ዝጉዓዝ ዝነበረ እከይ ተግባር እዩ። ጉጅለ ህግደፍ ብባህርያቱ፣ ብህዝቡ ዝቐንእ ሓሳድ ስርዓት ኮይኑ፣ ህዝቢ ኤርትራ ተደሪሩ ከይሓድር ዝቃለስ ጉጀለ እዩ። ነዚ ዘግብሮ ድማ፣ ካብ ንጒሆኡ ብደም ህዝቢ ዝተሓጽባ ኣእዳው ስለ ዝውንን፣ እሞ ብነብሱ ስለ ዘይትኣማመን እዩ። ከምዚ ዝመስል ስርዓት እምበኣር ብፍጹም ንረብሓ ሃገርን ህዝብን ዘገልግል ሰላም ክውክል እዩ ኢልካ ምሕሳብ፣ ፖለቲካዊ ዕሽነት እዩ ካብ ምባል ሓሊፉ፣ ካልእ መግለጺ ክወሃቦ ኣይክእልን እዩ፡፡
ኩቡራትን ክቡራንን ተሳተፍቲ ፈስቲቫል ካስል – ስቶክሆልም፣
እሞ ውሽጣዊ ኩነታት ኤርትራ ከምዚ ኣቐዲሙ ኣብ ላዕሊ ዝተጠቕሰ ክነሱ፣ ፕራይ ሚኒስተር (ፕ.ሚ.) ሃገረ ኢትዮጵያ፣ ዶ. ኣቢይ፣ ብኸመይን ንመንን ዝምልከት ሰላም ከረጋግጽ እዩ፣ ኣብ ኣስመራ ይኹን ኣብ ኣ. ኣበባ፡ ምስቲ ንህዝቢ ኤርትራ ዘጽንት ዘሎ ውልቀ-ሰብ፣ ናይ ሰላም ውዕል ክፈራረም ዝቐነየ፧
ሰላም ከም ኣምር ኩሉ ዝጽውዖን ዝቕበሎን ኩቡር ነገር እዩ፣ ግን ንመን ዝምልከትን ብመን ዝውከልን፣ ንረብሓ መን ዝውዕልን ሰላም እዩ እዚ ኩሉ ዝዝመረሉ ዘሎ፧
“ሰላም” ኣብ መንጎ ክልተ ሃገራት፣ ብህዝቢ ዝግለጽ እምበር፣ ብውልቀ-ሰብ ወይ ብጉጅለ ዝግለጽ ኣምር ከም ዘይኮነ ፕ.ሚ. ኢትዮጵያ ይስሕቶ እዩ ኣይብልን። ከምኡ’ውን፣ ኢሳያስ ሃገር ብኣፍ ሙዝ ዝመርሕ ዘሎን፣ ንርእሱ “ፕረሲደንት” ኢሉ ዝሰየመን ኣምባገነናዊ ስርዓት ምዃኑ ዶ. ኣብይ ይስሕቶ እዩ ኣይብልን፣ ከመይሲ እዚ ዓለም ዝፈልጦ ሓቂ ስለ ዝኾነ። እቲ ንሃገር ከም ኣቕሓ ክሸጣ ዘይሓፍር ዲክታቶር ኢሳያስ፣ ንመራሒ ናይ ኢትዮጵያ “መራሒ ሃገረ ኤርትራ” ክኸውን፣ “ንስኻ ኢኻ መራሒና” ብማለት ክሸሞ ርኢና። እዚ ግን ናይ ጥዑይ ሓንጎል ዘሎዎ ሰብ ኣበሃህላ ከም ዘይኮነ ዶ. ኣብይ ኮነ ህዝቢ ኢትዮጵያ ብቐጻሊ ይስሕትዎ እዮም ኣይብልን።
እምበኣርከስ፣ ናይ ዶ. ኣብይ ናይ ሰላም ተልእኾ/ ሚሽን/፣ ከም ተበግሶ እኳ ብሩኽን ንረብሓ ክልተ ህዝቢ ከገልገል ዝኽእልን እንተኾነ፣ ብተግባር ግን ምስ መን ይገብሮ ከም ዘሎ ዳግማይ ክሓስበሉ ይጥለብ። ከመይሲ፣ እታ ኣብ ዝሓለፈ 27 ዓመታት 3 መራሕቲ-ሃገር ዝቐየረትን፣ ብናይ ህዝቢ ተሳታፍነት እትምራሕን ኢትዮጵያ፣ ምስ ንህዝቡ ጨፍሊቑ ብኹርማጅ ዝመርሕ ዘሎ፣ እሞ ትማሊ ካልእ ክብል ጸኒሑ፣ ሎሚ ብ24 ሰዓት 360 ዲግሪ ብምጥዋይ፣ ናይ ሓሶት ካባ ሰላም ለቢሱ፡ ዝገብሮ ዘሎ ን”ሰላም” ዝምልከት ውዑላት፣ ጽባሕ ንጒሆ ንህዝቢ ኤርትራ ቀያዲ እዩ ዝብል እምነት እንተደኣ ኣለዎ ኮይኑ፣ ይጋገ ኣሎ በሃሊ እየ። ዶ. ኣብይ ነዚ ዳግማይ ክሓስበሉን፣ ኩሉ ዝገብሮ ውዕላት ድማ፣ ምስ ህዝቢ ኤርትራ ምስ ዝኸውን ጥራሕ ሕጋውነትን ህዝባውነትን ዝሕልዎ ክግንዘብ ይጥለብ፡፡ ከመይሲ፣ ምስ ጸረ ህዝቡ ዝኾነን፣ ምስ ህዝቡ ዘይተዓርቀን፣ ብኣንጻሩ ንኣሽሓት ደቂ ሃገር ገና ኣብ ጎዳጉዲ ዳጒኑ ዘማስን ዘሎ ሕጊ-ኣልቦ መላኺ ጉጅለ ዝግበር “ዕርቂ” ወይ “ውዕል”፣ ዝከላኸለሉ ኤርትራዊ ቅዋም ክሳብ ዘይብሉ፣ ፈጺሙ ንህዝቢ ኤርትራ ክውክል ወይ ክቕይድ ከም ዘይክእል ዶ. ኣብይ ይኹን ህዝቢ ኢትዮጵያ ክግንዘቦ ዝግባኦ ሕጋውን ፖለቲካውን ግዴታ እዩ።
ኩቡራትን ኩቡራንን!
- ኣብ መደምደምታ ክጠቕሶ ዝደሊ ድማ፣ (ዋላኳ ቀጥታ ምስ ኣርእስተይ ዝተተሓሓዘ እንተዘይኮነ) ጉዳይ ናይተን ነዚ ልዕሉ ዝተጠቕሰ ኩነታት ህዝብና ብምግንዛብ፣ “ንሕና ኣካል መድሕን ሃገርን ህዝብን ኤርትራ ክንከውን ኢና’’ ብማለት ኣብ ደንበ ተቓውሞ እንርከብ ውድባትን ማሕበራትን ዝምልከት እዩ።
ኣብዚ ከልዕሎ ዝደሊ ሕቶ ድማ፡ ንኣተሃላልዋናን፧ ሳዕቤናቱን፧ ዝምልከት እዩ፡
እዚ ዘለናዮ ኣተሃላልዋ ይኹን ኣወዳድባ ብግዜ ዝተቐደመ ኣወዳድባ አዩ። ነዚ ዘረጋግጽልና ድማ፣ እዚ ኣተሃላልዋ’ዚ ኣብ ነፍሲ ወከፍ መድረኽ ዝኽሰት ዘሎ ተርእዮታት፣ ከመክትስ ይትረፍ፣ ሓባራዊ ሚዛን ክህልወና’ውን ዘብቅዕ ከም ዘይኮነ እዩ። ኩልና ተቓልስቲ ንፍትሒ፣ ካብ ፖለቲካዊ ውድብ ክሳብ ሲቪካዊ ማሕበራት፣ እቲ ኣብ ስደት ንኽንነብርን ናይ ስደት ቃልሲ ከነካይድን ዝገደደና ኩነታት፣ እቲ ህዝባዊ ዕላማ፣ ማለት ፍትሕን ዲሞክራስን ኣብ ሃገርና ስለ ዘይተረጋገጸ እዩ። እዚ ኣብ መሬት ኤርትራ ክሳብ ዘይተረጋገጸ ድማ፣ ንምርግጋጹ ክቃልለስ መሪጽና ንርከብ። እንተኾነ ኣብዚ ክንግዘቦ ዝግብኣና ግን፣ ዘለናዮ ፖለቲካዊ ኣተሃላልዋ፣ ንሕልምታትናን ዕላማታትናን ንምምላሽ ዘብቅዕ ስርርዕ ከም ዘይኮነ እዩ፣ ብኣንጻር ናይዚ ድማ፣ ዘለናዮ ኣተሃላልዋ፣ ንዓና ንኽንዳኸም፣ ህግደፍ ድማ ንኽጉብልል ዘገልግል ኣተሃላልዋ ምዃኑ ክንግንዘብ የድሊ ኣሎ።
ንድሕሪት ተመሊስና ነተን 27 ናይ ናጽነት ዝበሃላ ዝሓለፋ ዓመታት ምስ እንመዝን፣ ንሕና ብውድባት ኮነ ሲቪክ ማሕበራት፣ ካብ ድኽመት ናብ ዝገደደ ድኽመት ኢና ክንጉዓዝ ጸኒሕና። እዚ ዝተባህለ እዋን ውድባትን ማሕበራትን ኣብ ምርባሕ ኢና የሕሊፍናዮ እንተበልሉ ምግናን ኮይኑ ኣይስምዓንን። ብሕጽር ዝበለ ድማ፣ ዝኾነ ውድብ ኮነ ማሕበር ካብዚ ኣተሃላልዋ’ዚ ረቢሐ ዝብል እንተሎ፣ ወይ ዕላምኡ ዝዘንግዐ እዩ፣ ወይ ድማ እናፈለጠ ግንከ ንሓቂ ከይርኢ ዓይኑ ዝዓመተ እዩ ምባል ዘድፍር እዩ። እቲ ሓቂ እዚ ኮይኑ፣ እቲ ዘተሓሳስብ ድማ፣ ነቲ እናሻዕ እንኣምነሉን እንዛረበሉን ድኽመታት ብተግባር ክንምሃረሉን ክንእርሞን ዘይምብቃዕና እዩ።
ኩቡራትን ኩቡራንን ተሳተፍቲ ፈስቲቫል ካስል-ስቶክሆልም፣
ሓደ ኣበሃህላ ኣሎ፣ “እታ ክትነብራ እትደሊ ህይወት፡ ባዕልኻ ጥራሕ ኢኻ ትፈጥራ” ይብል፣
ንኣተሃላልዋናን መዓልታዊ ህይወትናን ምስ እንመዝን፣ ኩልና ኣብ ስደት ተጓሒፍና፡ ናይ ሃገርና ጓኖት ኮንና ንነበር ኣለና። ካብዚ ዘለናዮ ብቱን ኣተሃላልዋ ድማ፣ ንህዝብና ይኹን ንዓና ዝረባሕናሉ ነገር ፍጹም የለን። ብወገነይ ግን፣ ከምቲ ኣብ ዋጋ ናይ ኣሽሓት ህይወት፡ “ኣይከሰርናን” ዝበሎ ከዳዕ ኢሳያስ ዘይኮነስ፣ ንሕናስ ብኣተሃላልዋና ጥራሕ ብዙሕ ከሲርና ኢና በሃላይ እየ። እዚ ድማ ባዕልና ዝፈጠርናዮ ህይወት እዩ ክብል እደፍር።
ኩቡራንን ኩቡራትን፡
ብዝወሓደ ብሃገርን ህዝብን ዝዛረብ፣ ብዓለም ደረጃ ኣቓልቦ ክረክብ ዝጽዕር ኣፈኛ፣ “ሃገራዊ ባይቶ” ከነረጋግጽ ዘይምኽኣልና፣ እቲ ዝዓበየ ክሳራና እዩ በሃሊ እየ። ስለዚ ድማ፣ ንሕና ነቲ እዚ ዘለናዮ መድረኽ ዘቕርበልና ዘሎ ጠለባት/ብድሆታት ንምግጣም ዘበቅዕ ኣተሃላልዋ ዘይምውናና፣ ኣብ ጉዳይና ተጎሰስቲ እምበር፡ ቀለስቲ ክንከውን ፍጹም ኣይበቓዕናን። እዚ ዘለናዮ “ዝሩግ” ኣተሃላልዋ ድማ፣ ንህግደፍ ናይ ተስፋ ስንቂ ክኾኖ ከሎ፣ ብኣንጻር ናይ’ዚ ድማ፣ ንንያት ናይ መንእሰያትና ብፍላይ፣ ናይ ህዝብና ድማ ብጠቕላላ ዝሰብር እዩ። ስርዓት ኢትዮጵያ ምስ ዲክታቶርያዊ ስርዓት ብዛዕባ “ሰላም” ክዋሳእ ምምራጹ ድማ፣ ንሕና ዝሃብናዮ ዕድልን፣ ዝኸሰርናዮ ባይታን እዩ ክብል እደፍር። ትጽቢትን ስቓይን መንእሰያትና ብፍላይ፡ ናይ ህዝብና ድማ ብሓፈሻ ከነዳምጽ ክሳብ ዘበቓዕናን፣ “ሃገርን ህዝብን ልዕሊ ውድብ” ምዃኑ ብተግባር ክሳብ ዘይኣመናን ድማ ኣብ ጽልግልግ ክንነብር ኢና። ማለት ውድብ መሳርሒ እምበር ዕላማ ዘይምዃኑ፣ ብኣንጻሩ፣ ዕላማና ህዝብን ሃገርን ምድሓን ምዃኑ፣ ውደባ ድማ ንዕላማና ንምዕዋት እንግልገለሉ መሳርሒ ምዃኑ፣ መሳርሕታትና ድማ ምስ መድረኽን ዓይነት አቲ ክፍታሕ ዘለዎ ግርጭታትን ዘይውሕሃድ ምስ ዝኸውን፣ ንሕና ኣብ ድንግርግር ክነብር እምበር፡ ፍታሕ ከነምጽእ ከም ዘይንበቅዕ ክንግንዘብ መድረኽ ይሓተና ኣሎ። ሕቶ ባይቶ/ጽላል/ ኮታ ዝኾነ ስም ይሃልዎ ብዘየገስ፣ ግናኸ፣ ሓቢርና ክንሰርሓሉ እንኽእል ፖለቲካዊ ስርርዓዊ ቅርጺ/ ፎርሙላ/ ክሳብ ዘይወነንና ድማ፣ ንሕና ኣብ ጉዳይና ኣካል ናይቲ ጸገም/ሽግር እምበር፣ ኣካል ናይቲ ፍታሕ ክንከውን ፍጹም ኣይክንበቅዕን ኢና። ስለዚ፣ ንግዜ ከነርክቦን፡ ንዝመጸና ዘሎ መድረኻዊ ብድሆታት መኪትና፣ ንሃገርናን ህዝብናን ከነድሕን እንተኾንንና፣ ቅኑዕ መሳርሒ ንፍጠር፣ ቅኑዕ ዕጥቂ ንዕጠቕ፣ ብማለት ክድምድም እደሊ፡፡
ዓወት ንፍትሓዊ ቃልሲ ህዝቢ ኤርትራ!
ዕንወት ንምልካዊ ስርዓት ህግደፍ!
ኽብርን ዝኽርን ንጀጋኑ ሰማእታትና!!
ጺን ኢልኩም ስለ ዝሰማዕኩሙኒ አምውስግን – የቐንየለይ።
21.07.2018
Short URL: https://english.farajat.net/?p=11153


text:
August 4, 2018
ቀዳማይ ሚኒስተር ፈደራላዊት ደሞክራስያዊት ሪፓብሊክ ኢትዮጵያ ዶክተር ኣብዪ ኣሕመድ ዓሊ፡ ኣብ ዕለት 9 ሓምለ ምስ ዋና ጸሓፊ ሕቡራት ሃገራት ኣንቶንዮ ጉተረሽ ኣብ ዝገበሮ ርክብ፡ ኣብ ልዕሊ ኤርትራ ዝወደቐ እገዳ ኪለዓል ጸዊዑ። ኣብ ጎኒ ፍትሒ ዘለዎ ተባዕን ብልሂን መርገጺኡ፡ ብዘየወላውል ኣመስኪሩ እዩ። ፕረዚደንት ፈደራላዊት ሪፓብሊክ ሶማልያ መሓመድ ዓብዱላሂ መሓመድ’ውን ኣብ ኤርትራ ኣብ ዝገበሮ ምብጻሕ፡ ተመሳሳሊ ስምዒትን ርእይቶን’ዩ ገሊጹ። ውሑዳት ዝነደዩ፡ ቀጨውጨው እንተበሎም ከኣ ዝገርም ኣይኰነን።
ዝዀነ ፖለቲካዊ መጎትን ጭብጥታትን መርትዖታትን ዘይነበሮ፡ ንህዝብን መንግስትን ኤርትራ ቀዪድካን ዓቢስካን ንምቕርቃር ምእንቲ፡ ኣብ ዋሽንግተን ብዝነበረ ‘ጋንግ’ ምስ ኣብ ኢትዮጵያ ዝነበረ ‘ወያነ’ ብውዲት ተፈብሪኹ ዝተፋሕሰ ጠቐነ፡ ባይቶ ጸጥታ ኣብ ልዕሊ ኤርትራ ዘሕለፎ ዘይሕጋዊ እገዳ፡ ድሮ ታሽዓይ ዓመቱ ይመልእ ኣሎ።
ኣብ ውሽጢ’ዚ ትሽዓተ ዓመታት፡ እዚ ዘይሕጋዊ እገዳ ኣብ ልዕሊ ህዝቢ ኤርትራ ጥራይ ዘይኰነ፡ ብማዕረ ኣብ ልዕሊ ህዝቢ ኢትዮጵያ፡ ከምኡ’ውን ኣብ ዞባና ዘኸተሎ ሃስያ ኣዝዩ ከቢድ’ዩ ነይሩ።
ኣብ ዞባናን ኪኖኡን፡ ንሽበራ ዝድግፍ ዝነበረን ዘሎን መን ምዃኑ ምፍላጥ፡ ሽሕር (magic) ዘድልዮ ጉዳይ ኣይኰነን! ንዞባዊ ርግኣት መን ይሕንክሮ ከምዝነበረ ምፍላጥ’ውን ፍተሻ ዘድልዮ ምስጢር ኣይኰነን። ሓቂ ብዘየወላውል ድምቀት ተዀሊዓ’ላ!
መንግስትን ህዝብን ኤርትራ፡ ንዓሎቕን ርግጸት ሕጊን ታህዲዳትን ኣይተምበርከኸን – ኣይረዓመን። ንዘይሕጋዊ እገዳን መሳርያታቱን ክቕበሎን ሕጋውነት ክህቦን (legitimize ኪገብር) እውን ኣይተደናደነን።
በደል ብፍትሒ ኪከሓስ ስለዘለዎ፡ ኣብ ቅድሚ ድምቀት ሓቂ፡ ፍትሒ ይረጋገጽ! ዕባራ ምስምሳት ሃሰውሰው ምባል ሰዓቱ ሓሊፉ’ዩ!
ሚኒስትሪ ዜና
ኣስመ ራ – 30 ሓ ም ለ 2018


text:
...ኣታ ሓያል ጅግና እግዚኣብሄር ምሳኻ እዩ፡... መሳ.6:12
ኣብ ዘመን መሳፍንቲ እስራኤላውያን ብሰንኪ ካብ እግዚኣብሄር ምርሓቖም ብሚድያን ይሳቐዩ ኣብ ዝነበሩሉ እዋን እግዚኣብሄር ንጊዴዎን ኣነ ምሳኻ እየ እሞ ኪድ ንእስራኤል ካብ ኢድ ሚድያን ኣናግፎም ከም ዝበሎ ኣብ መሳፍንቲ ምዕራፍ 6 ነንብብ። ኣብቲ እዋን እቲ ጊዴዎን ብዛዕባ ርእሱ ካብ ድኻ ነገድ ከም ዝኾነን ካብ ቤት ኣቦኡ ድማ እቲ ዝነኣሰ ምዃኑን ብምግላጽ ነቲ እተጸውዖ ጻውዒት ክገብሮ ፍጹም ከም ዘይክእል ክማጎት ጀመረ። ንሞጎትኡ መራጎዲ ድማ “እግዚኣብሄር ምሳና እንተ ዝነብር ደኣ እዚ ዅሉ ስለምንታይ ረኸበና?” እናበለ እቲ ወሪድዎም ዘሎ ጸገማት እዩ ዝዝርዝር ኔሩ። ስለዚ ድማ እቲ ኩነታት ክቕየር ዘይክእል ከም ዝኾነን ከም ዕድሎቶም ጌሩ እዩ ተቐቢልዎ።
ጊዴዎን እቲ ብዛዕባ ርእሱ እተዛረቦ ነገራት ሓቂ እዩ። እንተኾነ ግና ሓደ ዝሰሓቶ ነገር ኔርዎ። ምንጪ ምንጋፎም ወይ ድማ እቲ ‘ኣታ ሓያል ጅግና’ ክብሃል ዝገበሮ እንታይ ምዃኑ ኣይተረድኦን። ኩሉ ኣቓልቡኡ ኣብቲ በጺሕዎም ዘሎ ጸገምን ኣብቲ ናቱ ዓቕምን ጥራይ እዩ ኔሩ። ስለዚ ድማ እግዚኣብሄር ካብኦም ኣዝዩ ዝርሓቐ ኮይኑ እዩ ዝርኣዮ ኔሩ። እግዚኣብሄር ዝርሓቐ ኮይኑ እንተተሰሚዑና መንና ከም እተንቀሳቐሰ ነስተብህል። ጀግንነትናን ዓቕምናን ብቕዓትናን ግና እግዚኣብሄር እዩ።
ጸሎት: ዎ’ኣምላኽ ሓደ ሓደ እዋን ንስኻ ካባይ ዝረሓቕካ ኮይኑ እዩ ዝስመዓኒ። ንርእሰይ ብምጥማት ድማ ዓቕሚ የብለይን እብል። እንተኾነ ግና ጐይታ ንስኻ ‘ኣታ ሓያል ጅግና ኣነ ምሳኻ’የ’ ስለ ዝበልካኒ ሓይለይን ብቕዓተይን ንስኻ ምዃንካ እእመን ኣለኹ። ብኣኻ ድማ ንኹሉ ክስዕሮ እየ እሞ ኤመስግነካ ኣለኹ። ብስም የሱስ ኣሜን!


text:
ካብ ክፍለ-ግዝኣት ኒው-ጀርሲ ዝተወከለ ኣባል ሪፓብሊካን ፓርቲ ክሪስ ስሚዝ፡ ኣብ ኢትዮጵያ ዘሎ ምስ ፖለቲካ መንግስቲ ሰለ-ዘይተሰማማዕካ ዘእስርን ዘቕትልን ፖሊሲ ክልወጥ ኣለዎ ይብል።
“ኣብ ኢትዮጵያ ዘሎ ኩነታት ሰብኣዊ መሰላት ኣዚዩ እናሓመቐ ይኸይድ ኣሎ። መንግስቲ ብኸቢድ ዝርኣይ መስቀይትን መቕተልትን ይፍጽም ኣሎ። ይኣክል ማለት ይኣክል`ዩ። ንህዝቢ ኢትዮጵያ ነኽብሮ ኢና፡ ህዝቢ ኢትዮጵያ ድማ ዘኽብሮ መንግስቲ`ዩ ዘድልዮ ዘሎ። ሎሚ ነፋልጦ ዘለና ረቂቕ-ሕጊ፡ ኣብ ፖሊሲ ኣመሪካ ዘሎ Global Magnitsky Human Rights Accountability Act ዝብል ሕጊ ተግባራዊ ክኸውንን ተሓተቲ ናይ መገሻ እገዳ ክግበሎምን ንብረቶምን ገንዘቦምን ክድስክልን ንምጽዋዕ`ዩ።”
እቲ ኣባል ባይቶ ኣሜሪካ ኣተሓሒዙ፡ ድሕሪ ምውጻእ ህጹጽ ኣዋጅ፡ ኣብ ኢትዮጵያ ዘሎ ኩነታት እናኸፍኤ እዩ መጺኡ ይብል።
“ እኳ ድኣስ እቲ ኩነታት ሰብኣዊ መሰላት ገዲዱ`ዩ። ህጹጽ ኣዋጅ ከም ምኽንያት`ዮም ዝጥቀምሉ ዘለዉ።ጸገም ክህሉ ይኽእል`ዩ ግን ንሰባት ንምጭፍላቕን መሰላቶም ንምግሃስን ከም ጉልባብ ክጥቀምሉ ኣይግባእን። መንግስቲ ብህጹጽ ኣካይድኡ ክቕይር ኣለዎ። በዚ ረቂቕ-ሕጊ ክነርእዮ ዝደለና ንሱ`ዩ። ኢትዮጵያ ኣብ ልዕሊ ኣልሸባብን ግብረ-ሽበራን ብትገብሮ ኩናት ሕጉስ`የ። ንሱ ግን ከም ምኽንያት ክጥቀምሉ ይብሎምን።”
ብዛዕባ`ዚ ዝተሓተተ ኣብ ዋሺንግተን ዝርከብ ኤምባሲ ኢትዮጵያ እቲ ረቂቕ ናብ ምሉእ ባይቶ ምስ ቀረበ ዝርዝሩ ርኢና ርእይቶና ክንህብ ኢና ብምባል ርእይትኡ ካብ ምሃብ ተቖጢቡ`ሎ።
ምሉእ ትሕዝቶ ኣብዚ ምስማዕ ይክኣል።


text:
ንኣደታት ብልፅቲ መንበሪት ሃገር ኖርዌይ፤እታ ዝሓመቀት ድማ ኒጀር ምኻና ሓደ ሓድሽ መፅናዕቲ ኣረጋጊፁ።እዚ ዝተገልፀ፣ኣብ‘ቲ ሴቭ ዘ ችልድረን ዘዳለዎ መፅናዕቲ ከምዝኾነ መሳርሕትና ጆ ዲካፕዋ ገሊፁ።
ፕረዚደንትን ኣካያዲት ስራሕን ሴቭ ዘ ችልድረን ካሮላይን ሚልስ፣ እቲ ሪፖርት ቅድሚ መዓልቲ ደቂ-ኣደታት ከምዝወፀን ገሊፃ።
“ሪፖርት ኣደታት ዓመታዊ ሪፖርት‘ዩ።ንኩነታት ኣደታት መላእ ዓለም‘ውን ዘፅነዐ‘ዩ።ሎም-ዘበን ን165 ሃገራት ኣባፂሕና ኢና።ኣየነይቲ ሃገር‘ያ ንኣደታት ምችእቲ ወይካኣ ዘይምችእቲ ንዝብል ሕቶ‘ውን መሊስና ኣለና” ትብል።
ነተን ሃገራት ንምስራዕ ዝተጠቀመሎም ረቋሒታት ድማ፣ንደቂ-ተባዕትዮን ደቂ-ኣነስትዮን ማዕረ ዝፀልዎም ፀገማት ኣብ ግምት ብምእታው‘ዩ።
ቀዳሞት ሓሙሽተ ብሉፃት ሃገራት ንናብራ ደቂ-ኣነስትዮ ተባሂለን ብሴቭ ዘ ችልድረን ንኖርዌይ ስዒበን ዝተጠቀሳ ሃገራት ኣይስላንድ፣ስዊድን፣ ኒውዚላንድን ዴንማርክን ኮይነን ኣለዋ።ኣሜሪካ መበል 25 ኣላ።
ኣብ‘ቲ ዝርዝር ጭራ ተሰሪዓ ዘላ ኣፍሪቃዊት ሃገር ኒጀር‘ያ።ወ/ሮ ሚልስ ምኽንያቱ ትገልፅ።
ብዘይካ ኒጀር ኣብ ጭራ ተሰሪዔን ዘለዋ ሃገራት ኣፍሪቃ፣ዴሞክራስያዊት ሪፐብሊክ ኮንጎ፣ሱዳን፣ደቡብ ሱዳን፣ቻድ፣ኤርትራ፣ማሊን ጊኒ ቢሳውን‘የን።
ኣብ ጥዕና ኣደታት ሓያል ስራሕ ዘርአያ ድኻ ሃገራት‘ውን ኣለዋ።ማላዊ፣ ኔፓልን ቤንግላድሽን።
መራሕቲ ዝበልፀጋ ሃገራት (ጂ-8) ጉድለት ኣመጋግባ ህፃናት ንምውጋድ፣ ርኡይ ተወፋይነት ንከርእዩ ፀዊዑ‘ሎ ሪፖርት ኩነታት ኣደታት ዓለም።
እቶም ኣብ‘ቲ ሪፖርት ዝተጠቅሱ ሓበሬታታት ኣሃዛት ጥራሕ ዘይኮኑስ፣ ኣደታት መላእ ዓለም፣ንዓንኬል ድኽነት ሰይረን፣ምሕዩሽ መነባብሮ ንክረኽባ ዘሐግዝ ቁልፊ‘ምበር ይብል መሳርሕትና ጆ ዲካፕዋ ዝሰርሖ ሪፖርት።
ንናብራ ኣደታት ምችእቲ ኖርዌይ፡ከርፋሕ ድማ ኒጀር ምኻና ሓደ መፅናዕቲ ገሊፁ
ኣብ'ቲ መፅናዕቲ 165 ሃገራት ተሓቒፈን'ለዋ
ንኣደታት ብልፅቲ መንበሪት ሃገር ኖርዌይ፤እታ ዝሓመቀት ድማ ኒጀር ምኻና ሓደ ሓድሽ መፅናዕቲ ኣረጋጊፁ።እዚ ዝተገልፀ፣ኣብ‘ቲ ሴቭ ዘ ችልድረን ዘዳለዎ መፅናዕቲ ከምዝኾነ መሳርሕትና ጆ ዲካፕዋ ገሊፁ።


text:
Radio Erena: 10 May 2020
ሰራዊት ኢትዮጵያ፣ ናይታ ኣብ ሶማል ብ4 ግንቦት ዝወደቐት ነፋሪት ምሉእ ሓላፍነት ወሲዱ።
ሚኒስትሪ ምክልኻል ኢትዮጵያ ንሕብረት ኣፍሪቃ ኣብ ዝለኣኾ ደብዳቤ፣ እታ ናውቲ ሕክምና ጽዒና ዝነበረት ነፋሪት፣ ሰራዊት ኢትዮጵያ ሽበራዊ መጥቃዕቲ ንምፍጻም ዝመጸት መሲሉዎ ብጌጋ ሃሪሙ ከምዘውደቓ ተኣሚኑ።
ንመኸተ ኮሮና ቫይረስ ዝሕግዝ ናውቲ ሕክምና ጽዒና ከምዝነበረት ዝተገልጸት እታ ዋንነት ኬንያ ዝኾነት ነፋሪት፣ ንኽትዓርፍ ሒደት ደቓይቕ ምስ ተረፋ እያ ተሃሪማ።
ኣብታ ነፋሪት ዝነበሩ 6 ሰባት ብኡ ንብኡ ከምዝሞቱ እኳ እንተተገልጸ፣ ዛጊት ናይ 5 ሰባት ሬሳ ጥራይ እዩ ተረኺቡ ዘሎ።
መንግስቲ ኬንያ ነዚ ብዝምልከት ኣብ ዘውጸኦ መግለጺ፣ እቶም ነታ ነፋሪት ዝሃረሙ ወተሃደራት ኢትዮጵያ ኣካል ናይቲ ኣብ ሶማል ዓስኪሩ ዘሎ ዓቃብ ሰላም ሰራዊት ሕብረት ኣፍሪቃ ብዘይምዃኖም፣ እቲ ኩነታት ዝያዳ መብርሂ ክወሃቦ ሓቲቱ’ሎ።
እታ ነፋሪት ኣብ እትበረሉ ዝነበረት እዋን፣ ዝኾነ ርክብ ከምዘይነበራ፣ ብተደጋጋሚ ዝተገብረ ፈተነ እውን ካብቲ ፓይለት ምላሽ ከምዘይረኸበን እዩ ሰራዊት ኢትዮጵያ ዝገልጽ ዘሎ።
ኣካል ዓቃብ ሰላም ዘይኮነ ሰራዊት ኢትዮጵያ ኣብ ሶማል ምህላዉ፣ ድሮ ካብ ተቓወምቲ ሓይልታት ሶማል ኣሉታዊ ምላሽ ክወሃቦ ጀሚሩ ኣሎ።
እታ ነፋሪት ንኽትዓርፍ ካብ ሲቪል ኣቭየሽን ሶማል ፍቓድ ተዋሂቡዋ ከምዝነበረ ዘመልከቱ ካልኦት ወገናት ከኣ፣ ሰራዊት ኢትዮጵያ ኣብ ውሽጢ መሬት ሶማል ነፈርቲ ሃሪሙ ከውድቕ ብዝኾነ መለክዒ ቅቡል ዘይምዃኑን፣ ምጥሓስ ሉእላውነት ሃገር ምዃኑን ይገልጹ።


text:
ሰይጣን ከምስል የእዊ ሓሳዊ ከምስል ይፀዊ ከምዝባሃል ካብ #ኢትዮጵያ ሓሊፉ ዓለም ከምዘታለላን ኢትዮጵያ ብሓሶት መዋቅራዊ #መንግስቲ ክትልለ ዝገበረ ጉጅለ ፋሽስት #ኣብይ ኣሕመድ ንህዝቢ ትግራይ ዘጋጠሞ ኩለ መዳይ ዓፀቦ ክፈትሕ ኣለኒ ኢሉ እንትትዛረብ ግዝያዊ ተፃብኦ ደው ኣቢለ #ሰብኣዊ ሓገዝ ብመሬትን ኣየርን ከብፅሕየ ምባሉ ካብቲ ቅድሚ ሐዚ የካይዶ ዝፀንሐ ተግባር ምትላል ዝተፈለየ ኣይኮነን፡፡ ምንም እኳ ዝተፈለየ #ዲፕሎማሰኛታትን ኣንቃሕቲ ህዝብን ዘረባ ኣብይ ኣሕመድ ሰሚዖም ተስፋ ዝገበሩ እንትኾኑ ልሙድ ተግባር ምትላል ግና ኣይተረፈን፡፡
ንብሉምበርግ ሓዊሱ ዝተፈላለያ ማዕኸናት ዜና ዓለም ፋሽስታዊ ጉጅለ ኣብይ ኣሕመድ ንዓመትን ፈረቓን ኣብ ከቢድ ዓፀቦ ዝርከብ ህዝቢ ትግራይ ሰብኣዊ ሓገዝ ዝፃዓና መዃይን እንትፅበ ብኣንፃሩ ግና #ሰራዊት ዝፃዓና ኣውቶብሳት ናብ ግዝኣት ትግራይ ምፅግዐን ዝገርም ከም ዝኾነ ትኹረት ስሒቡ ይርከብ፡፡
ዕድመ ስልጣኑ ኣብ ምንዋሕ ዝርከብ ጉጅለ ኣብይ ኣሕመድ #ሰራዊት ትግራይ ብክልል #ዓፋር ኣቢሉ ናብ መቐለ ሰብኣዊ ሓገዝ ከይኣቱ የዐንቅፍና ኣሎ ዝብል ጉጉይ ሓቲት ህዝቢ ዓለም ከታልል ኣንተፈተነ እውን ሐዚ ግና ሽርሑ እናተገመተ ምምፅኡ ኣይተረፈን፡፡
ብስሩ እውን ፋሽስት ኣብይ ኣሕመድ ዓሊ ተማሂረዮ ዝብሎ ብ1977 ዓ/ም ስርዓት ደርጊ ዝወደቐ ሰብኣዊ ሓገዝ ብምፍቃዱ ህወሓት ንመሳርሒ #ኲናት ተጠቒሙሉ እዩ ዝብል እዩ፡፡
ብተመሳሳሊ ምክትል እታማዦር እቲ ጉጅለ ኣበባው ታደሰ ሓደ ምዕራፍ ኲናት ወዲእና ን2ይ ምዕራፍ ንዳለ ኣለና ከምዝበለ ይዝከር፡፡
ኣብዚ ወርሒ መጋቢት ጉባኤ ዘካየደ ቤት ምኽሪ ክልል #ኣምሓራ ድማ ኣብዛ ሃገር ተፈጢሩ ዘሎ #ፖለቲካዊ ቅልውላው ኣብ ክንዲ ብሰላማዊ ልዝብ ብሓይሊ ንምፍታሕን መሬት ትግራይ ንምውራርን ምስ ፋሽስታዊ ጉጅለ ኣብይ ኣሕመድ ብምውዳድ ትሉም ምንቅስቃስ የካይዱ ከምዘለዉ ምግላፆም ይዝከር፡፡ ካብዚ ተላዒልካ ኣብይ ኣሕመድን መላፍንቱን ፀገም ኢትዮጵያ ብሰላማዊ ልዝብ ንምፍታሕ ዘይኮነስ ዳግም ናብ ህልቂት ንምእታው ይዳለዉ ምህላዎም ክስሓት ዘይብሉ ሓቂ እዩ ፡፡
ፋሽስት ኣብይ ኣሕመድ ብውሻጣ ውሽጢ ሽርሒ እናፈሓሰ ብኣፍ ግና ንህዝቢ ትግራይ ሓላይ መሲሉ እንተተዛረበን ግዝያዊ ተፃብኦ ደው ኣቢለ እንተበለን ምናልባት ሰነዳት ሕጊ ኤስ 3199 ከምኡ እውን ኤች ኣር 6600 ካብ ተፈፃምነት ንምትራፍ ዝዓለመ ከም ዝነበረ ዘመላኽት እዩ፡፡
ጥሜት መታለሊ ደኣም ኮይኑ እንበር ፋሽስት ኣብይ ኣሕመድ ዝበሎ ፈፂሙ ኣብ ሓሳቡ እውን ፀኒዑ ከም ዘይፈልጥን ንዋና ፃሓፊ ውድብ ሕቡራት መንግስታት ዓለም #ኣንተንዮ ጉተሬስ ዘታለለሉ ኣጋጣሚ ነይሩ እዩ፡፡
ሳይጣን ከምስል የእዊ ሓሳዊ ከምስል ይፀዊ ዝብሉ ፈላጣት ከምዚ ፋሽስታዊ ጉጅለ ዝኣመሰለ ኣካል እንተጋጥም እዩ፡፡
ብደረሰ ብርሃነ


text:
መንግስቲ ትግራይ ብኣምንስቲ ኢንተርናሽናልን ሁማንራይትስዎችን ንዝወፀ ሓበራዊ ሪፖርት ብምንኣድ፤ ዓለም ለኸ ትካላት ኣብቲ ቦታ ከይዶም መፅናዕቲ ክገብሩን ኣብ ልዕሊ ህዝቢ ትግራይ ዝተፈፀመ ጀኖሳይድ ከረጋግፁን ፀዊዑ፡፡ቤት ፅሕፈት ዝምድናታት ትግራይ፤ 27 መጋቢት 2014 ዓ.ም ዓለምለኻዊያን ትካላት ሰብኣዊ መሰል ኣብ ዘውፀአኦ ሪፖርት ኣመልኪቱ መግለፂ ሂቡ፡፡
ተስፋሕፋሕቲ ሓይሊታት ኣምሓራ፣ ዕሱብ ሰራዊት ኢሳያስ ኣፈወርቂን ሰራዊት ጉጅለ ፋሽሽቲ ኣብይ ኣሕመድን፤ ኣብ ምዕራብ ትግራይ ህዝቢ ትግራይ ንምጥፋእ ዝፈፀምዎ ገበን ኣመልኪተን ሪፖርት ምቕራበን ዝነኣድ ምዃኑ ዝሓበረ እቲ ቤት ፅሕፈት፤ መንግስቲ መንግስቲ ትግራይ ብተደጋጋሚ ክፅወዖ ዝፀንሐን ዓለም ለኸ ትካላት ኣብቲ ቦታ ኣትየን እኹል መፅናዕቲ ክገብራን ፀዊዑ፡፡ ተጣበቕቲ ሰብኣዊ መሰል ኣምንስቲ ኢንተርናሽናልን ሁማንራየትስዎችን ዘውፅአኦ ሪፖርት ስዒቡ፤ ዓለም ደንጊፁ እዩ ዝበለ ቤት ፅሕፈት ዝምድናታት ትግራይ፤ ኣብቲ ቦታ ዘሎ ሓቂ ድማ ካብቲ ብሪፖርት ዝተገለፀ ዝበኣሰ ምዃኑን፤ ተስፋሕፋሕቲ ሓይሊታት ኣምሓራን ዘራያቶምን ህዝቢ ትግራይ ካብ ገፅ መሬት ንምጥፋእ ዘይፈፀምዎ ዓይነት ገበን ከም ዘየለን ሓቢሩ፡፡
ኣብ ልዕሊ ህዝቢ ትግራይ ነበርቲ ዞባ ምዕራብ ዝተፈፀመ ገበን፤ ንዓለም ለኸ ሕጊ ሰብኣዊነትን ዓለም ለኸ ሕጊ ሰብኣዊነትን ሰብኣዊ መሰልን ብምጥሓስ ደቂ ትግራይ ካብ ገፅ መሬት ንምጥፋእ ዝተፈፀመ ገበን ምዃኑ ዝገለፀ ቤት ፅሕፈት ዝምድናታት ትግራይ፤ መንግስቲን ህዝቢን ትግራይ ደጋጊሞም ክገልፅዎ ዝፀንሑን ተስፋሕፋሕቲ ሓይሊታት ኣምሓራ መሰረት ኣልቦ ሓቲት እናፈጠሩ ኣብ ዞባ ምዕራብ ትግራይ ዝፀንሐ ነባር ህዝቢ ኣጥፊኦም ብሓዱሕ ብሄረ-ኣምሓራ ንምትካእ ዝግበር ዘሎ ፃዕሪ ምዃኑ ኣረጋጊፁ፡፡
ተስፋሕፋሕቲ ሓይሊታት ኣምሓራ እግሮም ኣብ መሬት ዞባ ምዕራብ ትግራይ ካብ ዝረገፅሉ መዓልቲ ጀሚሩ፤ ዘራያቶም ኣኪቦም ኣብ ልዕሊ ህዝቢ ትግራይ ዝፈፀምዎ ወደር ኣልቦ ገበን፤ ንዓለም ለኸ ሕጊታት ሰብኣዊ መሰል ዝጠሓሰ ምዃኑ ዝሓበረ እቲ ቤት ፅሕፈት፤ እቲ ዝተፈፀመ ገበን ሰፊሕን ዝተዋደደን ብምዃኑ፤ ካልኦት ዓለም ለኻዊያን ትካላት ሰብኣዊ መሰልን ክልቲኦም እዚ ፀብፃብ ዘውፅኡ ትካላትን ብኣካል ተረኺበን መፅናዕቲ ክገብራ ፃውዒት ኣቕሪቡ፡፡
መንገስቲ ኣመሪካ ሓዊሱ ካልኦት ዓለም ለኻዊያን ትካላትን ፍሉጣት መራሕቲን፤ ኣብ ዞባ ምዕራብ ትግራይ ክፍፀም ዝፀንሐ ገበን ምፅናት ብሄር ምዃኑ እናገለፁ ምምፀኦም ዘዘኻኸረ ቤት ፅሕፈት ዝምድናታት ትግራይ፤ እቶም መግለፂታት ናብ ተግባር ክሽረፉ ብዘይምኽኣሎም ግና፤ ወረርቲ ሓይሊታት ክሽድኑ ከም ዝገበሮም ሓቢሩ፡፡ኣብ ዞባ ምዕራብ ትግራይ ብዘይምቁራፅ ዝፍፀም ዘሎ ገበን ደው ክብልን ዓለም እቲ ዝተረፈ ህዝቢ ትግራይ ኣብ ምድሓን ክትሰርሕ ይግባእ እንበር፤ ህዝቢ ምስ ፀነተ መግለፂ ሓዘን ምውፃእ ትርጉም የብሉን ዝበለ መግለፂ ዝምድናታት ትግራይ፤ ዓለም ኣብ ልዕሊ ህዝቢ ትግራይ ዝተፈፀመ ገበን በቲ ትኽክለኛ ስሙ ጀኖሳይድ ኢሉ ክፅወዖን ኣተሓሳሲቡ፡፡
ዓለም ኣብ ርዋንዳ ዝፈፀመቶ ስሕተት ኣብ ትግራይ ከይድገምን፤ ግዘ ምስ ሓለፈ ነስሓን ትርጉም የብሉን ዝበለ እቲ መግለፂ፤ ኣብ ትግራይ ይፍፀም ዘሎ ጀኖሳይድ ብሰነድን ብወፍሪታት ሚዲያ ዝተደገፈን ምዃኑ ገሊፁ፡፡ጉጅለ ፋሽሽቲ ኣብይ ኣሕመድ ፈጢርዎ ዘሎ ዕፅዋን ክባን፤ ህዝቢ ትግራይ ብጥሜት ኣጥፊእኻ ድሌትካ ንምፍፃም ዝተዋደደ ፀረ-ህዝቢነት ምዃኑ ዝገለፀ ቤት ፅሕፈት ዝምድናታት ትግራይ፤ ንጉጅለ ፋሽሽቲ ኣበይ ኣሕመድ ደጊፉ ኣብ ጀኖሳይድ ትግራይ ዝሳተፍ ዘሎ ኮሚሽን ሰብኣዊ መሰል ኢትዮጵያ፤ ነቲ ብሁማን ራይትስዎችን ኣምንስቲ ኢንተርናሽናልን ዝወፀ ሪፖርት ከናእሶ ምፍታኑ ተቐባልነት የብሉን ኢሉ፡፡ብክልቲኦም ተሓለቕቲ ሰብኣዊ መሰላት ዝቐረበ ሪፖርት ቅቡልን ብሓበሬታ ዝማዕበለን ምዃኑ ዝሓበረ መግለፂ ዝምድናታት ትግራይ፤ ዞባ ምዕራብ ትግራይ ብሕገመንግስቲ ዝተረጋገፀ መሬት ትግራይ ምዃኑ እናተፈለጠ ክልተ ሓይሊታት ዝነሓንሕሉ ቦታ ተባሂሉ ምግላፁ ነቒፉ፡፡
ብገ/ሄር ሃይሉ


text:
Radio Erena: 05 September 2022
ሰራዊት ኤርትራ፣ ኣብ ዞባ ደቡብ፣ ከባቢ ሰገነይቲ፣ ኣብ ኣኽሩር ኣብ እትርከብ ካቶሊካዊት ቤተ ክርስትያን መድሃኔኣለም ዝፈጸሞ ጃምላዊ ግፋ መዘምራን ካልኦት መንእሰያትን፣ ኣብ ዲያስፖራ ቁጠዐ ፈጢሩ።
ሰራዊት፣ ነታ ቤተ ክርስትያን ብምኽባብ፣ ኣብ ውሽጣ ንዝነበሩ መንእሰያትን መዘምራን ምስ ኣልባሳቶምን ገፊፉ እናወሰዶም ዘርእሲ ኣሳእል ኣብዚ ሳልስቲ’ዚ ኣብ ማሕበራዊ ሜድያ ድሕሪ ምዝርግሑ፣ ኣብ ወጻኢ ኣብ መንጎ ዝነብሩ ኤርትራውያን ዝዓበየ መዛረቢ ኣርእስቲ ኮይኑ ኣሎ።
እዚ ኣብ ኣኽሩር ኣብ እትርከብ ቤተ ክርስትያን ዝተፈጸመ ጃምላዊ ግፋ፣ መቐጸልታ ናይቲ ሰራዊት ኤርትራ ኣብዚ ዝሓለፈ ክልተ ኣዋርሕ፣ ኣብ ገጠራት ዞባ ደቡብ ዘካይዶ ዘሎ ጽዑቕ ግፋታትን ማእሰርቲ ሃለዋት ደቆም ክሕብሩ ዘይክኣሉ ወለደን’ዩ።
ኣብዚ ዝሓለፈ 20 ዓመታት፣ ኣብ ኤርትራ ግፋ ንቡር ተርእዮ ኮይኑ፣ ሰራዊት፣ ኣብያተ ክርስትያንን መሳጊድን ውሻጠአን እናደፈረ ከምዝፍትሽ ዝፍለጥ’ዩ።
እንተኾነ፣ ኣብ ኤርትራ ምስ ዘሎ ፍርሒን ራዕድን፣ ነቲ ፍጻሜ ብኣሳእል ብምስናድ ናብ ህዝቢ ክባጻሕ ኣይጸንሐን።
==================


text:
መራሕቲ G-7 ማለት ብኢንዱስትሪ ዝማዕበላ ሃገራት ነቲ ብፕረዚደንት ትራምፕ ዝቐረበ ብኣካል ንራኸብ ዝብል ሓሳብ ይርእይዎ`ለዉ።
ትራምፕ ብዛዕባ`ቲ ዝመጽእ ወርሒ ሰነ ዝሕሰብ ዘሎ ዋዕላ ጉጅለ 7: ትማሊ ረቡዕ ብትዊተር ኣብ ዝለኣኾ መልእኽቲ፥ኣሜሪካ ናብቲ ናይ ቀደማ ዓባይ ሃገር ንምምላስ ኣብ ምስግጋር`ያ ትርከብ ዘላ ኢሉ።
ወሃቢ ቃል-ጃፓን ኣብ ዝሃቦ ምላሽ፥ ቀዳማይ ሚንስተር ሺንዞ ኣበ፥ ብኣካል ዝርከብ እንተኾይኑ ነጽንዖ ኣለና ክብል ከሎ- ናይ ካናዳ ቀዳማይ ሚንስተር ጃስቲን ትሩዶ ድማ እቲ ዋዕላ ብኣካል ድዩ ብማዕዶ ክኸውን ኣብ ገምጋም ክኢላታትን ድሕነትን ዝምርኮስ`ዩ ዝኸውን ኢሉ`ሎ።
ናይ ፈረንሳ ፕረዚደንት ኤማኑኤል ማክሮን ኩነታት ጥዕና እንተፍቂዱ ንምጋሽ ክፉታት ኢና ክብል ከሎ ናይ ጀርመን ቻንስለር ኣንገላ መርከል ድማ ዝኸውን ክንርእዮ ኢና ዝብል ምላሽ ሂባ`ላ።
ብኻልእ ወገን ውድብ ጥዕና ዓለም ትማሊ ረቡዕ ጥራሕ 106 ሺሕ ሓደስቲ ብቫይረስ ኮሮና ዝተታሕዙ ሰባት ከምዝመዝገበን እዚ ድማ እቲ ቫይረስ ካብ ዝባራዕ ንድሓር ኣብ ሓደ መዓልቲ ዝተመዝገበ ዝለዓለ ቁጽሪ ምዃኑን ኣፍሊጡ`ሎ።
ክታበት ኮሮና ኣብ ምስራሕ ድማ እቲ ጻዕሪ ቀጺሉ`ሎ- ናይ ፈተነ ክታበት ንምፍራይ`ውን ትካላት መድሃኒት ውዕላት ይገብራ`ለዋ። ኣስትራ-ዘነካ ዝተባህለ ግዙፍ ኣፍራይ መድሃኒት፥ 300 ሚልየን ዶስ ንምፍራይ ካብ መንግስቲ ኣሜሪካ ሓደ ቢልየን ዶላር ከምዝተቐበለ ኣፍሊጡ`ሎ። እቲ ክታበት ዝሰርሕን ዘይሰርሕን ምዃኑ ከምኡ ጸገም ዘይምጽእ እንተኾይኑ ኣብ ምርመራ`ዩ ዝርከብ ዘሎ።


text:
'ብኮንቴነር ዝተጓዕዙ' ኤርትራውያን ቆልዑ ኣብ ሰሜን ኣየርላንድ ኣትዮም
ሓያሎ ትሕቲ ዕድመ ኤርትራውያን ቆልዑ ስደተኛታት 'ብኮንቴነር" ናብ ሰሜን ኣየርላንድ ኣትዯም።
እቶም ስደተኛታት ኣብ ከተማ ቤልፋስት ናብ ዝርከብ ውሑስ ቦታ ከም ዝተወስዱ ፖሊስ ሓቢሩ።
እቶም ቆልዑ፡ ብዘይ መሰነይታ ከም ዝተጓዕዙ'ውን ተፈሊጡ።
ዋላ'ኳ እቶም ቀልዑ ብኮንቴነር ከም ዝኣተዉ እንተ ተዛረቡ፡ ፖሊስ ግን ሓቂ ኣይኮነን ክብል ነጺግዎ። ብኸመይ ከም ዝኣተዉ ንምፍላጥ የጻሪ ከም ዘሎ'ውን ጠቒሱ።
እቶም ቆልዑ፡ ኣብዘን ዝሓለፈ ሳምንታት ኣብ ዝተፈላለየ ግዜ ዝተረኽቡ ክኾኑ ከም ዝኽእሉ'ውን ጸብጻባት ኣሚቶም።
ኣብቲ ቦታ ምስ በጽሑ ኣብ ትሕቲ ክፍሊ ጥዕናን ማሕበራዊ ጉዳያትን ከተማ ቤልፋስት ኣትዮም ኣለዉ።
ፖሊስ ኩነታቶም የጻሪ ከም ዘሎን፡ ንውሕሰነቶም ምስ "ዝምልከቶም ኣካላት ጥዕና ይዘራረብ" ከም ዘሎን ገሊጹ።
"ቀዳምነት ንሰርዖ ጸጥታን ውሕስነትን ናይቶም ቆልዑ'ዩ" ክብል ፖሊስ ሰሜን ኣየርላንድ ተዛሪቡ።
ቁጽሪ ናይቶም ስደተኛታት ቆልዑ ክንደይ ምዃኑ ፓሊስ ብንጹር ኣይገለጹን።


text:
Radio Erena: 12 September 2019
መንግስቲ ግብጺ፣ ኣባላት ናይቲ “ሽበራዊ ምንቅስቓስ’ዩ” ዝብሎ “ሕውነት ኣስላም” ዝተባህለ ውድብ ምዃኖም ዝገለጾም 16 ሰባት ከምዝኣሰረ ኣፍሊጡ።
እቲ መንግስቲ ኣብ ዝዘርግሖ መግለጺ፣ እቶም ብ10 መስከረም ኣብ ቀይዲ ኣትዮም ዘለዉ ሰባት፣ ኣብ ቱርኪ ምስ ዝርከብ ጉጅለ ምትእስሳር ከምዘለዎም ጠቒሱ።
ኣብ ካይሮ ኣብ ዝተታሕዝሉ እዋን፣ ሽበራዊ ንጥፈታት ንምክያድ ዘኽእሎም ፓስፖርታት፣ ናይ ወጻኢ ባጤራታትን ካልእ ሰነዳትን ከምዝጸንሖም እቲ መግለጺ ብተወሳኺ የመልክት።
እቶም ዝተታሕዙ ሰባት፣ ብዛዕባ’ቲ ብመንግስቲ ግብጺ ዝቐረበሎም ክሲታት ከምዝተኣመኑ ዘርኢ ቪድዮታት እኳ እንተተዘርግሐ፣ ጉዳዮም ብናጻ ቤት ፍርዲ ክጻረ ከምዘይክኣለ ዝተፈላለዩ ወገናት እታ ሃገር ሓቢሮም።
ፕረዚደንት ዓብደል ፈታሕ ኣል ሲሲ፣ ንስልጣኑ ዝቃወሙ ወገናት እታ ሃገር፣ ብስም እቲ ዘይሕጋዊ’ዩ ዝብሎ፣ ሕውነት ኣስላም እናጠመቀ፣ ከምዘሕቅቖም ተጣበቕቲ ሰብኣዊ መሰላት ይወቕሱ።


text:
ኣብ ግላስጎው። ስኮትላንድ። ዓቢ ናይ መንፈስ ኣምላኽ ምንቅስቓስ ኣብ ዝነበረሉ ግዜ ምስ ደሓንኩ። ሓንቲ መንእሰይ ጎርዞ ውን ኣብቲ ግዜ ድሒና። ስማ ሄለን ኢዋን'ዩ። ገና ንእሽቶ ጓል እያ ዝነበረት። ይኹን እምበር ገና ኣብ መጀመርያ ናይቲ ሓድሽ ሂወታ ብ ክርስቶስ። ንዕኡ ከም ፍጹም ጎይትኣ ጌራ ኣብ ሂውታ ሸይማቶ። ብመንፈስ ቅዱስ ወን ተመሊኣ ነበረት - ብዘየማትእ ኩነት።
ብ ጄምስ ኤ. ስትዋርት
ትርጉም ኣድሓኖም ሕዱግ
ርባታት ማይ ህይወት ካብ ሂወት ናይታ ጎርዞ ብኸምኡ ይውሕዝ ነበረ (ዮሃ. 7።37-39)። ኣብ መበል 22 ዕድሚኣ ምስ ሞተት። ብምልኡ ስኮትላንድ'ዩ ነቢዑ። ኣማኢት ኣብ መላእ ዓለም ዝነበሩ ሚስዮናውያን ብሞታ ከም ዝነብዑን ዘልቀሱን እፈልጥ።
ናይ ራሻ ቋንቋ ብግቡእ መሊኻ ነበረት እሞ ኣብ ኤውሮጳ ንኣምላኽ ክትዓዪ እያ ትጸባበ ኔራ። ንሳ ዝኾነ ይኹን ፍሉይ መንነት ኣይነበራን፤ መጽሓፍ ኣይጸሓፈትን። መዝሙር ውን ኣይደረሰትን። ንሳ ሰባኺት ኣይነበረትን። ልዕሊ 300 ኪሎ ሚተር ካብ ገዝኣ ርሒቓ ተጓዒዛ ውን ኣይትፈልጥን። ግናኸ ምስ ሞተት። ሰባት ብዛዕባ ናይ ሂወታ ታሪኽ መጻሕፍቲ ጽሒፎም። ሽሕኳ ብንእሽቶኣ እንተሞተት። ንኣዝዮም ብዙሓትያ ናብ ኢየሱስ ክርስቶስ መሪሓ።
ኩሉ መዓልቲ ብንግህኡ ሰዓት ሓሙሽተ ኣቢላ። ቃል ኣምላኽ ከተጽንዕን። ምስ ኣምላኽ ክትራኸብን ክትጽልን ምእንቲ ትትንስእ ኔራ። ንኣማኢት ሚስዮናውያን ጸልያ እያ። ኣዲኣ። ካብቲ ንሳ ናይ መዓልታዊ ንጥፈታታ እትጽሕፈሉ ደብተራታ ሓንቲ ኣርእያትኒ። ኣብኡ ከኣ ንሳ እትጽልየሎም ዝነበረት ብውሑዱ 300 ዝኾኑ ዝተፈላለዩ ሚስዮናውያን ነበሩ። እዚ ኣምላኽ ነቲ ንኡስ ልባ ከመይ ጌሩ ንናይ ጸሎት ኣገልግሎት ጾር ከም ዘሰከማ የርኢ። ንሳ ነቲ ጸሎት ክትጽልየሉ ናይ ዝጀመረትሉን እቲ ልመናኣ ናይ ዝተመለሰሉን ዕለት ነበራ።
ሓደ መዓልቲ ምስ ክልተ ናይ ዩኒቨርሲቲ ፕሮፌሰራት ኣብ ከተማ ሎንዶን ይዘራረብ ኔረ። ብዛዕባ ሓያል ክርስትና እናተዛረብና ከለና'ዩ ብድንገት ሓደ ካብኣቶም ከምዚ ዝበለ። "ሓው ስትዋርት። ሓደ ዕላል ክነግረካ።" ቀጺሉ ከምዚ እናበለ ተዛረበኒ፧ ኣብ ግላስጎው ዩኒቨርሲቲ ሓንቲ ተገርም መንእሰይ ጎርዞ ነበረት። በቃ ኣብ ቀጽሪ'ቲ ቤት ትምህርቲ ኣብ ዝኸደቶ ናይ ክርስቶስ መኣዛ እናገደፈት ትኸይድ ነበረት።
ንኣብነት። ተመሃሮ እንተድኣ ብዕሉግ ዕላላት የዕልሉ ኔሮም። ሓደ ካብኣቶም። "ሹሽ! ሄለን ትመጽእ ኣላ ስቕ በሉ።" ይብል። ሽዑ ንሳ ትሓልፍ እሞ ከይተረድኣ ብድሕሪኣ ሓይሊ ትገድፍ። እቲ ናይ ዩኒቨርሲቲ ፕሮፌሰር ብምቕጻል። ኣብቲ ናይ ጸሎት ኣኼባኦም ከመይ ኩሉ ግዜ እዛ መንእሰይ ጎርዞ ናብቲ ክፍሊ ምስ እትኣቱ ይፍለጦም ከም ዝነበረ ነገረኒ። ኣብቲ ጸሎት ክትጅምር ከማን ኣየድልያን'ዩ ዚነበረ። ልክዕ ኣብቲ ክፍሊ ኣብ ዝኣተወትሉ ግዜ ብምልኡ እቲ ኣኼባ በቲ ዓቢ ሓይሊ ኣምላኽ ይናወጽ ነበረ።
"ከምኡውን" በለኒ'ቲ ፕሮፌሰር። "ንሳ ንብዙሓት ካብቶም ተመሃሮ ናብ ኢየሱስ ክርስቶስ መሪሓቶም።" ንሳ ንዕኡ ኣብ ሂወቱ ካብ ዝፈልጦም እታ ዝዓበየት ሓይሊ ን እምላኽ እያ ኔራ።
ኣነ ሽዑ። "እዚኣ ደኣ ሓንቲ ሰብ ጥራይ'ያ ክትከውን ትኽእል። ንሳ ኸኣ ሄለን ኢዋን።" በልክዎ። ንሱ ኸኣ ናይታ መንእሰይ ጎርዞ ሽም ንሱ ምዃኑ ነገረኒ።
ኣብ ጎደናታት ግላስጎው ፍሪቂ ለይቲ። ኣብቲ ግናይ ዝኾነ ናይ ሓጋይ ቁሪ። ወጺኤ ኣለኹ። ነቲ መንፈሳዊ ጽሑፋት ክዕድልን። ከምኡ ‘ውን ውልቃዊ ናይ ነፍሳት ምድሓን ንክገብርን፤ ንገዛ ክምለስ ከለኹ። ን ሄለን ኢዋን ንሓንቲ ድካ። ዝሰኸረት ኣመንዝራ ብኣእዳዋ ሓቚፋ ብዛዕባ ኢየሱስን ብዛዕባ ፍቕሩን ክትነግራ ርእየያ ኣለኹ።
ኣዕሩኽ። ንሳ ንኣዝዮም ብዙሓት ናብ ኢየሱስ ክርስቶስ መሪሓ። ድሕሪ ብዙሕ ዓመታት ናብቲ ዝተቐብረትሉ ቦታ ምስ ከድኩ። ሓደ ካብቶም ናይ መቓብር ኮዓትቲ ከምዚ ኢሉኒ። "መምህር። እዛ ጓል ኣብዚ ዝተቐብረትሉ መዓልቲ ፈጺመ ኣይርስዖን'የ። ነቲ ሬሳኣ ክቐብሮ ከለኹ። ህላወ ኣምላኽ ኣብ ኩሉ'ዚ ቦታ ተሰሚዑኒ።"
ሓደ ምሸት ኩላትና ሓደ ፍሉይ ናይ ሕብረት ግዜ ነሕልፍ ኔርና። መንእሰያት ብ ጎይታ ይሕጎሱን። ጽቡቕ ግዜ የሕልፎን ኔሮም። ኣብ መንጎ ብዓልቲ ቤተይ ከምዚ በለት። " ኣብቲ መንደቕ ተሰቒሉ ዘሎ ናይ ሄለን ኢዋን ስእሊ ድዩ?"
ብድንገት ብርቱዕ ጸጥታ ኮነ። ንሳ "ጂም። ገለ ሕማቕ ተዛሪበ ድየ?" በለት። ኩሉ እቲ ምስሓቕ ኣቋረጸ። ሓደ ብሓደ። ሓደ'ኳ ሓንቲ ቃል ከይተዛረበ። ብብርክና ኮይንና ምጽላይ ጀመርና። ሕሰብዎ ንሳ ናብ ቤታ ናብ መንግስተ ሰማይ ድሕሪ ምኻዳ ድሕሪ ዓመታት ሽማ ገና ኣዝዩ ሓያል ነበረ። ኦ ኣዕሩኽ። ኣነ እዚ ዓይነት መንፈሳዊ ሂወት እዚ ንነፍሲ ወከፍ ውሉድ ኣምላኽ ምዃኑ ይኣምን!
"ብመንፈስ ቅዱስ ደኣ ተመልኡ" (ኤፌ. 5።18)
ሄለን ኢዋን’ዩ
Typography
- Font Size
- Default
- Reading Mode


text:
ሚንስትር ጉዳያት ወፃኢ ኣሜሪካ ሬክስ ቲለርሰን ምስ ሰሜን ኮሪያ ብዛዕባ ዝግበር ዝርርብ ብዘሎ መደብ ናይ ኣፍሪቃ መገሽኦም ብሓደ መዓልቲ ብምሕፃር ፅባሕ ሶሉስ ናብ ዋሽንግተን ከምዝምለሱ ተፈሊጡ።
ሚንስትር ጉዳያት ወፃኢ ኣሜሪካ ሬክስ ቲለርሰን ብምኽንያት ጉዳይ ሰሜን ኮሪያ ሓዊሱ ህፁፅ መደባት ናይ ኣፍሪቃ መገሽኦም ብምሕፃር ክምለሱ እዮም።
"ብምኽንያት ህፁፅ ናይ ስራሕ መደብ ኣብ ቻድን ናይጀሪያን ዝነበሮም ወግዓዊ ርክባት ምስወድኡ ሓደ መዓልቲ ኣቐዲሞም ናብ ኣሜሪካ ክምለሱ እዮም’’ ክብሉ ተሓባባሪ ሚንስትር ጉዳያት ወፃኢ ስቲቭ ጎልስተይን ሎሚ ሶኑይ ገሊጾም።
ፕረዚደንት ትራምፕ ምስ መራሒ ሰሜን ኮሪያ ኪም ዮንግ-ኡን ገፅ ንገፅ ክራኸቡ ንዝቐረበሎም ዕድመ ምቕባሎም ዝገለፁ ቲለርሰ ኣብ ኣፍሪቃ ከለው እዩ።
ቲለርሰን ሎሚ ሶኑይ ኣብ ዋና ከተማ ኒ’ጃሚና ቻድ ምስ ፕረዚደንት ኢድሪስ ደብይ ድሕሪ ምዝርራቦም ፕረዚደንት ትራምፕ ኣብ ዝሓለፈ ጥቅምቲ ኣብ ልዕሊ ናይ ቻድ ፕረዚደንት ዘንበሩዎ ናይ ጉዕዞ እገዳ ኣሜሪካ ኣብ ቀረባ ክተልዕሎ ትኸውን እያ ኢሎም።መንግስቲ ቻድ ቁፅፅር ፓስፖርትን ምልውዋጥ ሓበሬታን ኣመሓይሹ ኣሎ እውን ኢሎም ኣለው።
ንሶም ብምቅጻል ምስ ፕረዚደንት ናይጀሪያ ሙሓማዱ ቡሓሪ ንምዝታይ ናብ ዋና ከተማ ናይጀሪያ ኣቡጃ ኣምሪሖም።
ቲለርሰን ጥዕንኦም ጽቡቕ ስለዘይተሰምዖም ዝሓለፈ ቀዳም ኣብ ኬንያ ከሳልጥዎ ሒዞምዎ ዝነበሩ መደባት ሰሪዞም።ሎሞ ሶኑይ ግን ኩነታት ጥዕንኦም ከምዝሓሾምን ኣብ ጉዳይ ኮሪያ፣ቐረፅን ባጀት ቤት ፅሕፈቶም ብዝምልከት ንኮንግረስ ቃል ምስክርነት ንምሃብን ፅባሕ ሰሉስ ንግሆ ዋሽንግተን ክኣትው እዮም ክብሉ ምክትሎም ስቲቭ ጎልድስተይን ሓቢሮም።
ቲለርሰን ቅድሚ 20 ዓመታት ብኣል-ቃይዳ ዝተፈፀመ ናይ ቦምብ መጥቓዕቲ ንዝተቐትሉ ንምዝካር ናይሮቢ ኣብ ዝርከብ ኤምባሲ ኣሜሪካ ትማሊ ሰንበት ሕቋፍ ዕምበባ ኣንቢሮም።
“ከም እትፈልጡዎ ኣብ 1998 ግብረ ሽበራዊያን ኣብ ናይሮቢ ንዝርከብ ኤምባሲ ኣሜሪካ ብምጥቓዕ ቅስሚ ህዝቢ ኬንያን ኣሜሪካን ክሰብሩ መሲሉዎም ነይሩ።ተጋጊዮም።ድሕሪ 20 ዓመታት ህይወቶም ንዝጠፍአን ንዝቖሰሉን ንምዝካር ኣብዚ ተራኺብና ኣለና።”
ቲለርሰን ዝሓለፈ ዓርቢ ምስ ፕረዚደንት ኡሁሩ ኬንያታ ድሕሪ ምርኻቦም ኣብ መንጎ ኬንያታን መራሒ ተቓዋሞ ራይላ ኦዲንጋን ዝተገብረ ፖለቲካዊ ዕርቂ ‘’ንናይ ኬንያ ዓሌታውን ፖለቲካዊን ምክፋል ዘወገድ እዩ ክብሉ ንኢዶም ኣለው።


text:
ስቓይ 5ይ ትውልዲ ኤርትራዊ ስደተኛ ኣብ ሱዳን2022-08-19 08:51:21 Written by ቤት ጽሕፈት ዜና ሰዲህኤ Published in EPDP News Read 327 times
- font size decrease font size increase font size
ኣብዚ እዋንዚ 5ይ ትውልዲ ኤርትራዊ ስደተኛ ኣብ ሱዳን ብኣዝዩ ዘገርም ስቓይን መከራን ይሓልፍ ከም ዘሎ መርበብ ሓበሬታ ገዳብ ነዚ ብዝምልከት ብዘካየደቶ ዕሚቕ መጽናዕቲ ሓቢራ። በቲ ኣብዚ ዝሓለፈ መዓልታት ዝተዘርግሐ ሓበሬታ መሰረት፡ ናይ ህግደፍ ጸጥታ ኣብ ሱዳን ምህላዉን ንጥፈታቱ ምሕያሉን ንኩነታት ናይዞም ኤርትራውያን ስደተኛታት ይግድዶን ይሓላልኾን ከም ዘሎ እውን እታ መርበብ ሓበሬታ ኣስፊራ። ኢድ ኣእታውነት ጸጥታ ህግደፍ ኣብ ልዕሊ ህይወት ናይቶም ኣብ ኤርትራ ካብ ዘሎ ወጽዓ ክድሕኑ ዝሃደሙ ኣዝዩ ዘኽፈአ ኮይኑ ኣሎ።
ካብ 2000 ንደሓር ናይ ኤርትራን ሱዳንን ኣካላት ጸጥታ ብሓባር ክሰርሑ ምስ ጀመሩ፡ ህይወት ናይቶም ዝደተኛታት ኣዝዩ ከም ዝኸፈአ ገዳብ ኣብቲ መጽናዕታዊ ጸብጻባ ኣመልኪታ። ካልእ ንህይወት ኤርትራውያን ስደተኛታት ኣብ ሱዳን ብፍላይ ኣብ ከተማ ካርቱም ኣጸጋሚ ካብ ዝገበሮ፡ ኣሰጋገርቲ ሰባት ምስ ገንዘብ ኣለዎም ዝብልዎም ናይቶም ግዳያት ቤተሰብ ርክባት እናፈጠሩ ከካይድዎ ዝጸንሑን ዘለዉን ገንዘባዊ ምዝመዛ ምዃኑ ኣብቲ ዜናዊ ጸብጻብ ኣስፊሩ ኣሎ።
ኣብዚ ዝሓለፈ ክልተ ኣዋርሕ፡ ብፍላይ ነቶም ኣብ ካርቱም ዝበጽሑ ኤርትራውያን ስደተኛታት ኣዝዩ መሪር ኮይኑ ከም ዝጸንሐ፡ ዝጠቐሰት መርበብ ገዳብ፡ መጠፋፋእቲ ሓለፍቲ ጸጥታ ሱዳን ነቶም ስደተኛታት ብዘይወዓልዎ ገበናት እንዳጸለሙን ብማእሰርቲ እናፈራርሑን ኣዝዩ ብዙሕ ገንዘብ ከም ዝሓትዎም ኣቃሊዓ። እተን ንኤርትራውያን ስደተኛታት ዝኣስሩለን ኣብያተ-ማእሰርቲ፡ ዓማራት፡ ዴምን ሰሓፋን ኣብ ዝበሃል ከባብታት ካርቱም ዝርከባ እየን።
በቲ ካብ ገዳብ ዝተረኽበ ዜና መሰረት፡ ገንዘብ ክኸፍሉ ዘይከኣሉ ኤርትራውያን ኣብ ጸበብቲ ኮንተይነራት እዮም ዝእሰሩ። መግቢ ብዘይካ ሳሕቲ ካብ ገበርቲ ሰናይ ወይ ሓደሓደ ዓቕሚ ዘለዎም ቤተሰብ መኣስርቶም ካብ ካልእ ዝረኽብሉ ዕድል የብሎም። ምስዚ ብዝተተሓዘ እቶም ስደተኛታት ህይወቶም ንምድሓን ክዳውንትን ስልማት ደቂ ኣንስትዮን ክሸጡ ከም ዝግደዱ ተሓቢሩ።
እቲ ኣዝዩ ዘገርም፡ ኤርትራውያን ስደተኛታት ኣብ ካርቱም ካብ ዘምጽኡ ኣምጺኦም ዝተሓተትዎ ገንዘብ ከፊሎም ካብ ማእሰርቲ ምስ ወጹ፡ ብሰላም ናይ ምቕጻል ውሕስነት ስለ ዘየብሎም፡ ተመሊሶም ናብቲ ዝነብርዎ ቤት ማእሰርቲ ይኣትዉ እሞ ከም ሓድሽ ካልእ ዓቐን ገንዘብ ክኸፍሉ ይግደዱ። ነዚ ንክጥዕሞም ከኣ እቶም ብላዕ ዝቕበሉ ነቶም ዝኸፍሉ ስደተኛታት ቅብሊት ኣይህብዎምን እዮም። እቲ ዑደት ከምኡ እንዳበለ ይቕጽል ኣሎ።
በቲ ሓበሬተ መሰረት ላዕለዋይ ኮሚሽ ጉዳይ ስደተኛታት ኣብ ካርቱም ከም ዘየለ ምቑጻሩ እዩ ዝቐልል። ምናልባት ምስቶም ኣብ ልዕሊ ስደተኛታት በደል ዝፍጽሙ ኣካላት ዝሻረኽ ከይከውን ዝሰግኡ ወገናት እውን ኣለዉ።


text:
Radio Erena: 31 May 2020
ሰራዊት ኢትዮጵያ፣ 10ታት ሰለማውያን ዜጋታት ምቕታሉ ኣምነስቲ ኢንተርናሽናል ንዘቕረቦ ጸብጻብ መንግስቲ ነጺግዎ።
እቲ ኣህጉራዊ ትካል ዝሓለፈ ሰሙን ኣብ ዘቕረቦ ጸብጻብ፣ ካብ ታሕሳስ 2018 ክሳብ ታሕሳስ 2019 ኣብ ዝነበረ 12 ኣዋርሕ፣ ኣብ ዝተፈላለያ ክልላት እታ ሃገር፣ 39 ስለማውያን ሰባት ከምዝተቐትሉ’ዩ ኣቃሊዑ።
እቲ ዓመት’ቲ ቀዳማይ ሚኒስተር ኢትዮጵያ ኣብይ ኣሕመድ፣ ተሸላሚ ናይ ሰላም ኖቤል ዝኾነሉ እዋን ምስ ምዃኑ፣ ኮሚተ ስልማት ኖቤል ህዉኽ ውሳኔ ከምዝሃበ’ዩ ዝዝረብ ኔሩ።
መብዛሕቱ እቲ ብሰራዊት መንግስቲ ኢትዮጵያ ዝተፈጸመ ቅትለት ኣብ ክልል ኦሮሞ’ዩ። ምስ ዕጡቓት ግንባር ሓርነት ኦሮሞ ምትእስሳር ኣለዎም ንዝበሎም ሰባት ከምዝረሸኖም እቲ ጸብጻብ ይጠቕስ።
ሚኒስትሪ ጉዳያት ወጻኢ ኢትዮጵያ ብወገኑ ኣብ ዝሃቦ ምላሽ፣ እቲ ጸብጻብ፣ ናይ ሓደ ወገን ጸጥታዊ ገምገም ጥራይ ዝሓቖፈን ኣብ ኢትዮጵያ ንዘሎ ፖለቲካውን ጸጥታውን ኩነታት ኣስፊሑ ዘየገናዘበን’ዩ ክብል ነጺግዎ።
ብኣንጻሩ፣ ተቓወምቲ ወገናት፣ እቲ በቲ ትካል ዝቐረበ ጸብጻብ ኣብ ሒደት ከባቢታት እታ ሃገር ጥራይ ዘተኮረ ምዃኑ ብምምልካት፣ ዝተፈጸመ ቅትለትን ግፍዕታትን ካብዚ ኣዝዩ ከምዝዛይድ ኣተሓሳሲቦም።
ኣብ ኢትዮጵያ፣ ኣብዚ ክልተ ዓመታት፣ ምስ ናይ ብሄር ግጭታት ተተሓሒዙ ኣሽሓት ሰባት ከምዝተቐትሉ፣ ቁሸታቶም ዝተቓጸሎም ኣማኢት ኣሽሓት ድማ ዓድታቶም ሓዲጎም ከምዝተሰዱ ጸብጻባት እታ ሃገር ይሕብሩ።
ኣብ ልዕሊ’ዚ፣ 10ታት ኣሽሓት ዜጋታት ምስ ፖለቲካን ናዕብን ብዝተሓሓዝ ከምዝተኣስሩ ይጥቀስ።
===================


text:
Nordmaling
ናይ መጠረሽታ ዝተሓደሰሉ፡ 14 12 2020
ኖርድማሊንግ ኮሙን ኣብ ማእከል መንጎ እተን ከተማታት ኡመዮን ኦርንሾልድስቪክ ትርከብን ብኡ ምኽንያት ድማ ማእከል ኣብ መንጎ ከተማታት ተባሂላ ትጽዋዕን። ኖርድማሊንግ ሓደ ንጡፍ ማሕበራዊ ሂወት ዘለዋ ውሕስቲ ኮሙን እያ። ኣብዚ ናይ ስፖርትን ባህላውን ማሕበራትን ዝተፈላለየ ሕብረተሰብን ኣሎ።
ሓበሬታ ብዛዕባ ምምሕዳር ከተማ
ብዝሒ-ህዝቢ7,110
ስፍሓት መሬት2,509 ኪሜ²
ርሕቐት ካብ ዓበይቲ ከተማታት
- Umeå 64 ኪሜ
- Skellefteå 199 ኪሜ
- Sundsvall 223 ኪሜ
ኣብዚ ኮሙን ከም ኣብያተ ትምህርቲ፡ ሓልዮት ቈልዑ፡ ማእከላት ክንክን ጥዕና፡ ናይ ምግቢ ዱኳናት፡ ናይ ክዳውንቲ ዱኳናትን ቤት ንባብን ዝኣመሰለ ኵሉ ክሕሰብ ዝከኣል ኣገልግሎት ኣሎ። ብሳላ ቦትንያባናን ናብዚ ኮሙን ብኣውቶቡሳትን ባቡር ክትመጽእ ኣዚዩ ቀሊል እዩ። እቲ ቅርበት ናብ ባሕሪ ዘለዎ ጽቡቕ ተፈጥሮ፡ ክልተ ኣፍላጋትን ጫካን ካልእ ንኖርድማሊን ዘምርጽ ምኽንያት እዩ።
መንበሪ-ገዛ
ኣብ ኖርድማሊንግ ኮምዩን ኣባይቲ ዚህባ ብዙሓት ዋኒናት ኣለዋ። እቲ ዝዓበየ ትካል ክራይ ኣባይቲ እቲ ናይቲ ኮምዩን ዝኾነ ትካል ኣባይቲ Nordmalingshus እዩ። ንሱ ኣብ መብዛሕትኡ ናይቲ ኮምዩን ከተማታት፡ ኣባይቲ ኣለዎ። ሓያሎ ገዛ ዝሸጡ ብሕታውያን ኣካረይትን ደላሎንውን ኣለዉ። ክትረኽቦም ምስ እትደሊ ኣብቲ ናይቲ ኮምዩን boendesida.ተመልከት።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብ ኖርድማሊንግ ኮምዩን እተፈላለዩ ብሔራት ኣለዉ። ብዘይካ ሽወደንን እግሊዝን እቲ ብብዝሒ ዚዝረብ ቋንቋ፡ ትግርኛን ዳሪን ዓረብን እዩ።
ማሕበራትን ምትእኻባትን
ኣብ ኖርድማሊንግ ኮምዩን ኣስታት 80 ንጡፋት ማሕበራት ኣለዋ። ከም ናይ ስፖርት፤ ኵዕሶ እግሪ፡ ሆኪ፡ ሃንድቦል፡ ምግላብ ፈረስ፡ ዙረትን ኣብ ዱር ምንሽራታትን። ኣብኡ ብሙዚቃን ተያትርን ስነ ጥበብ ስእልን ምርኢትን ዝነጥፋ ባህላውያን ማሕበራትውን ኣለዋ። እተፈላለያ ሰበኻታትውን ኣለዋ፡ ከም ናይ ፐንተኮስት፡ ባፕቲስት፡ ሽወደናዊት፡ ሚስዮንን EFS ን ኣብያተክርስትያን።
ኣብቲ ከባቢ ብቐረባ እንታይ ይርከብ
ኣብ ኑርድማሊንግ ኮምዩን ኩሉ ኣድላዪ ዝኾነ ኣገልግሎት ኣሎ። ኣብኡ ብዙሕ ግሮሰሪታትን እንዳ ክዳውንትን ዓለባን ሳእንን ኣሎ። ሕሱር ኣቕሑ ገዛ ምስ እትደሊ ኣርባዕተ እንዳ ሓራጅ ኣለዋ፡ ንኣብነት ረፓሁሰትስ ሎፒስ። ጥቓ እቶም ኣብያተ ትምህርቲ መሐምበስን ቤት ንባብን ኣሎ።
ኣገልጎት ክንክን ወይ ሕብሐባ ቆልዑ
ኣብ ኖርድማሊንግ ኮምዩን 10 ኣብያተትምህርቲ ህጻናት ማለት ኣብ ክተማታት ኖርድማሊንግ፡ ሩንድቪክ፡ ሎግደዮ፡ ሆክነስ፡ ኒኦከርን ግረስሚርን ንደቂ 1-5 ዝዕድመኦም ዝኾነ ኣለዋ። ኣብ ኖርድማሊንግ ክፉት ቤትትምህርቲውን ኣሎ። ኣብኡ ክትካፈል ናጻ እዩ። ሓያሎ ናይ ስድራቤት መውዓሊውን ኣሎ። ኣብኡ እቶም ህጻናት በብንእሽቶ ጉጅለታት ኮይኖም ኣብ ገዝኦም ከም ዘለዉ ኮይኖም ይእለዩ።
ናይ መባእታን ካልኣይን ደረጃን ኣብያተ-ትምህርቲ
ምምሕዳር-ከተማ፡ ካብ ኣዚለ ክሳብ 9ይ ክፍሊ ዘጠቓልል ናይ መባእታዊ ደረጃ-ትምህርቲ ኣለዎ። ንመባእታውን ናይ ካልኣይ-ደረጃን ቤት-ትምርህቲ ብዝምልከት፡ ኣብ መርበብ-ሓበሬታ ምምሕዳር ከተማ ብምእታው ከተንብቡ ትኽእሉ።
ዕድላት ትምህርቲ
ኣብ ምምሕዳር ኑርድማሊንግ እዚ ዚስዕብ ክትመህር ትኽእል፤ sfi (ሽወደን ንወጻእተኛታት)፣ ምምሕዳራዊ ትምህርቲ ንዓበይቲ ብደረጃ መባእታውን ካል ኣይ ደረጃ ትምህርትን ከምኡ ውን ንጸገም ዘለዎም ዓበይቲ ዝወሃብ ትምህርቲ።
ኣገልጎት ጥዕና
ኣብ ኖርድማሊንግ ማእከል ጥዕና ኣሎ። ንሱ ነቶም ኣብቲ ኮምዩን ዚነብሩ ክንክን ይህቦም። ኣብዚ፡ ሓከምትን፡ ነርስታትን፡ ናይ ምውስዋስን ናይ ዕዮን ሓከምቲ ኣለዉ። ኣብ ማእከል ኖርድማሊንግ ናይ ስኒ ሕክምና ኣሎ። ኣብቲ ማሕበራዊ ቤትጽሕፈት ዚርከቦ ቦታ፡ ናይ ህጻናትን መወልዳንን ክሊኒክ ኣሎ። ዝቐረበን ናይ ህጹጽ ረድኤት ዘለዎን ሆስፒታል ኣብ ኡመዮ ይርከብ።
ናይ ቋንቋ ድግፍ-ተርጓሚ ምርካብ
ምስ ሰበስልጣን ንኣብነት ምስ ናይ ኖርድማሊንግ ኮምዩን ምስ እትራኸብ ተርጓማይ ክትጠልብ መሰል ኣሎካ። እቲ ናይ ምትርጓም መስርሕ ብተለፎን እዩ ዚካየድ።
ኣገልግሎት መጎዓዝያ
ኖርድማሊንግ ኮምዩን ኣብ መንጎ ከተማታት ኡመዮን ኦርንድሾልድስቪክን ትርከብ። ኣብኡ ኣብ መዓልቲ ብዙሕ ግዜ ንደቡብን ንሰሜንን ገጸን ዝጎዓዛ ባቡራትን ኣውቶቡሳትን ደው ዚብላሉ መነሃርያ ኣሎ። ናብ ነኣሽቱ ቁሸታት ናይቲ ኮምዩን ዝኸዳ ኣውቶቡሳትውን ኣለዋ። ካብ ኖርድማሊን ናብ ከተማታት ኡመዮን ኦርንድሾልድስቪክ ብባቡርን ብኣውቶቡስን በጺሕካ ምምላስ ይከኣል። ኣውቶቡሳትን ባቡራትን መኣስ ከም ዝመጻን ከም ዝኸዳን ሓበሬታ ንምርካብ ኣብቲ Tabussen.nu ተመልከት።
ስራሕን ትካላት ናይ ምምስራት ተኽእሎታትን
ኣብ ኖርድማሊንግ ኮምዩን እቲ ቁጠባዊ ህይወት ብብዙሓት ነኣሽቱን ገለ ድማ ዓበይትን ዋኒናት ዝቖመ እዩ። እቲ ናይቲ ኮምዩን ዝዓበየ ወሃብ ስራሕ ባዕሉ እቲ 800 ሰራሕተኛታት ዘለዎ ኖርድማሊንግ ኮምዩን እዩ። ናይቲ ኮምዩን ዓበይቲ ዋኒናት ኣብ ኢንዱስትሪ ዘተኮሩ እዮም፡ ከም ንኣብነት፡ ኦሎፍስፉሽ ኤ.ቢ፡ ማሶናይት ቢምስ ከምኡውን ናይ ጽዕነት ትራንስፖርት። ኖርድማሊንግ ማእከላዊ ኣቀማምጣ ስለ ዘለዋ ብባቡርን ኣውቶቡስን ወይውን ማኪና ናብ ኡመዮን ኦርንድሾልድስቪክን በጺሕካ ምምላስ ይከኣል።
ኣብ ኖርድማሊንግ ዋኒን ክትጅምር እንተ ደሊኻ ምስቲ ናይቲ ኮምዩን ቁጠባዊ ኣደንፋዒ kommunens näringslivsutvecklareክትራኸብ ትኽእል። ንሱ ንጀመርትን ንዘለዋን ዋኒናት ደገፍ ይህብ።


text:
“ዘበልዐ ሥጋየ ወሰተየ ደምየ ቦ ሕይወት ዘለዓለም
እስመ ሥጋየኒ መብልዐ ጽድቅ ዘበአማን ወደምየኒ ስቴ ሕይወት ዘበአማን ውእቱ”
ሥጋይ ዝበልዕ ደመይ’ውን ዝሰቲ ናይ ዘለዓለም ሕይወት ኣለዎ ኣነ’ውን በታ ዳሕረይቲ መዓልቲ ከትንሥኦ እየ፡ ሥጋይ ብልዒ ሓቂ እዩ እሞ፤ ደመይ’ውን መስተ ሓቂ እዩ ከም ዝበለ። (ዮሓ.6፡45)
ምሸት ሓሙስ ናብ ዓርቢ ዘወግሕ ጐይታና መድኃኒና ኢየሱስ ክርስቶስ ካብ’ቲ ንድራር ኢሎም ዝቐረቡሉ እንጌራ ዘይሓረረን ዘይነቕዔን መሪጹ ኣልዒሉ ባሪኹ ኣኽበረ፤ ለወጠ፤ ኣተዐራረየ ኣብ ዓሠርተ ሠለስተ ገይሩ ቈረሰ፡ ስለ ምንታይ እዩ፧ እንተ ተባህለ ጽባሕ ዓሠርተ ሠለስተ ሕማማተ መስቀል ክቕበለልኩም እየ ንማለት እዩ። ዓሠርተ ሠለስተ ሕማማተ መስቀል ኣዮኖት እዮም ንዝብል ሕቶ፦
ሓሙሽተ ቅንዋት ዝበሃሉ ሳዶር፤ ኣላዶር፤ ዴናት፤ ኣዴራ፤ ሮዳስ እዮም። (ማቴ.26-28)
ክልተ ኣእጋሩ በበይኑ ገይሮም ሸንኪሮምዎ እንተ ዀይኖም ዝጠዓመ፤ ደሪቦም ሸንኪሮምዎ እንተ ዀይኖም ውጋኡ ይቝጸር፡ ካብ እቲ ዓሰርተ ሠለስተ ሓደ ንርእሱ ተቐቢሉ እቲ ዓሠርተ ክልተ ንሓዋርያት ሀቦም፡ “ጥዒሞ ኣጦኣሞሙ” ከም ዝበለ፡ (ሥርዓተ ቅዳሴ) ስለምንታይ “ዝውእቱ ሥጋየ” እዚ ሥጋይ እዩ ኢሉዎም ስለ ዝነበረ፤ ናይ ሰብ ሥጋ’ዶ ይብላዕ እዩ ኢሎም ከይገርሞም መድፈሪ ንኽዀኖም ንማለት።
ጐይታና መድኃኒና ኢየሱስ ክርስቶስ ከይተቐበለ ኣቐቢልዎም እንተ ዝኸውን፤ ከምኡ ድማ ሎሚ ቀዳሲ ካህን ከይተቐበለ ኣቐቢሉ ምወፀ ነይሩ እሞ ተቐቢልኩም ኣቀብልዎም ንማለት ኣብነት ንሙዃን። (ማር.14፡24)
ከም’ዚ ገይሩ ጽባሕ ኣብ ልዕሊ መስቀል ዝሥዋዕ ሥጋይ እዚ እዩ እንኩ ብልዑ ኢሉ ሀቦም፡ ከምኡ ኸኣ ጽዋእ ኣልዒሉ ዘሐዲስ ሥርዓት ማለት ሓዲሽ ዝኾነ ሥርዓት ብተሓድሶ ጸኒዑ ዝነብር ብእምነት ጸኒዖም ንዝቕበልዎ መተሓሐዚ ሓዳስ መንግሥተ ሰማያት ዚኸውን ኃጢኣት ንምሥትስራይ ዘኽእል ምእንቲ ብዙኃት ዝፈስስ ደመይ እዚ እዩ ካብኡ ስተዩ ኢሉ ሀቦም። ካብኡ ኢሉ ብኸፊል ምዝራቡ ሓደ ሰብ ተቐቢሉ ስለ ዘይውድኦ ክሳብ ዕለት ምጽኣት ክወህብ ስለ ዝነብር። (ማቴ 26፡26)
ስለ’ዚ ኣብ ጊዜ ቅዳሴ ኣካላትካ ቀጥ ኣቢልካ ቀዊምካ ንዑኡ ጥራይ ምሕሳብ ደኣ እንበር ካልእ ነገር ምምጻእ ንየማን ንጸጋም ምባል ብሓሳብ ኮነ ብግብሪ ምንቅስቓስ ኣይግባእን።
ሥጋኡን ደሙን ብወርቂ ብብሩር ዘይገብሮ ብመብልዕ ዝገበሮ ስለ ምንታይ እዩ እንተ ተባህለ ወርቅን ብሩርን ካልእ ሀብትን ኵሉ ኣብ ወጻኢ እዩ ዝተርፍ፤ መብልዕን መስተን ግን ኣብ ሰውነት ስለ ዝወሃሃድ እሞ ብሓቒ ከም ዘፍቀረና ንምርዳእ እዩ።
“ሰብሰ ኢያፍቀርክዎሙ ለውሉደ ሰብእ እምኢያስተርኣይክዎሙ በዝንቱ ሥጋ” ንደቂ ሰባት እንተ ዘይፈትዎም ብሥጋ ኣይምተገለጽኩሎምን ነይረ ከም ዝበለ። (ቀሌምንጦስ)
ካልኣይ ከኣ ወርቅን ብሩርን ካብ ዝሀበ ጠሚኻ ከሎኻ ዘብለዐን ጸሚእካ ኰሎኻ ዘስተየን ከም ዝፍቶ፤ ኣነ እፈትወኩም እየ እሞ ንስኻትኩም ድማ ፍተዉኒ፡ ትእዛዛተይ ከኣ ሓልዉ ንማለት እዩ።
እዚስ ይኹን ብዙሓት ኣትክልቲ ከለዉኸ ንምንታይ እዩ ብሥርናይን ብወይንን ዝገበሮ እንተ ተባህለ፡ ትንቢቱን ምሳሌኡን ንኽፍጸም ትንቢት “እምፍሬ ሥርናይ ወወይን ወቅብዕ በዝኃ” ካብቶም ሥርናይዮምን ወይኖምን ምስ በዝሐ ካብ ዝሕጐስዎ ኣዝዩ ዓዘዘ ከም ዝበለ፡ (መዝ።4፡7) “ቀዳሜ ሕይወቱ ለሰብእ እክል ወማይ ወይንን ወሥርናይ”፡ ቀዳማይ ሕይወቱ ንሰብ እኽልን ማይን፤ ወይንን፤ ሥርናይን እዩ ይብል፡ (ሲራክ.34፡21) “ለዘኢይስቲ ወይነ ምንት ውእቱ ሕይወቱ” ዝበሎ እዩ።
ትንቢቱ እዚ ክኸውን ከሎ፡ ምሳሊኡ ድማ መልከጼዴቅ ብሥርናይን ወይንን መሥዋእቲ ይገብር ነይሩ ይብል፡ ትንቢቱ ብዝፈለጦ ኣናገሮ ምሳሌኡ’ውን ብዘፈለጦ መሰሎ፤ ምሥጢሩ እንታይ እዩ፧ እንተ ተባህለ ሥርናይ ወሓለ ሰበይቲ ክትሕዞ ዀላ ስቡሕ ሥጋ ይመስል፤ ወይን’ውን ውዑይ ደም ስለ ዝመስል ብዝመስል ነገር ንምሀብ ተማሳሳሊ ሥርዓት ሠሪዐልኩም ንማለት እዩ።
ከምኡ’ውን ጐይታና መድኃኒና ኢየሱስ ክርስቶስን እግዝእትነ ማርያምን ዝምገብዎ ዝነበሩ ሥርናይን ወይንን ስለ ዝነበረ ሓቀኛ ሥጋኡን ደሙን ከም ዝሀበና ንምርዳእ እዩ።
ጐይታና ኢየሱስ ክርስቶስ ሓቀኛ ኣቦ ምዃኑን ንዘለዓለም ሕይወታዊ መግቢ ምዃኑን መረድእን ናይ ኣማውትኡ መዘከርን ዝኸውን ሓደ ጊዜ ተጠሚቕና ኵሉ ጊዜ ኸኣ ሥጋኡን ደሙን ከም ንቕበል ገበረ። 9ማቴ.6፡11 ዕብ.6፡2)
ሓደ ነገር ከኣ ኣብ ኵሉ ዓለም ኣብ ብኣሽሓት ዝቝጸራ ኣብያተ ክርስትያናት እንተ ተሠውአ ከም ኣሽሐት ኣባጊዕ ኣብ ኣውደ ዓመት ዝሕረዳ ኣይኰነን፤ ኣብ ኩሉ ዓለም እንጥመቐሉ ካብ ጐድኒ ጐይታና ብዕለት ዓርቢ ዝተረኽበ ሓደ ማይ ከም ዝዀነ፤ ዚሥዋእ ሥጋኡ ድማ ከምኡ እቲ ብመዓልቲ ዓርቢ ኣብ መስቀል ዝተሰቕለ ነፍሲ እተፈልዩ መለኮት እተዋሓሓዶ ሓደ ኣካል እዩ፡ “ሞተ ብሥጋ ወሐይወ በመንፈስ”።(1ጴጥ.3፡19)
ካልኣይ ድማ ሎምን ጽባሕን ዝሥዋእ በጊዕ ፍሉይ ከም ዝዀነ፤ ሎምን ጽባሕን ዝሥዋዕ ሥጋ ጐይታ ከምኡ ዝተፈለየ ኣይኰነን ንሱ ብዕለት ዓርቢ ዝተሠውአ ሓደ ኣካል እዩ። ኣብ ዓሰርተ ክልተ ኣብ ሰብዓ ኣብ ሰማንያ ካብኡ ዝበዝሓ ኣብያተ ክርስትያናት’ውን እንተ ተፈተተ ከም ናይ በጊዕ ሥጋ ሓደ ኢድ፤ ሓደ እግሪ ከም እተኽፋፈለ ኣይኰናን እንቕበሎ፤ እንታይ ደኣ ነፍሲ እተፈልየቶ መለኮት እተዋሃሃዶ አብን መንፈስ ቅዱስን ህልዋን ዝዀንዎ፤ ሓደ ኣካል ሓደ ባሕርይ ዝዀነ ወልድ እዩ።
ስለ’ዚ ዝኰነ ምእመን ፍጹም ኣካል ጐይታና መድኃኒና ኢየሱስ ክርስቶስ ደኣ እዩ ዝቕበል እምበር ብኸፊል ኣይኰነን ዝቕበሎ። ካብ’ዚ ንደሓር ዕጹብ ድንቂ ኢልካ ምእማን የድሊ እንበር ይኸውን ዶኾን ኣይከውንን ኢልካ ምጥርጣር ኣይግባእን። ካብ’ዚ ሓሊፍካ ምምርማር ድፍረት ዝቝጸር እዩ።
“ወበእላ ከናፍር ፆታ ነጊር ኢትይከሀል ጥንቁቀ” በዚ ከናፍር እዚ ናይ ሓሙሽተ ኣዕማደ ምሥጢር ነገር ፈሊኻን ተጠንቂቕካን ክዝረብ ኣይከኣልን ከም ዝበለ ጐይታ። (ብትምህርተ ኅቡኣት)
እዚ ክኸውን ኰሎ’ውን ሓድነቱን ሠለስትነቱን ተረዲኡን፤ ሥነ ፍጥረት ፈሊጡን ምሥጢረ ሥጋዌኡ’ውን ተማሂሩ፤ ንብሃይማኖቱ ዝጸንዓን ትሕትናን ሕያውነትን ኂዙ ንዝተረኽበን ደኣ’ምበር ንማንም ምግላጽ ኣይግብእን “ኢተደዩ ባሕርየክሙ ቅድመ ኣኅርዉ ከመ ኢይኪድዎ በእገሪሆሙ ወተመይጦሙ ይነጽሑክሙ” (ማቴ.7፡6) ከም ዝበለ፡
ስለ’ዚ ካህን ሕብስቲ ኣብ ጻሕሊ፡ ወይኒ ኣብ ጽዋዕ ገይሩ “አሐዱ ኣብ ቅዱስ፤ አሓዱ ወልድ ቅዱስ፤ አሓዱ ውእቱ መንፈስ ቅዱስ” ኢሉ ሥርዓተ ቅዳሴ ኣብጺሑ “ይረስዮ ሥጋሁ ወደሞ” ኢሉ ብዝባርኾ ጊዜ ብርደተ መንፈስ ቅዱስ ተለዊጡ እቲ ሕብስቲ ኣብ ልዕሊ መስቀል ዝተሰቕለ ነፍሲ እተፈልየቶ መለኮት እተዋሃሃዶ አብን መንፈስ ቅዱስን ህልዋን ዝዀንዎ ውዑይ ሥጋ ጐይታና መድኃኒና ኢየሱስ ክርስቶስ ይኸውን፤ እቲ ወይኒ ድማ የማናይ ጐድኑ ብኵናት ምስ ተወግአ ዝፈሰሰ መለኮት እተዋሃሃዶ አብን፤ መንፈስ ቅዱስን፤ ህልዋን ዝዀንዎ ውዑይ ደም ጐይታና መድኃኒና ኢየሱስ ክርስቶስ ይኸውን።
በቲ ጊዜ እቲ ኣቐባሊ ካህን እዚ ካብ ሰማይ ዝወረደ ናይ ክርስቶስ ጐይታ ሥጋን ደምን እዩ ኢሉ ክህብ ከሎ ተቐባሊ ምእመን ከኣ ሐቂ ብሓቒ ኢሉ ብዘይምጥርጣር ብዝተቐበሎ ጊዜ ከምቶም ብምሸት ሓሙስ ዝተቐበሉ ሓዋርያት ይኸውን ንዓና’ውን ከምኡ ይግበረልና፡ ኣሜን።
“ዘበልዐ ሥጋየ ወሰተየ ደምየ ይሄሉ ምስሌየ ወአነሂ እሄሉ ምስሌሁ” እቲ ሥጋይ ዝበልዕ ደመይ’ውን ዝሰቲ ምሳይ ይነብር፤ ኣነ’ውን ኣብኡ እነብር (ዮሓ.6፡57) ዝበሎ ጸጋ ይረክብ፤ እንናተጠራጠረ ዝቕበሎ ግን ከም’ቲ ምሸት ሓሙስ ዝተቐበለ ይሁዳ ይኸውን ካብ’ዚ ከምኡ የድኅነና።
“ወእምድኅረ ውእቱ ኅብስት ቦኣ ሶቤሃ ሰይጣን ውስተ ልበ ይሁዳ” ድሕሪ እታ ቍራስ እንጌራ ኸኣ ሰይጣን ኣብ ልቢ ይሁዳ ኣተወ ከምዝበለ ፍዳኡ ይቀበል።
እዚ ዝኾነ ብሓሙሽተ ሽሕን ሓሙሽተ ሚእትን ሠላሳን ሠለስተን ዓመት ዓለም ዕሥራን ሽዱሽተን መጋቢት ዕለት ሓሙስ ብዘመነ ማርቆስ እዩ።
ካብ ብዙሕ ውሑድ ምሥጢረ ቍርባን እዚ እዩ።
ሕቶን መልሰን ብዛዕባ ምሥጢረ ቍርባን
ሕቶ፦ ምሥጢረ ቍርባን ማለት ከመይ እዩ፧
መልሲ፦ ካህን ነቲ ሕብስቲ ኣብ ጻሕሊ ፤ ነቲ ወይኒ ኣብ ጽዋእ ኣንቢሩ ብጸሎተ ቅዳሴ ምስ ባረኾ እቲ ሕብስቲ ተለዊጡ ሥጋ መለኮት፤ እቲ ወይኒ ተለዊጡ ደመ መለኮት ይኸውን። ናይ’ዚ ምስክር እዚ ኣነ ምእንቲ ሕይወት ዓለም ዝህቦ እንጌራ ኸኣ ሥጋይ እዩ ይብል። (ዮሓ.6:፥51) “ነቲ ጽዋእ ድማ ኣልዒሉ ባሪኹ እዚ ምእንቲ ብዝኃት ንሕድገት ኃጢኣት ዝፈስስ ናይ ሓዲስ ኪዳን ደመይ እዩ እሞ ካብ’ዚ ኵላትኩም ስተዩ ኢሉ ሀቦም ይብል”። (ማቴ.26፡27-28)
ሕቶ፦እዚ እንበልዖ ሥጋን እዚ እንሰትዮ ደምን’ከ ነፍሲ እተፈልየቶ ድዩ ወይስ ዘይተፈልየቶ፧
መልሲ፦ ነፍሲ እተፈልየቶ መለኮት እተዋሃዶ እዩ፡ “ኦ ኣቦይ ንነፍሰይ ብሥልጣነይ እፈልያ ኣሎኻ ኢሉ ተዛረበ፣ ንቅድስቲ ነፍሱ ካብ ሥጋኡ ብገዛእ ሥልጣኑ ፈልየ።” (ሉቃ.23፡46)
ሕቶ፦ ነፍሲ ካብ ሥጋ ክትፍለ ኰላ መለኮትከ ኣይትፈለዮን ዶ፧
መልሲ፦ ኣይተፈልዮን ናይ’ዚ ምስክር መለኮት ካብ ነፍስን ሥጋን ኣይትፈልየን፤ መለኮት ብኣከለ ነፍስ ሲኦል ወሪዱ ንነፍሳት ነፃነት ኣበሰሮም ይብል፡ (ሃይማኖተ አበው) ብሥጋ ሞተ ብመለኮት ሕያው ኮነ። (1ጴጥ.3፡19)
ሕቶ፦ ሥጋኡን ደሙን ብኸመይ እንተ ተቐበልናዮ ይጠቕመና፧
መልሲ፦ ልብና ካብ ቂም በቐል ሰውነትና ካብ ኃጢኣት ኣንጺሕና ብሃይማኖትን ብጽቡቕ ተግባርን ጸኒዕና ምስ እንቕበሎ ድኅነት ሥጋን ነፍስን መውረሲ መንግሥተ ሰማያትን ይኾነና፤ ሥጋይ ዝበልዓ ደመይ’ውን ዝሰትየ ናይ ዘለዓለም ሕይወት ኣለዎ ኣነ ኣብኡ እነብር ንሱ’ውን ኣባይ ይነብር ከም ዝበለ።(ዮሓ.6፡57)
ሕቶ፦ እንታይ እንተ ገበርና’ኸ ይጐድኣና፧
መልሲ፦ ልብና ካብ ቂም በቐል ሰውነትና ካብ ኃጢኣት ከይነጽሐ፤ ብሃይማኖት ብጽቡቕ ተግባርን ከይጸናዕና ምስ እንቕበሎ ዕዳ ይዀነና፣ (ሓዋርያ ቅዱስ ጳውሎስ) “ሰብ ሰውነቱ ኣንጺሑ ርእሱ መርሚሩ ካብ’ቲ ሥጋ ይብላዕ ካብ’ቲ ደም’ውን ይስተ ብዘይግባእ ሥጋኡን ደሙን ዝተቐበለ ግን ኣብ ልዕሊ ርእሱ ፍርድን መቕሠፍትን የምጽእ ይብል።” (1ቆሮ.11፡28) ብሰፊሑ ምሥጢረ ቍርባን ዘረድኡ ጥቅስታት (ማቴ.26፡26-30 ማር.14፡22-26 ሉቃ.22፡14-21 ዮሐ.6፡46-57 1ቆሮ.11፡23-30) ተወከሱ።
ሥነፍጥረት ምስ ሓሙሽተ ኣእማደ ምስጢር
ሸውዓተ ምስጢራተ ቤተክርስቲያን ምስ ሓጺር ሓተታ ንዛዕባ እምነትን ግብርን
ኣድላዊ፥ ኣባ ወልደገብርኤል ቀሺ ብርሃነ 2007


text:
ርክብ ምስ ተጋዳላይ ሓሚድ ሳልሕ (4)
ራብዓይ ክፋል
ብዛዕባ ኩነታት ናይዚ ወታሃደራዊ ክፍሊ ክገልጽ ከሎ ፣ ሓፈሻኡ ኩሉ ከበሳ ዘጠቃለለ ኣውራጃታት ኣከለጉዛይን ሰራየን ሓማሴንን ምብራቃዊ ገማግም ባሕሪ ኣከለጉዛይ ፣ ምዃኑ ገሊጹ ። ሓይሊ ጸላኢ ጦር ሰራዊት ኮነ ካልእ ወታሃደራዊ ሓይሊታቱ ፖሊስ ፣ ኮማንዶስ ፣ ከተማ ኣስመራ ሓዊስካ ቀንዲ መደበራት ጸላኢ ዝርከቦ ክፍሊ እዩ ። ብተወሳኺ ጸላኢ ኣብ ፈቀዶ ዓድታት ንህዝቢ ( ባንዳ ) ዝዓደሎ ብረት ይርከብ ። ምስ ጀብሃ ንምግጣም ካብ ዝተፈላለየ መሰረታዊ መደበራቱ ይብገስ ነሩ ። ስሌዚ ከምቲ ዝተገልጸ ምስ ጸላኢ ቅልጡፍ ተኸታታሊ ወይ ድማ ዳርጋ ማዓልታዊ ዝኾነ ግጥሚያታት ክካየድ ባህሪያዊ እዩ ክባሃል ይካኣል ።
ደገፍ ህዝቢ ብዝምልከት፣ ምትሕብባር ናይ ህዝቢ ኣብዚ ክፍሊ ፣ከተማታት ሓውስካ ማለት እቶም ኣብ ምስጥራዊ ሰክዔታት ዝተወደቡ ብፍላይ ኣብ ኣስመራ ፣ ዓድቀይሕ ፣ ሰንዓፈ፣ መንደፈራ ፣ ደቂማሓረ ፣ዝነበሩ ኣባላት ብዛዕባ ጸላኢን ምንቅስቃሳቱን ጠቃሚ ሓቤረታታት የስንቁና ነሮም ። ብፍላይ እቲ ንጹር መርገጽ ካብ ጸላኢ ዝነበሮ ህዝቢ ዘርእዮ ዝነበረ ታሓባባርነት ላዕሊ ነሩ ። ዉሱን ነገራዊ ሓገዛትን ገለ ስንቂ ካብ ከተማታት ንገጠር ናይ ሙውጻእ ጻዕሪታቱ ድማ ቀጻሊ ነሩ ። ብተወሳኺ ሓይሊ ሰውራ ኣብዚ ክፍሊ ምብጽሑ ነቲ ኣብ መዳ ንምስላፍ ንባርካ ሙውራድ ጸገም ኮይኑዎም ዝነበሩ መንእሰያት ተቃሊሉሎም ብቀረባ ኣብ ሰልፊታት ሰራዊት ሓርነት ክጽንበሩ ዓብይ ዕድል ረኸቡ ። እቲ ብተጋዳሊት ጁምዓ ዑመርን ራሕማ ሳልሕን ንፈለማ ግዜ ዝተጀመረ ፣ ጓል ኣንስተይቲ ኣብ ጎኒ ኣሕዋታ ብሬት ተሰኪማ ዝተሰለፈት እውን ኣብዚ ክፍሊ እዩ ። እዚ ድማ ባህሪያዊ መቀጸልታ ናይቲ ምስ ምጅማር ሰውራ ዝተጀመረ ግደ ደቂ ኣንስትዮ ኣብ ምድጋፍ ሰውራን ተወፋይነተንን ዘመልከተ ተርእዮ ነበረ ። በዚ ኣጋጣሚ ዝዝክሮ ፣ ደቂ ኣንስትዮ ኣብዚ ክፍሊ ንተጋደልቲ ዘድሊ እኽለ ማይ ኣብ ምቅራብን ፣ ምስቲ ሽዑ ብወገን ጸላኢ ዝነብረ ሓደገኛ ኩነታት ፣ እገዳን ምክትታልን እንዳሃለወ ከም ሽኮርን ካልእ ኣድላይ ነገራትን ካብ ከተማታት ንምምጻእ ዘካየዳኦ ዝነበራ ሓደገኛ ጻዕሪታት ዝርሳዕ ኣይኮነን ።ብፍላይ ኣብ ናእሽቱ ዓድታት ዉሱናት ደቂ ኣንስትዮ በይነን ንዓሰርተታት ተጋደልቲ ዝኾውን መግቢ ንምድላው ዘካይዳኦ ዝነብራ ጻዕሪ ብፍጹም ዝርሳዕ ኣይኮነን ። ብተወሳኺ ንተጋደልቲ ኩፉፍን (ዝናር) ሻንጣታትን ካብ ቆርበት ይሰርሓ ነረን ። ከምኡ ድማ ተጋደልቲ ኣብ መንኲቦም ዝሰቅሉዎ ኣብ (ካታፋት) ካብ ሕብራዊ ጨርቂ ዝስራሕ (ፍሉይ ምልክት) ይሰርሓ ነረን ። ኩለን ክፍሊታት ነናተን ፍሉይ መለለዪ ነሩወን ። ናይ ሳልሰይቲ ክፍሊ ምልክት ድማ ብሙሉኡ ቀይሕ ነሩ ።
ቁጽሪ ናይቶም ካብ ገጠርን ከተማታትን ንምስላፍ ዝመጹ ተጋደልቲ ኣዚዩ እንዳበዘሔ ስሌ ዝኸደ ሓደስቲ ኣሃዱታት ማለት ጋንታታትን ሓይሊታትን ተመስሪተን ። መብዛሕትኦም ዝስለፉ ሓደስቲ ብሰንኪ ቀጻሊ ምስ ጸላኢ ዝካየድ ዝነበረ ውግኣት ሓደገኛ ኩነታት ስሌ ዝነበረ ወታሃደራዊ ስልጠና ኣብ ውሽጢ ኣሃዱታት ይዋሃቦም ነሩ ። ካብቶም ሽዑ ዝተሰለፉ ተጋደልቲ ድማ ኣብ ጉዕዞ ናይ ቃልሲ ኣብቲ ክፍሊ ይኹን ድሕሩ ኣብ ዝተፈላለየ ቦታታት ሜዳ ኤርትራ ኣገዳሲ መሪሕነታዊ ቦታ ዝሓዙ ብዙሓት እዮም ።
ኣብ ልዕሊ እቲ ምስ ጸላኢ ዝካየድ ዝነበረ ዝተፈላለየ ወታሃደራዊ ስሪሕታት ፣ መሪሕነታዊ ኣካላት ናይዚ ክፍሊ ኣብ ሞንጎ ህዝቢ ብጸላኢ ዝንዛሕ ዝነበረ ፣ እቲ ሰውራ ኣንጻር ክርስትያን እያ ዝብልን ካልእ መርዛም ነፍሕታትን ካብ ሓንጎሎም ንምእላይ ፣ ሰውራ ናቶም ምዃናን እቲ ቀንዲ ሃገራዊ ዕላማታታ ድማ ናጽነትን ሓርነትን ምዃኑ ንምግላጽ ምስቲ ዝጓነፎም ዝነበረ ማእለያ ዘይብሉ ጸገማት ፣ ኣብ ዓድታት ኣኼባታት ብምክያድ ዝተፈላለየ ፖለቲካዊ ጎሽጓሻት የካይዱ ነሮም ።ከተማታት ዝኣትዉሉ ግዜ እውን ነሩ። እዚ ክባሃል ከሎ ኩሉ እቲ ህዝቢ ኣብዚ ክፍሊ ብሬት ናይ ጸላኢ ተሰክሙ ምስ ጸላኢ ጠጠው ኢሉ ነሩ ማለት ኣይኮነን ። ጸላኢ ዝቆጻጸሮ ቦታታት እኳ እንተኾነ ፣ብሃገራውነቶም ዝተፈልጡ ልሉያት ባእታታት ዝሓዛ ዓድታት እውን ነረን እየን ። ብሬት ናይ ጸላኢ ንዝሓዙ ህዝቢ ብሬቶም ኣንጻር ሰውራ ከይየቅንዑ ብዝተፈላለየ ሜላታት መጸዋዕታታት ይቀርቦም ነሩ ።
ንምሳሌ ኣብ ዓዲ ኣጓልዕ ክልተ ሰብ ብረት (ባንዳ) ምስ ብሬቶም ሕዝና ሳልሳዮም ሃዲሙ ፣ ነዞም ክልተ ክሳብ ምስያም ምሳና ወስድናዮም ህዝቢ ካብቲ ዓዲ ስዒቦሙና ንሕና ድማ ነቶም ባንዳ ብሬቶም ኣውርድና ንዓዶም መሊስናዮም ። ከምዚ ዝኣምሰለ ስጉምትታት ድማ ሰውራ ኣንጻር ህዝቢ ከምዘይኮነት ዝሕብር ሓድሽ መንፈስ የሕድረሎም ነሩ ። ኣብ ሞንጎ እቲ ብሬት ናይ ጸላኢ ዝሓዘ ዓድታት ድማ ከምቲ ዝተገልጸ ሃገራዊያን ነሮም ንምሳሌ ኣብ ዓዲ ኣስሞሩ ሸቃ ክፍለ ዝባሃል ካብ ግዜ ኢንግሊዝ ብሬት ዝሓዘ ሰብ ነሩ ፣ ካብ ሽፍትነት ክኣቱ ብሬቱ ኣብ ዓዱ ክስከም ብኢንግሊዛዊያን ተፈቅዱሉ ነሩ ። ነዚ ሰብ መወዳእታ 1965 ኢና ረኽብናዮ ፣ ምስ ኢትዮጵያውያን ብምትሕብባሩ መሪር ሓዘን እንዳ ተሰመዖ ድማ ዛንታኡ ክነግረና ጀሚሩ ። ሸቃ ክፍለ ካብቶም ናይ ኢትዮጵያ ሸፋቱ ፣ መራሕቲ ዝነበሩ ሰለስተ ሰባት ጠቂሱ ፥-
- ሸቃ ክፍለ ( ንሱ ባዕሉ )
- ኣስረስሄ ኢምባየ
- ደበሳይ ድራር
- ወዲ ከፈላ ።
ሸቃ ክፍለ ሃጸይ ሃይለስላሰ ኣርባዕተና ንኢትዮጵያ ጸዊዑ ከይድና ፣ “ንሕና ደሞዝ ክንገብረልኩም ኢና ፣ ዕማምኩም ድማ ንህዝቢ ሓድነት ምስ ኢትዮጵያ ከምዝሓቲት ግበሩዎ ጸረ እቶም ናጽነት ኤርትራ ዝጽዉዑ ድማ ብሬት ኣልዕልኩም ተቃለሱ ” ኢሉና ይብል ።ቀጺሉ ነዚ ናይ ሃይለ ስላሴ ዘረባ ሰምዕና ድማ ንምሳሌ ኣብ ኢንጋኛ ንሓደ ሰብ ቀቲልና እንዳበለ ጓህዩን ሓዘኑን ይገልጽ ። ጠንቂ ናይዚ ሕጂ ተፈጢሩ ዘሎ ሕማቅ ኩነታት ድማ ንሕና ኢና ብምባል ፣ ምሳና ክስለፍ ስድራ ናቱ ካብ ዓይኒ ጸላኢ ክነርሕቆም ሓቲቱና ። ንሕና ዝሓተተና ክንፍጽም ኣይካኣልናን ፣ ምስኡ ግን ምስጥራዊ ርክብ ነሩና ። ብስምምዕና መሰረት ድማ ንሕና ኣብታ ዓዱ ክንኣቱ እንተደለና ፣ ጸላኢ ከይጥርጥሮ ካብታ ዓዲ ክወጽእ ኣቀድምና ንሕብሮ ነርና ።
ካብቲ ሞንጎ ህዝቢ ዝካየድ ዝነበር ንጥፈታት ድማ እተን ንኣትወን ዓድታት ፣ ሞንጎ ሰውራን ህዝብን ዘሎ ዝምድና ዝሰርዑ ፣ ንህዝቢ ኣብቲ ዓዲ ዘመሓድሩ ሽማግሌታት ከምዝመርጹ ንገብር ነርና ። ዝተፈላለየ ስራሓት ንምስላጥ ኣብ ሞንጎ ኣሃዶታት ይኹን ምምሕድራት ፣ ዝነበረ ናይ ርኽክባት ሽግራት ንምቅላል ተላኣኣኽቲ ካብ ህዝቢ ንምድብ ነርና ።ምስቲ ኣብ ከተማታት ዘሎ ምስጥራዊ ስርርዓት ኣድላይ መልእኽትታት ዘበጻጽሑ ሰባት እውን ከምኡ ።
ደቡባዊ ወገናት ናይዚ ክፍሊ ምቁጽጻሩ ብሰንኪ እቲ ዝነበረ ጽዑቅ ህላወ ናይ ጸላኢ ኣሸጋሪ እዩ ነሩ ። ንምሳሌ መደበራት ናይ ፖሊስን ባንዳን ኣብ ዝተፈላለየ ቦታታት ፋሕ ዝበለ ነሩ ፣ ኣብ ደምበላስ ዓዲ ጸጸር ፣ ቱኹል ኣብ ዛይድ ኣከሎም ፣ከባቢ ዓዲ ኣጓልዕን ንእሽቶ ከተማ ዓረዛን ነሩ ። ስሩዕ ሰራዊት ግን ካብ ዓበይቲ ከተማታት ኣስመራ ፣ ደቂማሓረ ፣ መንደፈራ ፣ ዓዲዃላ ፣ ዓዲ ቀይሕ ፣ ሰንዓፈ ፣ ሰገነይቲ ፣ማይ ሓባር —-ይውንጨፍ ነሩ ።
ምብራቃዊ ሸነኽ ኣከለ ጉዛይ ድማ ጎቦታት ዓጋምቡሳ ፣ ዳቅዓ ፣ ዲዖት ፣ቆሓይቶ ፣ ሶይራን ሓዊስካ ፣ምብራቃዊ ጎላጉል ገማግም ባሕሪን ብሓፈሻ ካብ መደበራት ጸላኢ ዝራሓቀ ብምንባሩን ፣ብሰንኪ እቲ ተፈጥሮ ጽኑዕ ዓይነት መሬቱን ፣ ዝላዓለ ምትሕብባር ናይ ህዝብን ጸላኢ ብቀሊሉ ክደፍሮ ዘይክእል ጽኑዕ ድሕረ ግንባራትና ብምንባሩ ፣ ኣብ ጽንዓትናን ዓወትናን ዓብይ ግደ ነሩዎ ። ስሌ ዝኾነ ድማ ሓይሊታትና ኣብዚ ክፍሊ ዝተፈላለየ ዕዉት ውግኣት ብምክያድ ኣብ ልዕሊ ጸላኢ ዓብይ ክሳራ ኣውርደን እየን ።
ሰራዊት ሓርነት ኣብ ልዕሊ ጸላኢ መጥቃዕትታት እንዳ ኣካየደን ንመጥቃዕትታቱ እንዳተኸላኸለን ዘተኣማምን ድሕረ ግንባር ዝኾኖ መሬት ክቆጻጸር ከኣለ ። ብብዝሑን ስሪሕታቱን እንዳሳሰነን እንዳማዕበለን ምስ ከደ ድማ ጸላኢ ኣብ ልዕሊ መደበራቱ መጥቃዕትታት ከይይካየድን ኣብ ውሽጢ ከተማታት ዝካየድ ስሪሕታት ከይድንፍዕን ክፈሪህ ጀመረ ።
ሓሚድ ቀጺሉ ፣ ምስ ምስፍሕፋሕ ሰውራዊ ንጥፈታትን ምምዝጋብ ዓወታትን ብሓፈሻ ፣ ጸላኢ ግስጋሰ ሰውራ ንምግታእ ዘካየዶ ዝነበረ ፈተናታት ኩሉ ስሌ ዝፈሸሎ ኣብ ተስፋ ናይ ምቅራጽ ደረጃ ስሌ ዝበጸሔ ሓይሊታቱ ኣኻኽቡ ፣ መሬት ምንዳድ ዝብል ፖሊሲ ተኸቲሉ ፣ ብሙሉእ ሓይሉ ፣ ኣብ ዝተፈላለየ ቦታታት ኤርትራ ህዝቢ ንምንጻትን ትሕዝቶታቱ ንምብራስን ተላዕለ ። ወራሩ ወርሒ 2/ 1967 ብጋሽ ባርካ ጀምሩ ከምቲ ኣብ ሞጎራየብ ፣ ዓድ ኢብራሂምን ጋርሳትን ወዘተ ዝፈጸሞ ህዝቢ ብምቅታልን ዓድታት ብምንዳድን ፣ ካብ ህዝቢ ኣማኢት ቀቲሉ ብዓሰርተታት ኣሻሓት ዝቁጸር እንስሳታት ድማ ኣንጽቱ ፣ ብዓሰርተታት ኣሻሓት ዝቁጸር ህዝቢ ድማ ተሰዲዱ መሬት ሱዳን በጽ|ሑ ። ኣብ ወርሒ 7/ 1967 ድማ ኣብ ራብዓይቲ ክፍሊ ኣብ ዓድታት ዓኢላትን ጋድጋድን ወዘተ ተመሳሳሊ ግፍዕታት ፈጺሙ ካብ ህዝቢ ኣማኢት ቀቲሉ ዓሰርተታት ኣሻሕት ካብ ጥሪት ድማ ኣንጽቱን ዓድታት ኣንድዱን ።ወርሒ 10/ 1967 ድማ ኣብ ካልኣይቲ ክፍሊ ብኣስማጥ ፣ ማላብሶ ፣ሓልሓል ጀምሩ ዓሰርተታት ዓድታት ኣንድዱ ተመሳሳሊ ስራሓት ኣካይዱ ። ብወርሒ 11/1967 ናይታ ዓመት ድማ ኣብ ሳልሰይቲ ክፍሊ ካብ ህዝቢ ኣማኢት ቀቲሉ ዓሰርተታት ኣሻሓት ካብ ጥሪት ኣጥፊኡ ዓሰርተታት ዓድታት ድማ ኣንድዱ ቀንዲ ካብኤን ድማ ፣ ኣብ ሰራየ ብማልሕና ዲክ (ሸውዓተ ዓዲ) ዝጽውዓ ዓድታት ፣ ኣብ ሃዘሞ ድማ ዓድታት ፣ ጎዶፎ ፣ ሳርባቢት ፣ ሮባሺሮ ፣ ዓዝዓዝሎ ፣ ካስካሰ (ሞንጎ ዓድቀይሕን ሰንዓፈን ) ፣ ኣብ ካልእ ዓድታትን ዘስካሕክሕ ፈጻመታት ተገይሩ ። እዚ ኣብ ልዕሊ ህዝብና ኣብ ዝተፈላለየ ወገናት ኤርትራ ጭካኔ ዝመለኤ ደረት ዘይብሉ ግፍዕታት ዝተፈጸመሉ ግዜ እዩ ነሩ ። ይኹን እምበር ህዝብና ኣይተምበርከኸን ብጽንዓት ድማ ቃልሱ ቀጸለ ። ኣብ ሳልሰይቲ ክፍሊ እውን ምስ ጸላኢ ምርብራብ ኣይተዳኸመን ተጋደልትናን ህዝብናን ንጸላኢ እንዳደርዓሙ ፣ ጅግንነታዊ መስዋእቲ ኣወፊዮም እዮም ።
ኣብ ሳልሰይቲ ክፍሊ ዝነብሩ መራሕቲ ጋንታታትን ሓይሊታትን ሓለፍቲ ናይ ዝተፈላለያ ትካላትን ፍሉጣት ባእታታትን ክጠቅሰለይ ምስ ሓተትኩዎ ተጋዳላይ ሓሚድ ፣ ኩሎም ሓለፍቲ ዝነበሩ ሓደ ግዜ ምዝካሮም ኣሸጋሪ እዩ ብምባል ፣ ኣብ ልዕሊ እቶም ዝተጠቅሱን ዝተሰወኡን ዝስዕም ኣስማት ጠቂሱ ፥-
ሓሚድ ኢድሪስ በላይ ፣ ዑመር ሱባ ፣ ሙሓመድ ስዒድ ድብሽክ ፣ ኣደም ሳልሕ (ቀይሕ ሻምበል ) ፣ ባሻይ ገረዝግሄር ፣ ዑመር ሙሓመድ ኣቡ ሻናብ ፣ ዑስማን ሲዲ ፣ ሳልሕ ዑመር ፣ ጻዱዋ ሹም ዑመር ፣ ዑመር ማሕሙድ ፣ ዓብዱቃድር ካቢረ ፣ ወዲ ቀሺ ፣ ዓብዱልራሒም ፣ ዓሊ ሑሩይ ፣ ኣብራሃም ተወልደ ፣ ኣደም ዲኒ ፣ስዒድ ሳልሕ ማሕሙድ ፣ ዓብዳላ ዳዉድ ፣ ገብሪህወት ወዲ ሕምብርቲ ፣ሸኽ ሑሴን ሙሓመድ ማሕሙድ ፣ ናፍዕ ጁኑቢ ፣ ስዒድ ሑማድ ፣ ሳልሕ ሙሓመድ ስዒድ ፣ ሃይለ ጓንጉል ፣ ስዒድ ዩሱፍ (ሓራክ) ፣ ዑስማን ሙሓመድ እስማዒል ፣ ስዒድ ሳልሕ ሙሓመድ ፣ ኣሕመድ ሙሓመድ ብርሃን ( ኣስመራ) ፣ ዓብዱልቃድር ሙሓመድ ያሲን (ማንጆስ) ፣ ወልዳይ ካሕሳይ ፣ ኣቡባካር ዓሊ ሑሴን ፣ ዓብዱ ዓብደላ ሱለይማን ፣ ተኽለ ማንጆስ ( ሓኪም ሓይሊ ነሩ ) ፣ ገይቱ ፣ ዓብደላ ዓሊ ፣ሳልሕ ሱለይማን ( ዶክቶር ) ሙሓመድ ዓሊ ሕጎ ፣ ክዳነ ጁኑቢ ፣ ኣሕመድ ፖሊስ ፣ ወዲ ዳሪዕ ፣ ሳልም ዑስማን ፣ ሙሓመድ ኣሕመድ ኢክለ ፣ ኢብራሂም ኢስማዒል ፣ ኑር ዓይኒ ፣ ሶሎሙን ወልደማርያም ፣ ሱለይማን ዲኒ ፣ ዓምር ዑመር ፣ ኣማን ባህታ ፣ ባሻይ ዳዉድ ፣ ኢብራሂም ዓቃ ፣ ራማዳን ዳዉድ ፣ ዓብደላ ሹም ፣ ሳልሕ ኢብራሂም ፣ ሙሓመድ ዑመር ኢብራሂም ፣ ኣስመሮም ገብረዝጋብሔር ፣ ወዘተ ጠቂሱ ።
ካብዞም ኣብዚ ተጠቂሶም ዘሎዉ ሓምሸይቲ ክፍሊ ምስ ተመስረተት ዝተሳሕቡ ኣለዉ ። ወልዳይ ካሕሳይ ሓደ ካብኦም እዩ ። ከምኡ ድማ ስዉእ ገብሪህወት ወዲ ሕምብርቲ ፣ ስዉእ ስዒድ ሳልሕ ሙሓመድ ፣ ኣሕመድ ኣስመራ ፣ ሳልሕ ሙሓመድ ስዒድ (ኣርዋሓትየ ) ፣ ድሕሪ ምኽሓድ ወልዳይ ካሕሳይ መራሕ ሓምሸይቲ ክፍሊ ድማ ስዉእ ኣብራሃም ተወልደ ።
ሓጽር ግዜ ቅድሚ ምምስራት ሱሉሳዊ ሓድነት ድማ ኣብ ወጻኢ ወታሃደራዊ ትምህርቲ ዝጨረሹ ሞኮንናት ስዉእ ሙሓመድ ኣሕመድ ዓብዱ ፣ ሳልሕ ኢብራሂም ፣ ሳልሕ ዓምር ከኪያ ፣ ከምኡ እውን ካድር ኣሕመድ ኢብራሂም ( ስክርተር ) ወዘተ መጺኦሙና ፣ እዞም ዝተጠቅሱ ድማ 99% ካብኣቶም ስዉኣት እዮም ኢሉ ።
ይቅጽል
Short URL: https://english.farajat.net/?p=10420


text:
ጉባኤ ሰብኣዊ መሰላት /ሰመጉ/ ትማሊ ሓሙስ ኣብዘውፅኦ መግለፂ ኣብ ከተማ ኣዲስ ኣበባ ክፍለ ከተማ ንፋስ ስልኪ ጣቢያ ቀርሳን ኮንቶማን ዘይሕጋዊ ብዝብል ምኽንያት መንበሪ ኣባይቶም ዝፈረሱዎም ካብ ሽዱሽተ ክሳብ ሸውዓተ ሽሕ ነበርቲ ከምዘለውን ማሕበር ቀይሕ መስቀል ኢትዮጵያ ሓዊሱ ናይ ሓገዝ ትካላት ነቲ ጉድኣት ንምፅራይን ሰብኣዊ ሓገዝ ንምሃብን ኣብዝኸድሉ እዋን ናይቲ ከባቢ ሰበስስልጣን ንኽወፁ ከምዘገደዱዎምን ንሰመጉ ገሊፆም ይብል እቲ ሪፖርት።
ዳይረክተር ሰመጉ ኣቶ እንዳልካቸው ሞላ ነዚ ንምፍፃም ኣብዝፈተነሉ እዋን ከምኡ ንኸይገብር ብሓይልታት ፀጥታ ተኸልኪልና ኢሎም።’’ቀይሕ መስቀል ኢትዮጵያ ንኦፊሰራት ሰመጉ ብቃል ሪፖርት ገይሩሎም እዩ።’’
ናይ ኣዲስ ኣበባ ጨንፈር ማሕበር ቀይሕ መስቀል ግን እቲ ሓበሬታ ዝተጋገየ እዩ ኢሉ’ሎ።ንቶም ተመዛበልቲ ሓገዝ ከምዘይተውሃበ ንቪኦኤ ዝገለፁ ዋና ፀሓፊ እቲ ማሕበር ኣቶ ኤሊያስ ኣያና ምኽንያቱ ድማ ተኸልኪልና ከይኮነስ መረዳእታ ስለዘይቐይረበ እዩ ኢሎም።
ኣስዒቦም ‘’ዝኸልከለና ኣካል’ውን የለን።ኣነ ክሳብ ዝፈልጦ ገዛውቲ ዝፈርሶም ሰባት መፂኦም ንኽንሕግዞም ሓቲቶምና ብትኽእል ዝተጎዳእኹም ንምዃኑኹም ካብዘለኹምሉ ጣቢያ ክንደይ መራሒ ስድራ፣ክንደይ ቤተሰብ ከምዝተፈናቐለ እንታይ ዓይነት ረድኤት ከምዘድልየኩም እንድሕ ኣምፂኢኹም ክንዲ ዝከኣለና ክንሕግዘኩም ኢና ኢልናዮም።’’
ከምዚ ዝበልሉ ምኽንያት ዝኾነ ይኹን መንገደኛ ሰብ መፂኡ ሓግዙና ስለዝብልን ንምፍላይ ኣፀጋሚ ስለዝኾነን እዩ ኢሎም ኣቶ ኤሊያስ።ዛጊድ ካብዝኾነ ይኹን ኣካል መረዳእታ ከምዝየመበፅሖምን ዝርዝርን ዝተረጋገፀን ሰነድ እንተቐሪቡሎም ግን ንምሕጋዝ ቁሩባት ምዃኖምን ኣቶ ኤሊያስ ሓቢሮም።


text:
Radio Erena: 25 February 2020
ጳጳሳት ካቶሊካዊት ቤተ ክርስትያን ኢትዮጵያ ናብ ኤርትራ ከይኣትዉ ከምዝተኸልከሉ ቤት ጽሕፈት እታ ቤተ ክርስትያን ኣብ ዝዘርግሓቶ መግለጺ ኣመልክታ።
ብመሰረት እቲ መግለጺ፣ ብጹእ ካርዲናል ብርሃነየሱስ ሊቃነ ጳጳሳት ዘካቶሊካውያን፣ ፕረዚደንት ጉባኤ ጳጳሳት ኢትዮጵያን ሰብሳቢ ኮሚሽን ሃገራዊ ዕርቂን ሰላምን ኢትዮጵያን፣ ጳጳስ ብጹእ ኣቡነ ሙሴ፣ ከምኡ ድማ ጸሓፊ ቤት ካቶሊካዊት ቤተ ክርስትያን ኢትዮጵያ ኣባ ቶሸመ ፍቕሬን ዝርከብዎ ልኡኽ ጳጳሳት ካቶሊካዊት ቤተ ክርስትያን ኢትዮጵያ፣ ኣብ መበል 50 ዓመት ጽምብል እዮቤልዩ ክብረ በዓል ኪዳነ ምህረት ኣስመራ ንኽሳተፉ፣ ሊቀ ጳጳስ ዘመንበረ ኣስመራን ፕረዚደንት ጳጳሳት ካቶሊክ ኤርትራን ብጹእ ኣቡነ መንግስትኣብ ብዝገበርሎም ዕድመ መሰረት ብ22 ለካቲት ናብ ኤርትራ እኳ እንተምርሑ፣ ኣብ መዓርፎ ነፈርቲ ኣስመራ ን16ሰዓታት ተታሒዞም ድሕሪ ምጽናሕ ናብ ኣዲስ ኣበባ ክምለሱ ከምዝተነግሮም ጠቒሱ።
መግለጺ ካቶሊካዊት ቤተ ክርስትያን ኢትዮጵያ ብተወሳኺ፣ እቶም ጳጳሳት ኣብ መዓርፎ ነፈርቲ ኣስመራ ኩሉ ቅጥዕታት ኣማሊኦም፣ ንሓደ ወርሒ ዘጽንሖም ቪዛ ተዋሂብዎም ከብቅዕ፣ ድሒሩ ግና ካብ ላዕሊ ብዝመጸና ትእዛዝ ናብ ኤርትራ ክትኣትዉ ኣይንፈቕድን ኢና ከምዝተባህሎም ኣገንዚቡ።
ኤርትራን ኢትዮጵያን ርክብ ሰላም ጀሚረናሉ ኣብ ዝበሃለሉ ዘሎ እዋን ከምዚ ዓይነት ፍጻሜ ምኽሳቱ ንናይ ኤርትራን ኢትዮጵያን ኣብያተ ክርስትያናት ከምዘጉሃየ’ውን እቲ መግለጺ ኣረዲኡ።
ካቶሊካዊት ቤተ ክርስትያን ኢትዮጵያ ብወገና፣ ነቲ ጉዳይ ናብ ዝምልከቶም ኣካላት መንግስቲ ብምልኣኽ ምጽራይ ክገብረሉ ክትሓትት ምዃና ኣነጺራ ኣላ።
================


text:
Radio Erena: 07 June 2020
መንግስቲ ኢትዮጵያ፣ ኣብ 20 ወርሒ ሚያዝያ ናብ ጅቡቲ ዝመለሶ፣ ጂቡታዊ ኣብራሪ ነፋሪት፣ ኣቐዲሙ ናብ ኤርትራ “ክኸድዕ” መደብ ኔርዎ ዝብል ክሲ ከምዝተመስረተሉ ፓሪስ ዝመደበሮም ተጣበቕቲ ሰብኣዊ መሰላት ንሬድዮ ኤረና ሓቢሮም።
ኣኽባር ሕጊን ኣማኻሪ መንግስቲን ጂቡቲ፣ ጃማ ሱሌይማን ብቀዳም 6 ሰነ ኣብ ዘቕረቦ ወግዓዊ ክሲ፣ እቲ ፎኣድ ዮሱፍ ዝተባህለ ናይ ልዩተናን ማዕረግ ዘለዎ ኣብራሪ ነፋሪት፣ ኣብ ወርሒ መጋቢት 2020፣ ነፋሪት ሒዙ ናብታ “ጸላኢት” ዝበላ ኤርትራ ክኸድዕ ምሕሳቡ ጠቒሱ።
ፓይሎት ሓይሊ ኣየር ጂቡቲ ዝኾነ ልዩተናንት ፎኣድ፣ ዑቕባ ንሕታት ብ27 መጋቢት ናብ ኢትዮጵያ’ዩ ሰጊሩ።
እንተኾነ ተሰላሚ ናይ ሰላም ኖቤል ብዝኾነ ቀ/ሚ ኣብይ ኣሕመድ ዝምራሕ መንግስቲ ኢትዮጵያ ኣብ 20 ሚያዝያ፣ ብግዴታ ናብ ጂቡቲ ከምዝመለሶ ኣቐዲሙ ብሬድዮ ኤረና ተቃሊሑ’ዩ።
ኣብዚ እዋን’ዚ “ጋቦድ” ኣብ ዝተባህለ ቤት ማእሰርቲ ዝርከብ ፓይሎት ፎኣድ፣ ስድራቤታቱን ጠበቕኡን ክበጽሕ ክኢሎም’ዮም።
መንግስቲ ኢትዮጵያ፣ ምስ መንግስቲ ጂቡቲ ንዘለዎ ረብሓታት ንምኽሳብ ክብል፣ ኣህጉራዊ ሕግታት መሰል ስደተኛታትን ሓተቲ ዑቕባን ብምጥሓስ ነቲ ጂቡታዊ ፓይሎት ብግዴታ ናብ ዓዱ ምምላሱ፣ ተጣበቕቲ ሰብኣዊ መሰላት ተቓውሞታቶም ይገልጹ።
ብፕረዚደንት ዑመር ገለ ንዝምራሕ መንግስቲ ጂቡቲ ብምቕዋም፣ ኣብ ጎረቤት ሃገር ኢትዮጵያ ዑቕባ ንምሕታት ዝፈተነ ፓይሎት ፎኣድ፣ ዜጋታት እታ ሃገር ንዘለዎም ፖለቲካዊ ዘይዕጋበት ዘንጸባርቕ’ዩ ይብሉ ሓያሎ ወገናት።
============


text:
ቀዳሞት ደርፍታት ህ/ ግንባር
ብኣጋጣሚ መበል 29 በዓል ናጽነት ናይ ምዝንጋዕ ወፈያታት ይቕጽል ኣሎ፡) ቀዳሞት ደርፍታት ህዝባዊ ግንባር 1- ኢትጃምም ዕንታቼ ዎ ኢትብኬ2- ሕደጉኒ፡ ሕደጉኒ ምስል ሓውዬ ለሓይሰኒ3- ኣበይ ኣሎ ብጻይ ተጋዳላይ4- ዓይኖም ሰለም ዘየብሉ5- መዝሙር ስዉኣት ትግረ= እግል ሕርየት ሸዐብና፡ ለአስተሽሀደው ሐውና6- መዝሙር= ስዉኣት ብጾትና ዘብጻሕኡም ኣብ ግብሪ6- ኤረየ ንዒን’ዶ ተሎ7- ዕድል ኣለኒ ግንባር ኣለኒ ምስ ህዝባዊ ግንባር […]
ደሓን ኩኒ ባርነት
ሻውዓይትን ናይ መወዳእታን ናይቲ ብምኽንያት በዓል ናጽነት ክቐርብ ዝጸንሐ እዛ ደርፊ እዚኣ ምስታ ኣቀዲመ ምስ ዝክርታት ቤት ትምህርቲ ሰውራን ጉጅለ ባህሊ ቤት ትምህርቲ ሰውራን ዘቕረብክዋ ደርፊ ተመሳሳሊ ድሕረ ባይታ ኣለዋ (ትሕት ኢልኩም ፈትሽዋ)። ዝፈልያ እንተሎ ትሕዝቶኣን ደራፊታን እዮም። ትሕዝቶኣ ብዛዕባ ምቕንጣጥ ባርነት ዘዘንቱ እዩ። ” ደሓን ኩኒ ባርነት” ትብል ስውእቲ ሃና ጓል መንደቕ፡ ደሓን ኩኒ […]
ዝኽሪ ናይ ሓንቲ ደርፊ
ነዛ ዕዳይ ቅልጥፍ-ቅልጥፍ ኢለ ክኸፍላ። ብምኽንያት መበል 29 በዓል ናጽነት፡ 7 ሰውራውያን ደርፍታት ከቕርብ ካብ ዝተኣዘዙ ሓደ እየ’ሞ ንሎሚ ራብዓይቲ ደርፊ ከቕርብ። ሎሚ ንገዛይ ማለት ንቤት-ትምህርቲ ሰውራ እተዘኻኽር ደርፊ ከቕርበልኩም እየ። ምስኡ ዝመጽእ ድማ ሓያል ዝኾነ ዋሕዚ ዝኽርታት ኣሎ እንድዩ። “ተዓገሲ ነብሲ” እናበልኩ ገለ ድሕረ-ባይታ ናይዛ ደርፊ ክጸውየኩም። 1- ብዛዕባ ቤትም-ትምህርቲ ሰውራ ብዙሕ ጉጉይ መረዳእታታት […]


text:
ኣብ ከተማ ኣክሱም ትነብር መንእሰይ ገነት ገብረስላሴ ኣብ ልመና ዝነበራ 14 ፈለስቲ “ፍረ ገዳም ማሕበር ማእለማ” ኣጣይሻ ብናብራ ዓርሰን ክኽእላ ኩነታት ተጣጥሐለን ምህላዋ ትገልጽ::
ገነት ኣብ ዝተፈላለዩ ገዳማትን ኣብ ከተማ ኣክሱምን ለሚነን ዝዕነገላ ዝነበራ ፈለስቲ ኣኪባ፣ሰሪሐን ዓርሰን ዝኽእላሉ መንገዲ ሓቢራ፣ ካውኡ ድማ ምስ ቤት ፅሕፈት ጉዳይ ደቀንስትዮ ብምትሕግጋዝ ብማእለማ ሰልጢነን ዓርሰን ዝኽእላሉ ኣፋፍኖት ክረኽባ ኣኽኢላተን’ላ::
“ስራሕ ሃይማኖት ኣይፈልን:: ስራሕ ንዝደልዮ ጥራሕ እዩ ዝደሊ:: ማእለማ ድማ ጥበብ እዩ ብሃይማኖት ክርስትያን ኦርቶዶክስ ናይ ገዳማውያን ስራሕ እዩ፤ እነይ ማርያም ዘርአየትና ስራሕ እዩ:: ስለዚ ደቀንስትዮ ክሰርሐኦ ዝግባእ እዩ” ትብል ገነት::
ብመሰረት’ዚ እተን ፈለስቲ ብዋናነት ካብ ኣክሱም ዝርከብ ጋቢ፣ ሽኮሪ ጋቢ(ዕጥርጥር ጋቢ)፣ ጥሉፍ ኩታ፣ ንፈለስቲ ዘገልግል ሽጎማነ፣ ብስእሊ ቤተ ክርስትያንን ሓወልትን ዝወቀበ ነፀላን ካልኦት ዓይነታት ዓለባን ኣሰናዲአን ናብ መሸጣ ኣቕሪበን ኣለዋ::
“ዝሓሰብኩዎ ስራሕ ኣብዚ ደረጃ ምብጽሑ ሕጉስቲ እየ እግዚኣብሄር ይመስገን ናዓይ ምግበይ እዩ ፍረ እዩ ኮይኑ ግና ቅር ዝብለኒ ነገራት’ሎ:: እዚ ስራሕ እዚ ናይ ኩልና ሓላፍነት እናሃለወ ክሳብ ሐዚ ዝተገበረለን ሓገዝ የለን:: ዓሰርተ ኣርባዕተ ፈለስቲ ኣብ ሓደ ገዛ እየን ዝነብራ” ብምባል ተገዳስነት ዘለዎ ወገን ንኽሕግዛን ትጽውዕ::
ገነት ብተወሳኺ ወለዶም ዝሳኣኑ ሰለስተ ህፃውንትን ካልኦት ጠዋሪ ዘይብለን ሰለስተ ኣዴታትን ትሕብሕብ::


text:
ድሕሬኻ ተነቢሩ ወይ ተቐሚጡ ዝርከብ ታሪኽ እዩ። ቅድሜኻ ተነቢሩ ዘሎ መጻኢ እዩ። እዚኣቶም ግና፡ ምስቲ ኣባኻ ተነቢሩ ዘሎ ምስ ዝወዳደሩ፣ ዕንጭቍሊት ኢዮም። ንሕሉፍካ ክትቕይር ኣይትኽእልን ትዀውን፣ መጻኢኻ ውን ገና ኣይነበርካዮን ዘለኻ። እዚ ህልዊ ወይ እዚ ሕጂ ዘለኻዮ ግና ንህይወትካን፣ ነቲ ኣባኻ ዝነብር ክእለትካን ዘሰስኑ ዕድላት ይምጥወካ’ዩ። ንክእለትካ ሓላፍነት ክትወስደሉ ኣለካ። እዚ ንስኻ ጥራይ ኢኻ ክትገብሮ ትኽእል፣ ወላ ሓደ ሰብ ክገብረልካ ኣይክእልን’ዩ።
ውልደ-ምዉት (Still-birth) ናብራ’ዶ ትነብር ትህሉ፧ ንምንባር ዘለካ ምሉእ ዕላማ ትንጽሎ’ዶ ትህሉ፧ንክእለትካ ሓላፍነት ክትወስደሉ የተባብዓካ። ስለ እቲ ዝመጽእ ወለዶ ኢልካ፡ እቲ ኣባኻ ዘሎ ዕቍር ክእለት ወይ ዓቕሚ፣ ከተበራብሮ፡ ክትለቖን ከተኻዕብቶን ወስን። ኣሰርካ ኣብ ሑጻ ታሪኽ ሃገርካ ግደፍ። ብኣድማዕነት ምእንቲ ክትመውት፣ ብምሉእነት ንበር። ህይወትካ መደረ ሞትካ ይጽሓፍ። ዕቍር ክእለትካ ኸኣ ንክብሪ ኣምላኽ ኢልካ፣ ንስድራ ደቂ-ሰባት ሃብ። ሓደ ነገር ልቢ ኢልካ ዘክር! ካብ ‘ጽቡቕ እተዘርበ’ ‘ጽቡቕ እተገብረ’ ኣዝዩ ይበልጽ። ብዛዕባ ዕቍር ሕልምታትካ፡ ራእይካን ሓሳብካን ምዝራብ ጥራይ ፋይዳ የብሉን። ሃየ ሎሚ ወጺእካ ክትገብሮም ሓልን። ሓደ ነገር ክትኣምን ተደፋፈር። ዛጊት ፈጺምካዮ፡ ወቂኻዮ ወይ ዓዪኻዮ ዘለኻ፣ ምስቲ ክትገብሮ እትኽእል ምስ ዝነጻጸር ደቂቕ ሚኢታዊት እዩ። ኪኖ’ቶም ኵትሞታትን(Patterns) ተሞኵሮታትን ህይወትካ፣ ኣብቶም ኣብ ውሽጥኻ ክግለጹ ዝጽበዩ ዘለው ሕልምታት፡ ውጥናትን ኣእምሮኣውያን ስእልታትካን ኪድ።
እዚ ጽሑፍ’ዚ ካብታ ኣብ 1992 ብሓውና ዶ/ር ማይልስ ሙንሩ እተጻሕፈት Releasing Your Potential እትብል መጽሓፍ እተተርጐመ እዩ። ዶ/ር ማይልስ ሙንሩ ካብቶም ኣብ ዘበንና ኣለው ዝበሃሉ መምህራንን ፓስተርን እዩ ነይሩ። ብተወሳኺ፡ መስራትን መራሕን Bahmas Faith Ministries፡ ኣማኻሪ መንግስታውያንን ዋኒናውያን ወይ ቢዝነሳውያን ትካላት፡ ቀባኣይ፡ ሙዚቀኛን ኣብ ሃገሩን ኣብ ብዙሓት ሃገራት ዓለምን ዓብዪ ጽልዋ ዝገበረ ሰብ እዩ ነይሩ። ዶ/ር ማይልስ ብ 9/11/2014፡ ብዘጋጦሞ ሓደጋ ነፋሪት፡ ንሱ፡ ሰበይቱ፡ ጓሉን ካልኦት ሾብዓተ ሰባትን ዓሪፎም። ብሃንደበታዊ ዜና ዕረፍቲ ዶ/ር ማይልስ ሙንሩ እተሰማዓና መሪር ሓዘን እናገለጽና፣ ንኵሎም ወገናቱ፡ ኣምላኽ ጽንዓት ይሃቦም።
ትርጕም ብጐይትኦም ተስፋይን ሙዚት ግርማይን


text:
ኣብ ኣዋሳ ኢትዮዽያ ንትሻዓተ መዓልቲ ዝተሰላሰለ ኣኼባ ኤርትራውያን ተቃወምቲ ትማሊ ንኣባላት ሃገራዊ ባይቶ ብምምራፅ ተዛዚሙ‘ሎ።ተወሳኺ ሓበሬታ ንምርካብ በትረ ስልጣን ምስ ኣቀባሊ ቃል እቲ ጉባኤ ኣቶ ተውፊቅ ንሩሕሴን መሓመድ ተዘራሪቡ‘ሎ።ከምኡውን ካብ‘ቲ ጉባኤ ተኣጊዱ ዝቀነየ ዳንኤል ተወልደ ሪኢቶኡ ሂቡና‘ሎ።
ኣቶ ተውፊቅ ንሩሕሴን መሓመድ፣እቲ ጉባኤ ደምዳሚ ኣዋጅ ብምውፃእ ከምዝተዓፀወን፣ካብ ዝተፈላለዩ ፖለቲካዊ ፓርቲታት፣ሲቪካዊ ማሕበረሰባት፣ ደቂኣነስትዮን መንእሰያትን ተጋደልቲ-ነበርን ዝተዋፅኡሉን 127 ኣባላት ዝሓቆፈን ሃገራዊ ባይቶ ከምዝቆመን ኣፍሊጡ።እቲ ባይቶ ፅባሕ ኣብ ኣዲስ ኣበባ ተኣኪቡ ንኣባላት ኣመራርሓ ከምዝመርፅ‘ውን ሓቢሩ።
እዚ ከምዚ‘ሉ ከሎ፣ካብ‘ቲ ጉባኤ ብገለ መራሕቲ ኮምሽን-ነበር ዝተኣገደ ኣቶ ዳንኤል ተወልደ ምስ ኮሚቴ ኣፃራዪት ሓቂ ሰለስተ ጊዜ ተራኺቡ ከምዝተዘራረበ ጠቂሱ።እንተኾነ ገና ዘይዓገበሉ ምኽንያት ኣሎ ይብል ኣቶ ዳንኤል።
ጉባኤ ተቃወምቲ ኤርትራ ኣብ ኣዋሳ - ኢትዮጵያ ተዛዚሙ
ንሃገራዊ ባይቶ'ውን መስሪቱ
ኣብ ኣዋሳ ኢትዮዽያ ንትሻዓተ መዓልቲ ዝተሰላሰለ ኣኼባ ኤርትራውያን ተቃወምቲ ትማሊ ንኣባላት ሃገራዊ ባይቶ ብምምራፅ ተዛዚሙ‘ሎ።ተወሳኺ ሓበሬታ ንምርካብ በትረ ስልጣን ምስ ኣቀባሊ ቃል እቲ ጉባኤ ኣቶ ተውፊቅ ንሩሕሴን መሓመድ ተዘራሪቡ‘ሎ።ከምኡውን ካብ‘ቲ ጉባኤ ተኣጊዱ ዝቀነየ ዳንኤል ተወልደ ሪኢቶኡ ሂቡና‘ሎ።


text:
ኣብ ደቡብ ኢትዮጵያ ዞባ ቦረና ንኽልተ ተኸታተልቲ ዓመታት ዝዘለቐ ድርቂ ሕዚ’ውን ቀፂሉ’ሎ።ኣብ ፍርቂ ወርሒ መስከረም ክወቅዕ እዩ ተብሂሉ ትፅቢት ተገይርሉ ዝነበረ ዝናብ እውን ክሳብ ሕዚ ድርቂ ኣዐሪዩ ኣብ ዘጥቕዐን ሓሙሽተ ወረዳታት ኣይወቅዕን ዘሎ።
ካብ ኣዲስ ኣበባ 705 ኪሎሜትር ሪሒቑ ኣብ ዝርከብ ዶብ ኢትዮጵያን ኬንያን መንገዲ ሞያለ ዝደረቑ ኣእዋምን ቁጥቃጦን ይረአዩ።
እቲ ድርቂ ነቲ ከባቢ ሓምለዋይ ቀለም ሪኡ ዘይፈልጥ ምድረ በዳ ኣምሲሉዎ’ሎ።
ካብ ኣዲስ ኣበባ 705 ኪ.ሜ ዝርሓቐ ምዃኑ ኣብ ጥቓ ዘርኢ ምልክት ሓንቲ ላሕሚ ወዲቓ ትርአ።
መዓስ ከምዝሞተት ዋላ እንተዘይተፈለጠ’ውን ስግኣ ብሃሩር ፀሓይ ስለዝደረቐ ቆርበታ ምስ ዓፅማ ተጣቢቑ’ሎ።ድርቅን እቲ ብርቱዕ ፀሓይን ንተን ዝሞታ ከብቲ ኣብ ውሽጢ ማዕልታት የድርቐን።
ከብቶም ዝሞቱዎም እንስሳት ብምርባሕ ዝመሓደሩ ነበርቲ ኣለሻ ሳዕሪ ንተን ካብ ሞት ዝተረፋ ንምድሓን ስልዝጎዓዙ ደው ኢሎም ቆርበት ንምግፋፍ ግዜን ሓል ሓሊፉ ድማ ዓቕሚ የብሎምን።
ዝበዝሑ ነበርታ ካብ ከብቲ ብዝርከብ ፍሪያት ዝመሓደሩላ ቦረና ካብ 60 ክሳብ 75 ሚእታዊ ዝኾኑ ከብቶም ከምዝሞቱ ይግመት።ሕቡራት መንግስታት ከምዝበሎ እንተኾይኑ ናይ ወርሒ ሚያዝያ ናይ ልደት ዝናብ ንኽልተ ግዜ ከይወቕዐ ዝለዝተረፈ ካብ ርብዒ ሚሊዮን ከብቲ ንላዕሊ ከብቲ ሞይተን ኣለዋ።
ሓላፊ ቤት ፅሕፈት ልምዓት ሰበኽ ሳግም ዞባ ቦረና ኣቶ ሊበን ኣሬሮ እቲ ቑፅሪ ክንዲ’ዚ እዩ ምባል ከምዘይክኣል ምስገለፁ ’’ሞት እንስሳት ኣብ ከብቲ ጥራሕ ኣይተወሰነን።ድርቂ ዝፃወሩ ዝበሃሉ ከም ግመል፡ጤል፡ኣድገ ፈረስን’ውን ሞይቶም እዮም።’’ይብሉ።
መንግስቲ ኢትዮጵያ ቁፅሪ ዝሞቱ እንስሳት ብኣሃዝ እንተዘየቐመጠ’ውን ኣብቲ ከባቢ ንረድኤት ዝተቓልዑ ቁፅሪ ሰባት ግን ይገልፅ።
ኣብ መጀምሪያ ወርሒ ጥሪ ብምክልኻል ሓደጋ ይርዳእ ዝነበረ ተሓጋዚ 40 ሽሕን 600 ክውዝነበረን እቲ ድርቂ እናኽፍአ ምስመፀ ግን ናብ 90 ሽሕን 900ን ብምዕባይ ኣብዚ ሕዚ ስዓት ናብ 277 ሽሕ 282 ከምዝደየበ ኣቶ ሊበን ይገልፁ።
ብህፁፅ ሓገዝን ብሰፍቲ ኔትን ካብዝሕገዙ ሰባት ብተወሳኺ ንኣዴታትትን ህፃውንትን ንጉድኣት ኣካልን ንኣረጋዊያንን ዝወሃብ ረድኤት እንትድመር ዳርጋ ፍርቂ ህዝቢ ቦረና ሓገዝ እናተውሃቦ ይርከብ። እቲ ናይ ድርቂ ኹነት ካብ ያቤሎ ክሳብ ድሬ፡ዲሎ፡ሚዮ፡ሞያለን ዳስ ኣዝዩ ዝኸፍአ እዩ።


text:
“ካብ ዝኸፈለስ ዘውደልደለ”
“ካብ ዝኸፈለስ ዘውደልደለ”
ርእሰ ዓንቐጽ
ውሓደለ
ንውድብ ሓድነት ንዲሞክራስያዊ ለውጢ(ሓዲለ) ቅርበት ዘሎዎ፣ ሓደ ኤርትራዊ ናይ መጽናዕቲ ጕጀለ፣ ንከምዚ ድሕሪ ምሕራር ኤርትራ ዘጋጥም ዘሎ፣ ኮር-ተገምጠል፣ ኵነታት ክገልጽ ከሎ ብቋንቋ እንግሊዘኛ “ኣኖሚ” anomy ይብሎ። ትርጉም ናይ’ዚ ኣምር ፣ ማለት ትርጉም “ኣኖሚ” – ንኣብነት፦ ኣብ ኢንሳክሎፖድያ ብሪጣኒካ ምስ እንውከስ ብከምዚ ይገልጾ፡-
ሕበረተሰባት፣ ወይ ውልቀ-ኣባላቱ፣ ክህልዎም ዝኽእል ዘይርጉእ ኵነታት’ዩ ይብሎ። እዚ ዘይርጉእ ኵነታት ከኣ ከም ውጽኢት ምብትታን ወይ ምንቁልቋል ናይ ቅቡላት መዓይርን ክብርታትን (breakdown of accepted standards and values) ናይ’ቲ ሕብረተሰብ፣ ሓደው-ከኣ፡ ባዶነት ኣብ ዕላማ ወይ ኣብ ስነ-ሓሳባት (lack of purpose or ideals) ናይ ደቂ-ሰባት ዝወልዶ ተሩእዮ’ዩ ይብሎ።
እዚ ዝተጠቕሰ ኤርትራዊ ናይ መጽናዕቲ ጕጅለ፣ ነቲ anomy ዝብል ኣምር ብቋንቋ ትግርኛ ክገልጾ ከሎ ከኣ፦ ንቡር ክግልበጥ ከሎ ወይ “ካብ ዝኸፈለስ ዘውደልደለ” ብዘስምዕ የቐምጦ። ነዞም ሉዓላዊት ኤርትራ ክዉን ንምግባር ኩሉ ዝኸፈሉ ገዳይም ተቓለስቲ፣ እሞ ድማ ሎሚ ሉዓላዊት ሃገር ከም ዘይትብጽሖም፣ ኮር-ተገምጠል ኴይኑ ነገሩ፣ ዓዘራን ኣደራዕን ዝርእዩ ዘሎዉ፣ እዚ ብሂል “ካብ ዝኸፈለስ ዘውደልደለ” ጽቡቕ ጌሮም ዘስታማቐርዎ ተመክሮ እመስለና።
ህግደፋዊ ምልኪ ንተጋደልትን ንታሪኽ ገድልን ጠሊፉ፣ ህዝቢ ኤርትራ ብፍረ-ቃልሱን ብጅግንነት ደቁን ከይረብሕን ከይኮርዕን፣ እናሻዕ ናብ’ታ ሃገር ዕግርግር እናዛሕተረ፣ ንህዝብና ንሓሳረ-መከራ ኣሳጢሕዎ ይርከብ። ኣውራ ከኣ፣ ንመንእሰያት ሃገርና ካብ ስድራ-ቤቶምን ካብ ትምህርቶምን ናብ ዘይክፈልሉን ዘየምልጥሉን ዕስክርና ብምንቋት፣ ንቃልስን ንተቓለስትን ከም ዝጸልኡ ጽቡቕ ጌሩ ኣድሚዕሎም ይርከብ። ንጀብሃ ብሻዕብያ፣ ንገዳይም ብሓደስቲ፣ ንደቀባት ብስነኣእምራዊ ቅልውላውን ጕድለት ነብሰ-ምትእምማንን ዝመለኾም ዜጋታት ወዘተ… እናዋቕዐ፣ ንሕብረተሰብ ኤርትራ ሓድሕዱ ከናቑቶ ይርአ’ሎ። ምስ ግዜ እናበርሀ ይመጽእ ከም ዘሎ ከኣ፣ እዞም ኣብ ናይ ህግደፋዊ ናይ ስልጣን ጥርዚ ዘሎዉ ሰብ-ሓለፋ መራሕቲ፣ ብዓንተብኡ’ውን ኤርትራ ንምሕራር ናብ ሰውራ ከም ዘይወፈሩ’ዩ መርትዖታት ዚውህለል ዘሎ። ብእኡ ደረጃ ከኣ፣ እቲ ዝግበር ዘሎ ን ህዝቢ ኤርትራ ናይ ምድኻም ወፍሪ፣ ኣካል ናይ ሓደ ግዙፍ ናይ ዕንወትና እስትራተጂ ከይከውን፣ ጥርጣሬና ይዓቢ’ሎ።
ብጭቡጥ ንምዝራብ ከኣ፣ በዝን ወዲ ከምዝን ንኤርትራ ራሕሪሖም ናብ ፈቐዶ ባሕርን ምድረበዳን ኣቢሎም ብቐጻሊ ዝጠፍኡ ዘሎዉ መንእሰያትና፣ ካብ ዝኾነ ይኹን ናይ ህዝቢ ኤርትራ ሕሉፍ ታሪኽ ብዝገደደ ዓቐነ-መጠን፣ ሎሚ ኣብ ዘበነ ህግደፋዊ ምልኪ ይርኣ’ሎ። ህግደፍ ከኣ፣ ዋላ’ወን ነቶም ብህይወት ድሒኖም ኣብ ዓዲ-ዑቕባ ዝበጽሑ መንእሰያት ከይተረፈ፣ ገና ኣሰር-እግሮም እናሰዓበ መታን ንኸይሓብሩን ተቓሊሶም ንኸየድምዑን፣ ብመዛንኦም መጋበርያቱ ተጠቒሙ ፋሕ-ብትን ከእትዎሎም ይርከብ። ብዙሓት ካብኣቶም ከኣ፣ እቲ ጕዳይ ከቢድዎም፣ ናይ ኣእምሮ ጭንቀት ከም ዘለዎም ይፍለጥ። ብዙሓት ካልኦት ካብኣታቶም ከኣ፣ ብስም ተቓወምትን ደለይቲ ፍትሕን ዑቕባ ረኺቦም ከብቅዑ፣ ተመሊሶም ካብ ደለይቲ ፍትሕን ካብ ዘዕቆቦም ጓና-ሃገራትን ተኸዊሎም ናብ ህግደፍ ክጸጋግዑ ይርኣዩ።
“ናይ ሞት ይጽናሕ ናይ ሕልፈት ይበኸ” ከም ዝበሃል ከኣ፣ ንመንእሰያትና ዘጋግዩ ከቶ ህግደፍ ጥራይ ኣይኮነን። ገለ ዓበይቲ ዓርጌናት ካብ ክሊ ደምበ-ተቓውሞ እንተኾኑ’ውን፣ ንፍልልያትን ንጽበትን ከም ዕላማ ተታሓሒዞም ናይ ህግደፍ ዕላማታት ከሳልጡን ንመንእሰያት ከጋግዩን ይርኣዩ’ዮም። ዝተባህሉ ውልቀ-ዜጋታት፣ ገለ ካለኦት ቃልሲ-ተመክሮኦም ኣብ ሜድያታት ወጺኦም ይኹን ብመጻሕፍቲ ናይ ዝገልጹ ኣሕዋትን ኣሓትን ትሕዝቶታት እናልዓሉ፣ ነቲ ዕላማን ሕልናን ናይ’ቶም ዘነይቲ ንጎኒ ብምድርባይን ንትሕዝቶታትም ካብ ልዓቱ ብምጥምዛዝን፣ ንድሑር ዝንባሌታቶም ታሪኽ ከዘናብዑ ዝርከቡ ሰባት ኣይወሓዱን። በዝን ወድዝን ተጠቒሞም ከኣ ንገዳይም ተጋደልቲ – ኣልቦ ሓርበኛ ታሪኽን ዕላማታትን – ንገለን ክውድሱ ንካልኦት፣ ኣይብጽሑናን ዝብልዎም ከኣ፣ ከነኣእሱ ለይትን መዓልትን ይስምዑ።
ናይ’ዞም ይፍለጥዎ ኣይፍለጥዎ ናይ ህግደፍ መደባት ከሳልጡ ዝውዕሉ -“ናይ ተቓዉሞ ተቓወምቲ”- ቅዲ-ቃልሲ ከኣ፣ ሓደ ናይ መበል 19 ክፍለ-ዘመን ልቢወለድ ናይ’ቲ ህቡብ እንግሊዛዊ ደራሲ – ቻርለስ ዲከንስ – የዘኻክር። እቶም “ኦሊቨር ትዊስት” ዝርከቦም በርከት ቊጽሪ ዝነበሮም ዘኽታማት ቈልዑ ኣብ ልቢ-ወለድ ናይ “ቻርለስ ዲከንስ”፣ ኣብ ኢድ ዓዋሉን ቀተልትን ብምውዳቖም ሞይኦም ካን ስርቂ ኴይኑ፣ ብጥሜትን ዓጸባን ዝተጎሩ ነበሩ። ኣብ’ቲ ከም መንበሪኦም ዝሕብእሉ ጎዳጕዲ-ሎንዶን ስብቆ ኣብ ናይ ሓባር ሓደ ጉናይ-ፌስቶ ተጠጢቑ ንወዮም ቈልዑ ከም ዝዕደሎም ከኣ ይገለጽ። ነቲ ጥሜትን ዓጸባን ናይ’ቶም ቈልዑ ንምርኣይ ይመስል ከኣ ደራሲ ከምዚ ይብል፦ ካብ’ቲ ብጭልፋ ኣብ ብያቲታቶም ዝወሃቦም መቚነን፣ በቲ ካብ መዓኮር ጭልፋ ዝነጥብ ማይ-ስብቆ ዓይኒ ሕልና ናይቶም ዘኽታማት ቈልዑ ይሰሓብ’ሞ፣ ወዮም ቈልዑ ዓይኖም ኣፍጢጦም ምስ ነፍሲ-ወከፍ ጥብ ዝበለት ዛዕዛዕታ መሬት ከም ዝነጥቡን፣ ዓይኖም ከም ዘይክእለሎምን ጌሩ ይገልጾም። እዞም “ናይ ተቓዉሞ ተቓወምቲ” ዝበልናዮም ኤርትራውያን ከኣ፣ ካብ’ቲ ኣብ ማኣዲ-ሓበሬታ ዝወሃበና ምሉእ ትሕዝቶ ናይቶም ዋናታቱ ገለ ዝነጥብ ዘረባ እናቐረሙ፣ ንተመክሮ ዘነይትን ትሕዝቶታቶምን ካብ ልዓቱ ብምጥምዛዝ ንፈላላዪ ዕላምኦም ይጥቀምሉ። በዝን ከምዝን ከኣ ንቃልስን ንመራኸቢ ብዝሃንን ከጎድፉ ይርከቡ። ነዚታት ብዝምልከት፣ ሎምን ኣብዝን ናብ’ዞም ሰባት ከም መጠንቀቕታ እነተሓላልፎ መልእኽቲ ከኣ፣ ንተዓዛዘብ ምህላውና’ዩ።
ብቓልስና ክንዕወት ኢና!
ውድቀት ንምልኪ!
ዘልኣለማዊ ዝኽርን ክብርን ንጀጋኑ ስዋኣትና!
ውድብ ሓድነት ንዲሞክራስያዊ ለውጢ(ሓዲለ)
07 ሓምለ 2020


text:
ሃገራዊ ማሕበር መንእሰያትን ተመሃሮን ኤርትራ (ሃማመተኤ)፡ ኣብ መቓን ናይ’ቲ ምስ ሃገራዊ መደባት ልምዓትን መኸተን ተሳንዩ ዝወጸን ክሳብ 2021 ዝዝርጋሕን ናይ 5 ዓመታት ስትራተጂካዊ ውጥን ምርኲስ ብምግባር፡ ኣብ 2017 ዝዓመሞ ንጥፈታት ብምግምጋም፡ ናይ 2018 ውጥን ስራሕ ሓንጺጹ።
ኣብቲ ብ20ን 21 ጥሪ ኣብ ማእከል ትካላዊ ብቕዓት ኤርትራ – እምባትካላ ዝተኻየደ ኣኼባ፡ ንፖለቲካዊ ንቕሓትን ውዳበን፡ ጥዕናውን ማሕበረ-ባህላውን መደባት፡ ሞያዊ ስልጠናታትን ናይ ልቓሕ ዕድላትን፡ ማእከላት መንእሰያት፡ ተራ ኮምን መሻርኽትን ኣብ መደባት መንእሰያት፡ ኣብ ወጻኢ ዝነብሩ ኤርትራውያን መንእሰያት ኣበርክቶኦም ኣብ ሃገራዊ መደባት. . . ዝምልከት ጸብጻባት ቀሪቡ ተዘትዪሉ።
ድሕሪ ዘተ፡ ፖለቲካዊ ንቕሓትን ተሳታፍነትን መንእሰያት ንምዕባይ ክካየዱ ዝጸንሑ መደባት ብዝሓየለ ክቕጽሉ፡ ኣብ ኮለጃት ዝተጀማመረ ስልጠና ካድር ክድፋኣሉ፡ ፈስቲቫል ትካላት ላዕለዋይ ትምህርቲ – ደረጃን ብቕዓትን ተመሃሮ ኮለጃት ብዘንጸባርቕ መገዲ ክዳሎ፡ ኣብ ሳዋ ዝካየድ 8ይ ሃገራዊ ፈስቲቫል መንእሰያት ምስ መኸተ ልምዓት ተወሃሂዱ ብዝለዓለ ክስራሓሉ፡ ሞያዊ ስልጠናታት ዝቐሰሙ መንእሰያት ናብ ዋኒን ዝሰጋገሩሉ ኣገባባት ክተኣታቶ. . . ዝብሉ፡ ኣብ 2018 ብልዑል ኣተኲሮ ክስራሓሎም ኣብ ምርድዳእ ተበጺሑ።
ኣቦ-መንበር ሃማመተኤ ኣቶ ሳልሕ ኣሕመዲን፡ ንኣድማዒ ውጽኢት ኣብ መንእሰያት ውሁድ ወፍሪ ክካየድ ብምዝኽኻር፡ ተራን ኣበርክቶን ሕብረተ- ሰብ ብሕልፊ ድማ ናይ ስድራ-ቤታት ወሳኒ ስለዝኾነ፡ ማሕበር ኣብ ኩለን ዞባታት ኣብ ስድራ-ቤትን ኮምን ኣተኲሮ ገይሩ ብዕቱብ ክሰርሕ ምዃኑ ኣረጋጊጹ።


text:
ድሕሪ ቅትለት ፍሉጥ ኢትዮጵያዊ ደራፋይ ሃጫሉ ሁንደሳ ሎሚ `ውን ኣብ ዝተፈላለያ ዞባታት ኦሮሚያ ተቓውሞታት ቀጺሉ ውዒሉ። በቲ ዝተወልዐ ተቓውሞ ብውሕዱ 52 ሰባት ክሞቱ ከለዉ ብርክት ዝበሉ ካልኦት ምቑሳሎም ኮሚሽነር ፖሊስ ኦሮሚያ ኣራርሳ መርዳሳ ኣፍሊጡ። ፖሊስ ኣባል ፈደራሊስት ኮንግረስ ኦሮሞ ጃዋር መሓመድ ዝርከቦም ብርክት ዝበሉ ሰባት ምእሳሩ`ውን ኣፍሊጡ`ሎ።
ብመሰረት ሓበሬታ ፖሊስ፥ ኣስከሬን ሃጫሉ ናብ ናይ ትውልዲ ዓዱ ከተማ ኣምቦ ኣብ ዝጉዓዘሉ ዝነበረ እዋን፥ ሓለውቲ ጃዋር መሓመድ ምስ ፖሊስ ከም ዝተጋጨውን፥ ካብ ሓለውቲ ጃዋር ብዝተተኮሰ ጥይት ሓደ ኣባል ፍሉይ ሓይሊ መንግስቲ ከም ዝተቐተለን ተፈሊጡ`ሎ። ምስዚን ካልኦት ጉዳያትን ብዝተተሓሓዘ ጃዋርን ሓሙሽተ ሓለውቱን ዝርከብዎም ካልኦት ሰባትን ብፖሊስ ከም ዝተኣሰሩ ተፈሊጡ`ሎ።
ቀዳማይ ሚንስተር ኣቢይ ኣሕመድ ብምኽንያት ቅትለት ሃጫሉ ሁንደሳ ንህዝቢ`ታ ሃገር ኣብ ዘስምዖ መደረ፥ ክቡር ህይወት ኢና ስኢና ብምባል ሓዘኑ ድሕሪ ምግላጽ ሃጫሉ ዝጀመሮ ቃልሲ ብገበርቲ እከይ ከምዘይተዓናቐፍ ከረጋግጸልኩም እፈቱ ኢሉ`ሎ።
ኣቦ-መንበር ግንባር ሓርነት ኦሮሞ ዳውድ ኢብሳ ንድምጺ ኣሜሪካ ክዛረብ ከሎ ሰልፈኛታት ሕትኦም ብሰለማዊ መንገዲ ክገልጹ ዝጸውዐ ክኸውን ከሎ፡ መንግስቲ ድማ ነቲ ዝጸንሐ ጉዳይ ኣሳታፊ ብዝኾነ መንገድ ክፈትሖ ኣለዎ ኢሉ። ኣብታ ሃገር ካብ ዝካየድ ዝኾነ ጎንጺ`ውን ነብሱ ኣርሒቑ`ሎ። ኣተሓሒዙ ዕላማ ናይቲ ቅትለት ክርድኣና ኣይክኣለን፡ ህዝቢ ምስ ህዝቢ ዘጋጩ ስራሕ ግን ክስራሕ የብሉን፡ መንግስቲ ንቀተልቲ ናብ ፍትሒ ንምምጻእ ናጻ ዝኾነ መርመራ ከካይድ ኢና ንሓትት ኢሉ።
ዛጊት ክልተ ሰባት ምስ ቅትለት ድምጻዊ ሃጫሉ ብዝተተሓሓዘ ተታሒዞም ምህላዎም ዝገለጸ ፖሊስ፥ ኣቶ ጃዋር መሓመድን ኣቶ በቀለ ገርባን ዝርከብዎም 35 ሰባት`ውን ከም ዝተኣስሩ ተሓቢሩ`ሎ።
ኣብኡ ንሃጫሉ ኣቶ ሁንደሳ ቦንሳ፥ ደም ወደይ ዘፍሰሱ ሰባት መንግስቲ ናብ ቅድሚ ሕጊ ከቕርበለይ እደሊ ኣለኹ ኢሎም። ድማጻዊ ሃጫሉ ናይ ሓደ ወርሒ ዝረከቦም ሰለስተ ዝፈትዎም ደቁ ገዲፉ`ዩ ከይዱ ክብሉ`ውን ብምረት ተዛሪቦም።
ብኻልእ ወገን ኣስከሬን ሃጫሉ ናብ መንበሪ ዓዱ ኣምቦ ንምውሳድ ኣብ ዝንበረ ጉዕዞ፥ ካልኦት ወገናት ድማ ናብ ኣዲስ ኣበባ ንምውሳድ ኣብ ዝብል ብዝተፈጥረ ግጭት፥ ሸውዓተ ሰባት ሙሟቶምን 30 ካልኦት ምቑሳሎምን ፖሊስ ኣፍሊጡ`ሎ። ኣቦ ሃጫሉን ኣሕዋቱን፡ ኣስከሬኑ ኣብ ናይ ትውልዲ ዓዱ ከተማ ኣምቦ ክዓርፍ ድልየቶም ምዃኑ ተዛሪቦም ኣለዉ።
ብኻልእ ወገን "ሞት ድምጻዊ ሃጫሉ ነዛ ሃገር ልቢ ኣብ ዝሰብር ሓዘን ኣእትዩዋ” ዝበለ ዳይሬክተር ኮሚኒኬሽን ኦሮሚያ ኣቶ ጌታቸው ባልቻ፥ ብሄር ምስ ብሄር ሃይማኖት ምስ ሃይማኖት ብምግጫው፥ ሃገር ናብ ህውከት ንክተምርሕ፥ ነቲ ቅትለት ካብ ምምራሕ ጀሚሮም፥ ድሕሪ `ቲ ቅትለት ድማ ኣስከሬኑ ብምንክልባት ሃገር ንምርባሽ ውዲት ናይ ዝኣለሙ ዝተወሃሃደ ኢድ ከም ዘሎ መንግስቲ ከም ዝኣምን ገሊጹ።
መንግስቲ ክሳብ ሕጂ ብዝረኸቦ መረዳእታ 50 ንጹሓን ዜጋታት ብዝተፈላለየ መንገዲ ምቕታሎምን ንብረት ምዕናዉን ኣካል ምጉዳሉን`ውን ጠቒሱ`ሎ። ኣታሓሒዙ መንግስቲ ካብ ሎሚ ንድሓር ሃገር ክርበሽን ንጹሃን ክቕተሉን ትም ኢሉ ኣይክርእን`ዩ ዝበለ ኣቶ ጌታቸው፥ ናይ ሃጫሉ ሞት ናይ ምልእቲ ሃገር ሓዘን ብምዃኑ ምፍናዉ ብሰለማዊ መንገዲ ክኸውን ሓቲቱ`ሎ።
ብኻልእ ዜና ኣብ ዓዲ እንግሊዝ ዝርከብ ኤምባሲ ኢትዮጵያ ብዝተወሰኑ ሰባት መጥቃዕቲ ከምዝወረዶ ምክትል ኣምባሳደር ኣበቢ ደምሴ ካብቲ ቦታ ንንድምጺ ኣሜሪካ ሓቢሩ። ንሱ ኣብ መንግለጺኡ፥ ብሞት ድምጻዊ ሃጫሉ ሁንደሳ ዝተቖጥዑ ሓጻውን ተቓጻላን ነገራትን ዝሓዙ ዝበልዎም 50 ዝኾኑ መንእሰያት ነቲ ኤምባሲ ምውራሮምን ንባንዴራ ኢትዮጵያ ኣውሪዶም ካልእ ባንዴራ ምስቃሎምን፥ ንሓደ ክወጽእ ዝረኸብዎ ተገልጋላይ ከምዝሃረምዎን፥ ማዕጾ ብሓይሊ ስይሮም ክኣትዉ ምፍታኖምን መስኮት ምስባሮምን ገሊጹ። ። ድሕሪ`ዚ ኣባላት ፖሊስ እንግሊዝ ኣብቲ ቦታ ተረኺቦም ኣድላይ ዝበልዎም መረዳእታታት ምእካቦም ኣምባሳደር ኣባቢ ደምሴ ወሲኹ ሓቢሩ`ሎ።
ኣብ ዝተፈላየያ ከተማታት ኦሮሚያ ናይ ተቓውሞ ሰልፍታት ከምዝወዓለን ህይወት ሰብ ከም ዝሓለፈን ንብረት ከምዝዓነወን ንምንጭታት ብምጥቃስ ዝጸብጸበት ወኪልና ጸሃይ ዳምጠው፥ ከተማ ኣዲስ ኣበባ`ውን ሎሚ ብዙሕ ምንቅስቓሳት ከምዘይርኣያ ሓቢራ`ላ።
ናብዚ ኢትዮጵያ እትርከበሉ ዘላ ፖለቲካዊ ለውጢ ኣብ ምምጻእ ኣብ ዝነበረ እዋን ኣብ ዓበይቲ መድረኻት ሓያል ፖለቲካዊ ደርፍታት ኣፋን ኦሮሞ ብምቕራብ ዝፍለጥ ወዲ 30 ዓመት ሃጫሉ ሁንደሳ፥ ቅድሚ ትማሊ ሰኑይ ብመኪና ኣብ ሓደ ቦታ ድሕሪ ምኻዱ፥ ጉዳዩ ጌሩ ናብ መኪንኡ ክምለስ ከሎ ክከታተልዎ ብዝጸንሑ ሰባት ብጥይት ተሃሪሙ ከምዝሞተ ኮሚሽን ፖሊስ ኢትዮጵያ ኣብ ዝሃቦ ሓበሬታ ኣፍሊጡ`ሎ።
ምስቲ ቅትለት ብዝተሓሓዝ ብኡ ንብኡ ክልተ ሰባት ኣብ ቁጽጽር ከምዘእተወ ዝገለጸ ፖሊስ፥ ድሕሪኡ ብዛዕባ ዝተወስደ ናይ ምጽራይ ኮነ ናይ ቤት ፍርዲ መስርሕ ዝሃቦ ሓዲሽ ሓበሬታ የለን። ኣምነስቲ ኢንተርናሽናልን ሁማንራይትስ ዋችን`ውን ብግዲኦም ተሓተቲ ናብ ፍትሒ ክቐርቡ ጸዊዖም ኣለዉ።


text:
ናብ ኤርትራ ክጥረዝ ኣብ ኣብ ትሕቲ ቀይዲ ሰበ ስልጣን መዓርፎ ነፈርቲ ግብጺ ዝነበረ ኤርትራዊ እሱር ክፍሊ ምኽባር ኤምግሬሽን ንግምሩክን ኣሜሪካ ርእሰ ቕትለት ምፍጻሙ ሓቢሮም።
እቶም ሰበ ስልጣን ብተወሳኺ እቲ ዘርእሰናይ ኤርምያስ ተስፋጽየን ዝተባህለ ወዲ 34 ዓመት ኤርትራዊ ናብ ኤርትራ ክጥረዝ ኣብ ትሕቲ ቀይዲ ሰበ ስልጣን መዓርፎ ነፈርቲ ግብጺ ኣብ ዝነበረሉ እዋን ኣብ መሕጸቢ ክፍሊ ናይቲ ተታሒዝሉ ዝነበረ ቦታ ብረቡዕ ርእሰ ቅትለት ምፍጻሙን ሬስኡ ናብ ሀሊፖሊስ ሆስፒታል ከምዝተወስደ ሓቢሮም።
ነዚ ሓበሬታ ዝሓበሩ ሰበ ስልጣን መዓርፎ ነፈርቲ ግብጺ ብዛዕባ እቲ ኩነታት ንጋዜጠኛታት ሓበሬታ ንምሃብ ፍቓድ ብዘይምርካቦም መንነቶም ክገልጹ ፍቃደኛታት ከምዘይኮኑ ኣሶሴይትድ ፕረስ ኣብ ዘውጽኦ ዜና ገሊጹ’ሎ።
ናይ ኣሜሪካ ክፍሊ ምኽባር ኢምግሬሽንን ግምሩክ ንሞት ኤርትራዊ ዘርእሰናይ ኤርምያስ ተስፋጽየን ብምርግጋጽ ካብ የካቲት 2,2017 ዓ.ም ጀሚሩ ኣብ ትሕቲ ቀይዲ ምጽንሑን ናብ ኣሜሪካ ብዘይሕጋዊ መንገዲ ንምእታው ኣብ ዝፈተነሉ ኣብ ኣብ ሂዳላጎ ቴክሳስ ከምዝተታሕዘን ኣፍሊጡ’ሎ።


text:
እስራኤል ንነፍሲ ወከፍ ናብ ሩዋንዳ ዝጣየስ ሓታቲ ዑቕባ ወይ ስደተኛ ንመንግስቲ ሩዋንዳ 5,000 ዶላር ከምትህብ ኣፍሊጣ፡ ነቐፍቲ እዚ ስጉምቲ ናይዚ ዘመን’ዚ ግልያነት’ዩ ክብሉ ብተሪር ይነጽጉ።
ኣብ ዝመጽእ ኣዋርሕ እቶም ኣብ እስራኤል ዝርኸቡ ኣስታት 40,000 ሓተቲ ዑቕባ ምጥራስ ወይ ድማ ማእሰርቲ ክመርጹ ክግደዱ እዮም።
መብዛሕትኦም ካብ ኤርትራን ሱዳንን ዝመጹ እዞም ሓተቲ ዑቕባን ስደተኛታት ቅድሚ ኣሰርተታት ዓመታት እዮም ናብ እስራኤል ኣትዮም። እንተኾነ መንግስቲ እስራኤል ኣብ ስነ-ህዝቢ እታ ሃገር መሰናኽል ዝፈጥሩ እዩም ብማለት ነዞም ብኣሰርተታት ኣሽሓት ዝቑጸሩ ሓተቲ ዑቕባ ማሕበራዊ ኮነ ናይ ጥዕና ኣገልግሎት ከይረኽቡን ናይ ስራሕ ፍቓድ ከይወሃቦም ክኽልኽል ጸኒሑ።
ናይ ሕቡራት ሃገራት ትካል ስደተኛታት ነዞም ሓተቲ ዑቕባን ስደተኛታትን ዘንጸላልዎም ዘሎ ሓደጋ ምጥራዝ ከምዘተሓሳሰቦ ክገልጽ ጸኒሑ’ዩ። ብዙሓት ካብቶም ኣፍሪቃዊያን ማሕበረሰብ ድማ ናብ ሃገራቶም እንተተመሊሶም ሞት ከምዝጽበዮም ይገልጹ። ትካላት ተሓለቕቲ ሰብኣዊ መሰላት እስራኤል ነቲ ነዞም ስደተኛታት ክጥርዝ ዘሕለፈቶ ውሳኔ ክትቕይር ይጽውዑ።
“ናብ ሃገረይ እንተተመሊሰ ህይወተይ ጥራይ ዘይኮነ ነቶም ካብ ሃገር ክወጽእ ዝሓገዙ ኣብዚ ሕጂ እዋን ኣብ ማእከል ሱዳን ዝርኸቡ ስድራ ቤተይ’ውን ኣብ ሓደጋ ከእትው እየ። ስለዚ እንተተመሊሰ ዝገጥመኒ እዚ ስለዝኾነ ናብ ሱዳን ክምለስ ኣይደልይን” ዝበለ ሓሰን ሳኹር ዝተባህለ ኣብ እስራኤል ዝነበር ሓታቲ ዑቕባ ሱዳናዊ እዩ።
ኣብ ክንዲ እዞም ሓተቲ ዑቕባ ዝሰርሑ ሰብሞያ ሕጊን ተሓለቕቲ ሰብኣዊ መሰላት መንግስቲ እስራኤል ንሓተቲ ዑቕባ ንምኽልኻልን ምስ ክብሮም ክነብሩ ዘኽእሎም መሰሎም ክትህልው ዘለዋ ናይ ሞራልን ሕጋዊ ግዴታ ከተማልእ ይጽውዑ ኣለው።


text:
ናይ ኤርትራ ኦርቶዶክስ ተዋህዶ Eritrean Orthodox Tewahdo
ደብረ ሰላም መድሓኔዓለም ቤተክርስትያን MedhanieAlem kerk
ኣምስተልፌን- ኣምስተልላንድ Amstelveen -Amstelland Holland.
ሆላንድ ።
1 ጥሪ 2010 ዓ.ም.ግ.
9 ጥሪ 2018
ደ/ሰ/መ/ኣ/ኣ2010-38
በስመ ኣብ፡ ወወልድ ወመንፈስ ቅዱስ ኣሓዱ ኣምላክ። ኣሜን።
ትብጻሕ ናብ ኩልኹም ኣብ’ዚ ሓጺር ዓመታት ናብ ሃገር ሆላንድ ዝመጻእኩም ኤርትራውያንን፡ ምእመናን ኦርቶዶክስ ተዋህዶ ቤተክርስትያንን፣
ብመጀመርታ መንፈሳዊን ሕውነታዊን ሰላምታና ከነምሓላልፈልኩም ንፈቱ።
ቀጺልና ከኣ እዚ ዝስዕብ ኣገዳስሲ ሓበሬታ ከነመሓላልፈልኩም ንደሊ፥
እቶም ኣብ ሓጺር ዓመታት ናብ’ዚ ሃገር ሆላንድ ዝመጻእኩም ኤርትራውያን፡ ብሓፈሻዊ ኣዘራርባ ነዚ ሃገር ኣጋይሽ ስለ ዝዀንኩም፡ ብዙሕ ዝጠቕመኩምን ዝጐድኣኩምን ነገራት ኣጸቢቕኩም ዘይትፈልጡዎ ክህሉ ከም ዝኽእል ርጉጽ ኢዩ። ስለ ዝዀነ ከኣ ብሓልዮት መንግስቲ ነዘርላንድ፡ ኣብ ዝተፈላለዩ ኣከባቢታትን (regio’s) ምምሕዳር ከተማ ኣምስተርዳምን፡ ብምትሕብባር GGD & Pharos ዝተዳለወን ዝካየድን ዘሎ መደብ “ጥዕና ንኤርትራውያን”፡ ኣብ ቤተ ክርስትያን ደብረሰላም መድሓኔ ዓለም ሓበሬታን ትምህርቲን ክዋሃብ ምዃኑ፡ ከነፍልጠኩም ንደሊ። እዚ መደብ’ዚ ኣቐዲሙ “ጥዕና ንሶርያውያን” ብዝብል ተኻይዱ ብዙሕ ጥቕሚ ዝተረኽቦ ስለ ዝዀነ፣ ከም ውጽኢት ናይ’ዚ ከኣ፡ ካብ መስከረም 2017 ጀሚሩ ንኤርትራውያን ክውሃብ ጀሚሩ ዘሎ ኢዩ። ነዚ መደብ እዚ ዕዉት ንምግባር ክልቲአን ትካላት ምስ ሰበኻ ጉባኤ ብዝገበርኦ ተደጋጋሚ ርክብ፡ ኣብ ናይ ሓባር ኣስራሒ ነጥቢ በጺሐን፣ ንዕለት 27 ጥሪ 2018 ኣብ ደብረሰላም መድሓኔ ዓለም ድሕሪ ቅዳሴ ክካየድ ተምዲቡ ኣሎ።
ጥቕሚ ናይ’ዚ ትምህርቲን ሓበሬታ ንምጥቃስ ዝኣክል፥
- ብቋንቋ ትግሪኛ ዝገልጹ ተርጐምቲ ኤርትራውያን ዝካየድ ስለ ዝዀነ፡ ንምርድኡ ዝቐለለ ምዃኑ
- ክንክን ጥዕና ንዓበይቲን ንሕጻናትን ዝምልከት ትምህርቲን፡ ኣገዳሲ ሓበሬታን (ሕማም ካብ ‘ቫይረስን ባክተርያን’ ጥራሕ ኣይኰነን ዝመጽእ)
- ካብ ዝለመድካዮ ኣመጋግባ ወጻኢ፡ ምስ ዘሎኻዮ ኣከባቢ ዘሎ ትሕዝቶ መግቢ ምልላይን ጥቕሙን ጉድኣቱን ምፍላጥ
- ጥቕሚ ትምህርቲ ቋንቋ ነዘርላንድ፣ ሞያዊ ትምህርቲን ማሕበራዊ ጉዳያትን ዝምልከት
- ነፍሲወከፍኩም ክሓቶ ዝደሊ ነገራት፡ ብኣካል ነቶም ኣፍልጦ ዘለዎም ሰባት ክሓቶም ይከኣል
-…ወዘተረፈ
እዚ መደብ’ዚ፡ ብፍላይ ነቶም ፊደል ዘይቈጸሩ ኣሕዋትን ኣሓትን ኤርትራውያን፡ ኣብ መራኸቢ ብዙሓን ከም ኢንተርነትን ወብሳይታትን ኣትዮም ከንብቡ ዘይክእሉ፣ ብኣፍ ስለ ዝግለጸሎም ብዙሕ ጠቕሚ ዘለዎ ምዃኑ GGD & Pharos ኣስሚረናሉ ኣለዋ። ግን ከኣ ንኹሉኹም ክትሳተፍዎ እትደልዩ፡ ኣብ ነዘርላንድ ነባራት ተቐማጦ ዝዀንኩም እውን፡ ብብዙሕ መንገዲ ክግለጽ ዝኽእል ጠቕሚ ስለ ዘለዎ፣ ንካልኦት ክትሕግዙ እውን ስለ ዝጠቅም፡ ተሳታፍነትኩም፡ ኣገዳሲ ምዃኑ ክንገልጽ ንፈቱ።
ንዘይሰምዑ ከም ዝሰምዑ ብምግባር (ብምሕባር) ሓደራ ንተሓባበር።
ሰበኻ ጉባኤ ደብረ ሰላም መድሓኔዓለም
Email:
debreselammedhaniealem@gmail.com
Amstelveenseweg-965
1081JG Amsterdam
Nederland


text:
Radio Erena: 29 October 2018
ሶማልን ቀጠርን ዝምድንአን ንምሕያል ተሰማሚዐን።
እዘን ክልተ ሃገራት ናብዚ ስምምዕ ዝበጽሓ፣ ብሚኒስተር ዴ ‘ታ ሱልጣን ቢን ሰዓድ ኣል ሙራይኪ ዝምራሕ ላዕለዋይ ልኡኽ ቀጠር ብ28 ጥቅምቲ ኣብ ከተማ ሞቛድሾ ድሕሪ ዘካየዶ ምብጻሕ’ዩ።
እቲ ሚኒስተር ምስ ፕረዚደንት ሶማል መሓመድ ዓብደላ ፋርማጆ ኣብ ዘካየዶ ርክብ፣ ህሉው ኩነታት እቲ ዞባን ዝምድና ክልቲኤን ሃገራትን ገምጊሞም።
ኣብቲ ዘካየድዎ ገምጋም፣ ሶማልን ቀጠርን ዝጸንሐን ዝምድና ብዝልዓለ ንምሕያሉ ክሰማምዑ እንከለዉ፣ ቀጠር ኣብ ሓያሎ ጽላታት ሶማል ክትገሮ ዝጸንሐት ምትሕግጋዝ ክትቕጽሎ ምዃና ኣብቲ ኣጋጣሚ ተገሊጹ።
ሶማል ምስ ቀጠር ዘለዋ ዝምድና ክትበትኽ ስዑዲ ዓረብ ጸቕጢ ክትገብረላ እኳ እንተጸንሐት፣ መንግስቲ ሶማል ግና ምስ ቀጠር ዝጸንሖ ታሪኻዊ ምሕዝነት ከምዘየቋርፅ ብምርግጋጽ፣ ኣብ መንጎ ሃገራት ወሽመጥ ዓረብ ተኸሲቱ ዘሎ ምስሕሓብ ብዘተን ዕርቅን ክፍታሕ ተማሕጺኑ።
====================


text:
ስነ-ጥበበኛ መሓሪ ዑቕባሚካኤል (ጠዊል) ሓደ ካብቶም ኣብ ስነ-ጥበብ ኤርትራ ብሓፈሻ ኣብ ባህሊ ትግርኛ ከኣ ብፍላይ ዓቢ ኣበርክቶ ዝገበሩ ዘለዉ መንእሰያት’ዩ ።
ኣብ 2007/2008 ካብ ኮለጅ ማይ ነፍሒ ብዓውዲ ምሕደራ ንግዲ ዝተመረቐ መሓሪ ፡ነቲ ተማሃራይ ከሎ ዝጅመሮ ስነ-ጥበባዊ ንጥፈታቱ ንምድራዕ ፡ካብ ኮለጅ ንግድን ማሕበራዊ ስነ ፍልጠትን ዓዲ ቐይሕ ብዓውዲ ስነ-ጽሑፍ ተወሳኺ ትምህርቲ ተኸታቲሉ ተመሪቑ’’ዩ።
በቲ ዝተመረቐሉ ዓውዲ ከኣ ኣብ ኮሚሽን ባህልን ስፖርትን ኤርትራ ኣብ ምስራሕ ይርከብ፡ጎኒ ጎኒ ፡ ኣብ ኣፋዊ ያታታት ብሄረ ትግርኛ ዝገብሮ መጽናዕቲ፡ ንዝተፈላለዩ መንእሰያትን ዓበይትን ደረፍትን ብርክት ዝበሉ ግጥምታትን ዜማታትን ኣበርኪቱ’ዩ ።
ህዝባውን ሃገራውን ባዓላት ንምድማቕ ኣብ ዝቐርቡ ድራማታት’ውን እጃሙ ኣበርኪቱ’ዩ።ንባህሊ ትግርኛ ዝገልጹ ጽሑፋት ኣብ ምድላውን ንሓደስቲ መንእሰያት ኣብ ኣፋዊ ያታታትን ባህላዊ ውርሻታትን ዘተኮሩ ስልጠናታት ኣብ ምሃብን ፡ኣብ ምሕጋዝን ፡ተመክሮኡ ኣብ ምክፋልን ዘይነዓቕ ኣበርክቶ ዝገብር ዘሎ ግዱስ ስነ-ጥበበኛ’ዩ።
ስነ-ጥበበኛ መሓሪ ዑቕባሚካኤል(ጠዊል) ኣብ የማናይ እግሩ ብዘጋጠሞ ማህረምቲ ቅድሚ ሓደ ወርሒ ከቢድ መጥባሕቲ ኣካይዱ’ሎ።ንኩነታት ስነ-ጥበባዊ ስርሓቱን ጥዕንኡን ኣመልኪቱ ንድምጺ ኣመሪካ ዝሃቦ ቃለ መሕትት ኣብዚ ምስማዕ ይክኣል።


text:
ቁጽሪቶም ዝሓለፈ ሰኑይ 29 ነሓሰ ካብ ማእከላይ ባሕሪ ዝደሓኑ ስደተኛታት ናብ 6,500 ከምዝደየበ ተሓቢሩ።
እቲ ኣብ ሰሜናዊ ገማግም ባሕሪ ሊብያ ብኣርብዓ ናይ ህይወት ኣድሕን ስርሒታት ዝተኻየደ ኮይኑ መብዛሕትኦም ካብ ሃገራት ሶማልያን ኤርትራን ዝተበገሱ ስደተኛታት ምንባሮም ድማ ተፈሊጡ።
ኣብቲ ኣባላት ሓለዋ ባሕሪ ኢጣልያ፥ ሓካይም ዶብ ኣልቦን ፍሮንተክስ ብዝተባህለ ናይ ኤውሮጳዊ ሕብረት ሓለዋ ዶብ ኣብ ዝተኻየደ ዝተወሃሃደ ስርሒት፥ ስደተኛታት ብናይ ዓቕሊ ጽበታዊ ፈተነ ካብተን ተጻዒኖመን ዝነበሩ ጀላቡ ብምዝላል ናብተን ህይወት ኣድሕን መራኽብ ሓንቢሶም ክበጽሑ ብቪድዮ ተቐሪጾም ይርኣዩ።
ጸብጻብ ኣሶስየትድ ፕረስ ከምዝሓበሮ፤ እቶም ስደተኛታት ብድኹማት ናይ ዕንጸይቲ ጀላቡ ካብ ሊብያ ተበጊሶም ንማእከላይ ባሕሪ ብምስንጣቕ ናብ ኢጣልያ ይጉዓዙ ምንባሮም ይሕብር።
ተመሳሳሊ ስርሒት ኣድሕን ዝሓለፈ ሰንበት ነሓሰ ከምዝተኻየደን በቲ ስርሒት ሓደ ሽሕን ሚእትን ስደተኛታት ምድሓኖም ብተወሳኺ ተገሊጹ።
ኣህጉራዊ ውድብ ፍልሰተኛታት ማለት IOM ኣብዚ ዓመትዚ ጥራይ 106 ሽሕ ናብ ኢጣልያ ምብጽሖም ይጠቅስ። ካልኦት 2726 ሽሕ ግን ኣብ ባሕሪ ብዘጋጠሞም ሓደጋ ምማቶም ብተወሳኺ እቲ ውድብ ይሕብር።


text:
ደምዳሚ መለጺ ስሩዕ ኣኼባታት መሪሕነት ኤስደለ
ካብ ዕለት 6-11 መጋቢት 2016- 3ይ ስሩዕ ኣኼባ ፈጻሚ ሽማግለኡ ካብ ዕለት 15 18 መጋቢት 2016 ድማ 2ይ ስሩዕ ኣኼባ ማእከላይ ሽማግለኡ ብዓወት ኣሰላሲሉ።
ዉድብና ኤስደለ ኣብ’ዚ መሪሕነታዊ ኣኼባታቱ’ዚ ዓለማዉን ከባብያዉን ኩነታት ንህዝባዊ ቃልስና ብዘለዎ ትርጉም ኣብ ኩሉ-መዳያዊ ሃገራዊ ኩነታትን ዉድባዊ ኩነታትን ዓሚቕ ገምጋም ኣካይዱ። ኣገደስቲመድረኻዊ ዉሳኔታት ብምምሕልላፍ ከኣ ብዓወት ዛዚሙ ኣሎ።
ገባቲ ስርዓት ህግደፍ ሰብኣዉን ዜግነታውን ክብረት ህዝብታትና ኣሕሲሩን ኣዋሪዱን ክገዝእ ዝጸንሐን ዘሎን፡ ነቲ ባዕዳውያን ገዝእቲ ክበራረዩሉ ዝጸንሑ ድሕረት ነዳዲ እናነስነሰን እናኣሳወረን፡ ንህዝብታትና ኣተፋኒኑንኣቃሓሒሩን ንስሙር ቀጻልነት ኤርትራን ህዝባን ናብ ከቢድ ናይ ምርማስ ደንደስ ብምንቁልቃል ናይ ልዑላዊ ክብረትን ቀጻልነትን ሃገርና ሓደጋ ኮይኑ ምህላው፡ ብሕሱም ቁጠባዉን ፖለቲካዉን ናይ ጭቆና ሓለንጊእናገረፈ ኣደዳ ጥሜትን ዓጸቦን ብርሰትን ምብትታንን ገይርዎ ዘሎ ደመኛ ናይ ራዕድን ሽበራን ስርዓት ምዃኑ ጋህዲ ኮይኑ ኣሎ። ስርዓት ህግደፍ እዚ ጸረ- ሰላም ባህርያቱ’ዚ ብዝዓደሎ፡ ንዞባና፡ ዞባ ቀርኒ ኣፍሪቃ’ዉንብኲናትን ህውከትን ክርብጾ ይርከብ። ካብ ኩሉ ብዝኸፍኤ ድማ ኣብ’ዚ እዋን’ዚ ኣብ’ቲ ንሓው ጎረቤት ህዝቢ የመን ዘብርስ ዘሎ ኲናት መጋበርያ ኩሎም’ቶም ኣብኡ ዝፋለሱ ዘለው ሓይልታት ኮይኑ ብሓዊ ዝጻወትዘሎ ስርዓት ምካኑ’ዩ። ብዋጋ ብርሰትን ዕንወትን ሓው ህዝቢ የመን ክነግድን ብዝመጠዉሉ ናይ ደላላይ ዓስቢ ዕድመ ኣራዊት ስልጣኑ ንምንዋሕ ክብል ዘካይዶ ዘሎ ኣዕናዊ ተግባር 2ይ ስ/ኣ/ማ/ሽ ኣምሪሩ ኮኒኑ።
ህዝብታትና ኣብ’ዚ ዉህሉል ናይ 25 ዓመታት ናጽነት ብዝረኸብዎ ንቕሓት ንኤርትራን ህዝባን ካብ ስርዓት ህግደፍ ዝኸፍእ ጸላኢ ከምዘይብሎም ዝተገንዘብሉን ርሱን ናይ ለዉጢ ባህጎም ሰማይ ዝዓረገሉን ኩነታትምብጽሑ ድማ ገምጊሙ። ንህዝብን ሃገርን ኤርትራ ካብ’ዚ ኣንጸላልይዎ ዘሎ ብርሰትን ዕንወትን ሓደጋ ስርዓት ህግደፍ ናይ ምቅላስ ጉዳይ ከኣ፡ ድቃስ ዘይህብ ናይ ኣፍ- ኣርክቡ ዕማም ምዃኑ ከኣ መዚኑ። ኣብ’ዚህጹጽ ዕማም’ዚ ድማ ኩሉ ዓቕምታትን ኣቓልቦን ህዝብታትናን ደምበ ተቓዉሞ ሃገርናን ኣስሚርናን ኣዋሃሂድናን ንስሙር ህላወን ቀጻልነትን ሃገርና ብምቅዳም ኣንጻር ስርዓት ህግደፍ ናይ ምቅላስ ጉዳይ ንጽባሕዘይባሃል ዕማም ምዃኑ ኣስሚሩሉ ሓሊፉ።
ነዚ ንሰላምን ሰለማዊ ፍታሕን ዝኸዉን ሓሰኻ ዘይብሉ ኣራዊት ስርዓት ህግደፍ በቲ እንኮ ዝስቆሮ ብኩሉ መዳይ ዝተደገፈ ዕጥቃዊ ኣገባብ ቃልሲ ክሕምሸሽ ዘለዎ ደመኛ ጸላኢ ህዝቢ ኤርትራ ምዃኑ ከኣ ኣነጺሩ።
ታሪኻዊ 2ይ ስሩዕ ኣኼባ ማ/ሽማግለ እቲ ካልእ ብትኹረት ዝገምገሞ ሃገራዊ ጉዳይ ከኣ ኩነታት ደምበ ተቓዉሞ ሃገርና ብዝምልከት’ዩ። ኣብ’ዚ መዳይ’ዚ ናይ ብቑዕን ዱልዱል መሪሕ ደሞክራሲያዊ ሓይሊ
ብኩራት ሕጂ’ዉን ካብ ዝሳቕይዎ ዘለዉ ጸገማቱ ሓደ ምዃኑ ኣስሚሩሉ ሓሊፉ። ኤርትራዊ ሃገራዊ ባይቶ ንደሞክራሲያዊ ለውጢ (ኤሃባደለ) ናይ ኩሉ ሃገራዊ ዓቕምታት ደምበ ተቓዉሞ ጽላል ምፍጣሩ ኣወንታዊስጉምቲ ምንባሩ ገምጊሙ። እንተኾነ ግን ኣሰናዳኢ ሽማግለ 2ይ ሃገራዊ ጉባኤ ብዝፈጸሞ ዘይትካላውን ዘይሕጋውን ኣካይዳ ብሓደ ወገን ብዘተን ልዝብን ንከይፍታሕ ብዘርኣዮ ድርቅና ከኣ በቲ ካልእ ወገን ኤሃባደለ ኣብደዉታ ካብ ምእታዉ ሓሊፉ ናብ ኣዋሳንን ፈንጣሕን ጉዕዞ ገጹ ምንቁልቋሉ መዚኑ። ኣቦ መንበር ሃገራዊ ባይቶ ብኢደወነኑ ብዘይኣፍልጦ ናይቶም መሳርሕቱ ኣባላት ሰክረታርያ ንፈጻሚ ሽማግለን ኣሰናዳኢት ሽማግለን ኣደስኪሉ ከብቅዕ ሕጂውን ኣንደገና ብኢደ ወነኑ ንኣሰናዳኢት ሽማግለ ሕጋውነት ኣልቢሱ ዕለት 5 መጋቢት ሰሚናር ጸዊዖም።
ኣብ’ዚ ወሳኒ ናይ ምድኻም መስርሕ’ዚ ናይ ኤርትራዊ ደሞክራሲያዊ ኪዳን (ኤደኪ) መሪሕነት ግደ ነቲ ብኣሰናዳኢ ሽማግለ ዝተበገሰን ዝቕጽል ዘሎን ዘራጊ ኣካይዳ ዘሻድን ተራኡ ሓዲጉ ሃናጽን ኣካብን ግደኡ ክጻወትንኤሃባደለ ናብ ንቡር በታኡ ተመሊሱ ዱልዱል ቀጻልነቱ ንከረጋግጽ ኣወንታዊ ኣበርክትኡ ንክህብ ጸዊዑ። ዉድብና ኤስደለ ድማ ኤሃባደለ ንዝሓለፉ ናይ ምድኻምን ደውታን ተመኩሮታቱ ብግቡእ ገምጊሙን ካብኡክረኽቦ ዝኽእል ትምህርቲ ሓፊሱን ንዉዕዉዕ ሃገር ናይ ምድሓን ዕማም ሰውራና ዝዉዕል ሓይሊ ኮይኑ ንክቕጽል ካብኡ ዝድለ ዘበለ ኣበርክቶ ክገብር ቁሩብ ምዃ ኣረጋጊጹ።
2ይ ስሩዕ ኣኼባ ማኣከላይ ሽማግለ ዉድብና ብኣድህቦ ካብ ዝረኣዮም ሃገራዊ ጉዳያት ሓደ ናይ ሰፊሕ ሃገራዊ ግንባርን ስትራተጂካዊ ግንባርን መስመራትና ዘይተኻኻእ ግደኦምን ብዝምልከት’ዩ። ውድብና ኤስደለብስትራተጂ (መደብ-ዕዮ) ደረጃ ምስ ዘራኽቦም ሕብረ-ብሄራዉን ብሄራዉን ውድባት ኤርትራ ብስትረተጂያዊ ግንባር ዝተጠምረ ስሙር ኣማራርሓ ክገብር ቁሩብ ምዃኑ ኣረጋጊጹ። ምስ ኩሎም ሃገራዊ ሓይልታትድማ ብናይ ሰፊሕ ሃገራዊ ግንባር ህዝብን ሃገርን ኤርትራ ካብ ህግደፋዊ ናይ ብርሰት መዓት ናይ ምድሓን ዕማም ንከቕንዕ ዝዓለመ’ዩ። ስለ’ዚ ድማ ሰፊሕ ሃገራዊ ግንባር ሃገርና፥
1, ኣንጻር ገባቲ መንግስቲ ህግደፍ ዝቐንዐ ንኩሉ ዓቕምታት ደምበ ተቓወምና ዘስምር ክኸዉን
2, ንንቑሕን ወሳንን ተሳትፎ ሓፋሽ ህዝብና ዘአንግድ
3, ሲቪካዊ ማሕበራት ኤርትራ ኣንጻር’ቲ ክሃድኖምን ክጭፍልቖምን ዝጸንሐን ዘሎን ብቀንዱ ድማ ኣብ ስደት ክነብሩ ገይርዎም ዘሎ ስርዓት ህግደፍ ኣብ ምቅላስ ብዘለዎም ኣበርክቶ ዘተኣማምን መሻረኽቲ ናይ’ዚሰፊሕ ሃገራዊ ግንባር ምዃኖም ዝቕበል
4,ሸቶኡ ከኣ ንስርዓት ህግደፍ ብምውጋድ ጥጡሕ ባይታ ንሰለማዊ መሰጋገሪ መንግስቲ ኤርትራ ምንጻፍ ዝብል ምዃኑ ኣነጺሩ።
2ይ ስ/ ኣ/ማ/ ሽማግለና ነቲ 6 መሓዙት ውድባት ኤርትራ ጀሚሮሞ ዘለዉ ሰፊሕ ሃገራዊ ግንባርን በጺሕዎ ዘሎ ደረጃ ምዕባለን ብኣትኩሮ ገምጊሙ። ምሕዝነት 6 ውድባትናን መስርሕ ምዕባሌኡ ሓልዩ በጺሕዎ ንዘሎደረጃ ምዕባለ ከኣ ብኣወንታ መዚኑ። ንኣወንታዊ መስርሕ ምዕባሌኡ ሓልዩ ብዝገብሮ እናተደመረ ዝኸይድ ምትእምማን ሃንቀዉታ ህዝብና ዘርዊ ዝላ ንከመዝግብ ውድብና ኤስደለ ዝንበረሉ ትጽቢት ንክፍጽም ድልዊምዃኑ ኣስሚሩሉ።
ስርዓት ህግደፍ እቲ ብጊላዊ ጭቆናኡን ኣዕናዊ ሜዳ ሳዋን ኣሰንኪሉ ክገዝኦ ዝጸንሐ ከይኣኽሎ ህዝብና ብሓፈሻ መንእሰያትና ከኣ ብፍላይ ሃጽ ኢሎም ክጠፍኡን ዛሕዛሕ ኢሎም ክብተኑን ይገብር ኣሎ። እነሆ ከኣኤርትራ ብዓለም ደረጃ ብዋሕዚ ስደተኛታት ካብተን ዝተፈልጣ ውሑዳት ሃገራት ሓንቲ ኮይና መዛረቢት ዓለም ኮይና ኣላ።መኮንናቱ ድማ ኣብ ናይ ሰብ ንግዲ ተዋፊሮም ንክህብትሙ ዝፈቐደ ነዉራም ስርዓት ምካኑ ገምጊሙ። መንእሰይ ኤርትራ እቲ ካብ ምንጋጋ ዝብኢ ወጺኡ ዝተሓሓዞ ዘሎ ናይ ስደት መገሻ መሰረታዊ መፍትሒ ከምጽኣሉ ከምዘይክእል ብምግንዛብ ንህላወን ቀጻልነትን ኤርትራን ህዝባን ዝኸዉን ፍትሓዊ ቃልሲህዝብና ንክድግፍ ኣኼባና ጸዊዑ።
ኣብ መዛዘሚ 2ይ ስ/ ኣ/ ማ/ሽማግለ ኤስደለ ንህልዊ ኩነታት ውድብና ብዕምቆት ብምግምጋምን ጭቡጣት መድረኻዊ ዉሳኔታት ብምምሕልላፍን ንፈ/ሽማግለ ውድብ ንጹራት ናይ ስራሕ መደባት ብምሃብን ኣኼባኡ ዛዚሙ።
ቅኑዕ መስመርን ሓፋሽን ሒዝና ክንዕወት ኢና
ኩሉ ዓቕምታት ደምበ ሰዉራና ንስርዓት ህግደፍ
ብምውጋድ ህዝብን ሃገርን ኤርትራ ካብ ብርሰትን ምብትታን ነድሕን
2ይ ስ/ኣ/ማ/ሽ ኤስደለ
21 መጋቢት 2016
Short URL: https://english.farajat.net/?p=10222


text:
ብጎይትኦም ኩፍሎም ዝቅረበ ቓል፣ ኣብ ሰላማዊ ሰልፊ ጅኔብ፣ ናይ 22 ሰኔ 2018ዓም
ኽቡራትን ክቡራንን ካብ ቀረባን ሩሑቕን ንስለ መሰለኩምን ስለ ዝሳቐ ዘሎ ህዝብኹም ድኻምኩምን ግዜኹምን ገንዘብኩምን ኣጥፊእኩም ዝመጻኩም፣
ኽቡራትን ክቡራንን ብሚኽንያት ጥዕናን ስራሕን ክትካፈሉ ዘይከኣልኩም እንተኾነ ብገንዘብን ብሓሳብን ነዚ ሰላማዊ ሰልፊ ክዉን ክኸውን ዝሓገዝኩም፣
ኽቡራትን ክቡራንን ነዚ መደብ ሰላማዊ ሰልፊ ናይ 22 ሰኔ 2018ዓም ብዝተፈላለየ ኣገባብ ትሪኡን ትሰምዑን፣
ኽቡራትን ክቡራንን ሓለፍቲ ናይ እምነት፣
ብድጋሜ ኽቡራትን ክቡራንን፣ ሓለፍትን ኣባላትን ማሕበራዊ ጥርናፍየታት፣ ኽቡራትን ክቡራንን ሓለፍትን ኣባላትን ፖልቲካዊ ሕያልታት፣ ከምኡ’ውን ብዉልቒ ኣባላት ቀጽሪ ፍትሕን ሰላምን ዲሞክራስን፣ እንቛዕ ብሰላም መጻእኩም እናበልኩ ብስም እዛ ነዚ መደብ ዘዳለውት ሽማግሌ ሕጽር ዝበለ መግለጺ ክህብ ፍቐዱለይ።
ብቕዳምነት ነዚ መደብ ዘንቀሉን ክዉን ክኸዉን ለይትን መዓልትን ዝተቓለሱ ግዱሳት ኣሓትን ኣሕዋትን ካብ ስዊስን ካብ ስዊድንን’ዩም እሞ ብስም ኩሉ ደላይ ፍትሒ ከምስግኖም እፈቱ። ከምኡ’ውን ነዚ ሓሳብ ምስ ሰምዑ ብርእይቶን ብገንዘብን ብጉልበትን ብሞራል ዝሓገዙ ዕዙዝ ምስጋና ይብጻሕኩም።
እዚ ሰላማዊ ሰልፊ ንሰለስተ ቀንዲ እዋናዊ ጉዳይ’ዩ ዝተበገሰ’ዩ፣
- ‘’ኣበይኣሎሓዉኻ’’ ዝብልሞራላዊትምህርቲተመርኩስናኣብሃገርናፍትሕንዕርቕንዪምጻእ፣ናይሕልናንፕሎቲካንእሱራትብዘይቅድመኲነትይፈትሑክንብል’ዩ።
- ካልኣይመንግስቲህግደፍን27ዓመታትስልጣንመንግስቲብሓይሊሒዙነዛሃገርንጥፍኣታየምርሓስለዘሎይኣክልመንግስቲህግደፍካብስልጣንልቐቅነቲዋንኡህዝቢከኣኣስረክብክንብል’ዩ።
- ሳልሳይህዝቢኤርትራብሃሱሳትህግደፋዉያንብዝዝርጋሕፕሮፓጋንዳጽልእንቅርሕንትንከይተዓሻሸወኩሉኣብስደትዝነብርወላናይርእይቶፍልልይእንተሎዎሓዉኻንሓብትኻን’ዩ’ሞካብ’ዚናይጥፍእትሂወትክትወጽእብፍቕርንብክብርንተሓቛቑፍካስራሕ። ንጉዳይካ ካልእ ዝገብረልካ የሎን ስለ’ዚ ሃገራዊ ባይቶ ጸዊዕካ ንፍልልያትካ ብዘተ ፈቲሕካ ንሃገርካ ‘’ኣሎኹላበል’’ ክንብልን’ዩ፣
- ከምኡ’ውንኣብ’ዚወርሒ’ዚኣብ’ዚ ትርእዩዎፖላሶንመሰልሰብዝጣበቕናይሕቡራትመንግስታትትካልመበል 38 ጉባኤይገርብርኣሎ። እዚ ጉባኤኛ ንሕቶህዝብናካብነዊሕግዜ ኣቕላቦሂቡክሰርሓሉ ጸኒሑ። ኣብ ኤርትራ ብስርዓት ህግደፍ ሰብኣዊ መሰላት ግህሰት ከም ዘሎ ኣሚኑ ከኣ ብብወ/ሮሸይልብከይታሩስትምራሕፈታሺትንተጽዕኖፈጣሪትንሓንቲሽማግሌኣቑሙክሰርሓሉጸኒሑ።ክሳብ’ጂግንግህሰትሰብእዊመሰላትኣብኤርትራደዉስለ ዘይበለነዚኣመልኪትናነቶምኣኸበኛታትሽግርናንምግላጽንክሳብሙሉእፍትሒኣብኤርትራዝነግስኣብጎኒህዝቢኤርትራደዉክብሉንምጽዋዕንእታሽማግሌስራሓክትቅጽልድገፍናንምሃብንነዚሰላማዊሰልፊንገብርኣሎና።
ነዚ ቕኑዕን ሓቐኛን ሕቶ ህዝብና ደዉ ዝበልኩም፣ ኽቡራትን ክቡራንን፣
በቲ ባህሊ ህግደፍ ዝሓለፈ ወርሒ ናይ ነጻነት እዚ ወርሒ እዚ ድማ ናይ ሰማእታት ወርሒ ስለ ዝተባህለ ኩሉ ህዝብና ኣብ ዉሽጢ ይኹን ኣብ ስደት ዝነብር ብድልየቱ ይኹን ተገዲዱ ነዘን ኽልተ ኣዋርሕ የብዕለን’ዩ። ንሕና’ውን ምስ ኩሉ ሕቶታትናን ምስ ኩሉ ቁስልታትናን ነብዕሎ ኣሎና። ብፍላይ ናይ ሰማእታት ወርሒ ሰኔ ክንብል ከሎና ሕድሪ ሱዉኣትና ከይኸበረን ከይተተግበረን ንሰማእታትና ክንዝክር ከሎና ክልተ ዝተፈላለየ ስሚዕታት ከም ዝጸዓነና ርዱእ’ዩ። እንተኾነ ክሳብ ሙሉእ ሓርነት ንጎናጸፍን ድሕሪ ሓርነትን ሓንቲ መዓልቲ ኣብ ዓመት ዘይኮነ መዓልታዊ ክንዝክሮም ዪግባእ። ሚኽያቱ ንሕና ብኽብሪ ከነብር ንሶም ምእንታና ዝሞቱ ብሙዃኖም መንፈሶም ክንደክም የሕዪለና ተስፋ ክንቆርጽ ከሎና ኣብ ዉሽጥና ኮይኖም ንልብና ብተስፋ ስለ ዝመልእዎ፣ ንሃገራዊ ስራሓትና ክንስርሕ ከሎና ከኣ ክንዲ ንጥቅምናን ንውገናን ከይነዉዕሎ ንሕልናና ዝቕንጥዉን ስለ ዝኾኑ’ዩ። ስለ’ዚ ሰማእታትና ኩሉ ግዜ ኣብ ልብና ዪበሩ፣ ከም ጽላሎትና ከኣ ኣይፈለዩና። ዝኽሮም ከኣ ብሕድሪ ዝገደፉልና ክንዝክሮም ቓል ንእቶ።
ኽቡራትን ክቡራንን፣
እዚ ናትና ተረኽቦ መርገምን ኩፉ ዕድልን ኮዩኑ ዝስማዓና ንበዝሕ ኣሎና። ክሳብ ንቓልሲ ቶባ ክንብል ዝፈታትነና ሕማቕ ባህሊ ኣብ ዉሽጢ ደንበ ቓልሲ የንጸላሉ ኣሎ። እዚ ግን ህግደፋዉያን መታን እቲ ቓልሲ ከይዕንብብ እሞ ንመንግስቲ ንህዝቢ ከየስረክቡ ብዙሕ እንተታት ንደንበ ፍትሒ ጠቐር ከም ዘልብስዎ ልቢ ገርና ንንቓሓሉ። ንኣብነት ‘’ውድባት በዚሔን’’ ተኣኪብኩምን ሰላማዊ ሰልፊ ጌርኩምን እንታይ ኣፍሪኹም’’ ‘’ብኣዉራጃን ዓሌትን ተፈላሊኹም’’ ‘’ናይ ወያኔ ዓሳኽር’’ ይብሉና። እዚ ነቲ ገርህን ንቅሓት ዝጎደሎን ሓቂ ዪመስሎ። እንተኾነ ሓቂ የብሉን። ሰብ’ና። ክንበኣስን ክንዕረቕን ክንፈላለን ክንሰምርን ክንደክምን ክንብርትዕን ባህርያዊ’ዩ። ባህርያዉን ሰብኣዉን ዘይኮነ ተገዚእካን ባርያ ሓደ ሰብ ኮንካ ምንባር’ዩ። ኽቡራት ደለይቲ ፍትሒ ንጽናዕ። ጸኒዕና እንተተቓሊስና ክንዕወት’ና ንሕና እንተዘይዛዘምናዮ ከኣ ንደቕን ናይ ሓርበኛ ባህሊ ነውርሶም። እዘን ሎሚ ንኣና ጽላል ኮይነናና ዘለዋ ሃገራት ካብ’ዚ ናትና ዝገድድ ነዊሕ ቓልሲ ኣካይደን’የን ሰላምን ዲሞክራስን ረኺበን ዘለዋ። ሳላ እቲ ጸኒዑ ዝቓለሰ ህዝበን ሰላምን ፍትሕን ኣብ ሃገረን ከይተሸረፍ ከይተሰርቐ ዪነብር። ቐጻሊ ሰላማዊ ሰልፊ ክገብራ ንርእየን ኣሎና ነዚ ጽቡቕ ባህሊ ንመሀሮን ንልመዶ ንረብሓና ንሎምን ጽባሕን ንጠቐመሉ።
ንሕና እቲ ስደትሲ ከድና ዮ ዘይኮነ መጺኢና ንበል፣ ኣብ ናይ ስደት ሂወት ብድልየትና ክነብር ግን ኣይግባእን። ሚኽንይታኡ ውርደትን ሕሰረትንስለ ዝኾነ። ክብርናን ሓጎስናን ኣብ’ታ መደሓንቲ ኣቦታትና ዝተቀበረትላ ህዝገርና ኢና ንረክብ። ‘’ከልብን ስደተኛን ብድልየትና ነምጽኦም’ዮም’ ኣብ ዝኾነ ሰዓትን መዓልትን ክስጎም ከኣ መሰል ኣሎና’’ ዝብሉ ሰልፍታት የማን ኣብ ኤውሮጳ ይዕንባባ ኣለዋ። ኣብ’ቲ ንነብረሉ ሃገራት ከም ትዃን ክነብር ምስ ንፍትን ክፉእ መዓልቲ ክመጽጽእ ሙዃኑ ተረዲእና ምስ ጎረባብትና ዲሞክራሲ ንነብረለን ከይጭወ ንቓለስ ብዓቢኡ ከኣ ዕዮ ገዛና ንግበር። ካልእ ክእምተልኩም ዝደሊ ምስ’ቲ ዓቢይ ቀዳምይ ዕማም ናይ ሓርነት ክልተ ዓበይቲ ሽግራት ዪመጽኡና ኣለዉ።
- ንስድተኛታትደቅናንኣሓትናንኣሕዋትናንካብ ዑቑባ ዝሓተትወን ሃገራት ንኽሰጉዎም ዪደናደኑ ኣለዉ።
- ኣብዶብዝነብርህዝብናካብዝነበሮዝኸፍኤኣብ ዘይደልዮ ዜግነት ከይእትዉዎንሰግእ ኣሎና።
ኽቡራትን ክቡራንን ኣሓት ኣሕዋት
ንሽግራትና ብዓወት ክንሰግሮም ‘’ኣነ እንታይ ግደይ’’ ወይ ‘’ኣነ እንታይ ገደሰኒ’’ ወይ ‘’ንኣይ እንቋዕ ጠዓመኒ’’ ዝብል ሕማቕ ባህልታት ብንቕሃት ንስዓሮም። ካብ ንኣይ ንህዝበይ ካብ በይነይ ምስ ኩሎም ደቂ ሃገራይ በሃልቲ ንኹን። ንሕብረትና ንቓለስ ንሓርነትና ንወፈ። ንፖሎቲካዉን ኮማዉን ጥርናፌታትና ተለመንቲ ኣይንኹን። እኳ ጉዳይና ስለ ዝኾነ ተዓድመቲ ዘይኮና ዓደምቲ ንዂን። ነንሕድሕድና ንጻውር ንተሓላለ። ንፍልልያትና ብትሕትና ነጽብቦም። ፍትሒ ክነንግስ ፍትሓውያን ንኹን። ብሓቂ ኣሓትን ኣሓዋትን ንኹን። ሕውነት ካብ ወርቅን ሉልን የበልጽ። እምኒ ኲርናዕ ሃገር፣ መሰረት ሰላምን ምዓባሌ፣ ሕዉነት’ዩ እሞ ንሕዉነትና ንሓልዋ። ኣመንቲ ህግደፍ’ውን ብፍላይ እቶም ኣብ ስደት ትነብሩ ልቢ ግበሩ። እቲ ምርጫ ዪጸብብ ኣሎ። ህዝብኹም ዶ ትመርጹ ኢሳይስ ዪኸዉን ኣሎ። ተመኽንዩሉ ግዜ ሓሊፉ’ዩ። እዚ ኣብ ሰላማዊ ሰልፊ ተረኺቡ ዘሎ ሓዉኹም ሓብትኹም ዓዉ ኢሉ ናብ ህዝቡኹም ተመለሱ’ሉ ዪጽዋዓኩም ኣሎ። ጻዊዕትና ሰሚዕኩም ንፍትሓዊትን ዲሞክራስያዊት ሃገር ክንሃንጽን ኣብ ጎንና ቁሙ።
ጽን ኢልኩም ንዝሰማዕኩምኒ እና ኣመስገንኩ፣ ካባይ ንላዕሊ ማዓርግን ዓቕምን ዘሎኩም ከሎኹም ምዝራበይ ናይ ስራሕ ሓላፍነት ሙዃኑ ክትርዱኡለይ ብትሕትና ይሓትት፣ ደጊመ ነታ ሽማግሌ ነዚ መደብ ትመርሕ እናመስገንኩ፣ ጽንዓት ቓልሲ እናተተምኔኹልኩም ቓለይ ይዓጹ።
ዘለኣለማዊ ክብሪ ንናይ ቀደምን ሕጅን ሰማእታትና1111
ዕዉት ሰላማዊ ሰልፊ ገይሩ ብሰላም ነናብ ቤት፣ ብሰላም ዪምለሰና።
ዓወት ንቀጽሪ ሓርነት!!!!
ሓዉኹም ጎይትኦም ኩፍሎም
Short URL: https://english.farajat.net/?p=11069


text:
ቀዳማይ ሚንስትር ካናዳ ጃስትን ትርዶ ኣብ ዋዕላ ሕብረት ኣፍሪቃ ንምስታፍ ሎሚ ሓሙስ ናብ ኢትዮጵያ ኣምሪሖም ኣለው።ዕላማ ዑደቶም ዲፕሎማት ሰንከልከል ዝብል ንዝብልዎ ምርቋሕ ንመንበር አባልነት ባይቶ ጸጥታ ሕቡራት ሃገራት ንምብርባር ምዃኑ’ውን ተሓቢሩ’ሎ።
ቕድሚ ቀ/ሚ ትሩዶ ኣብ ሕዳር 2015 ናብ መሪሕነት ምምጽኦም ዝነበረ ዓቓባዊ ምምሕዳር’ታ ሃገር ነቲ ዓለምለኻዊ ውድብ ብጥርጣረ ዝርእይ ዝነብረ ኽከውን ከሎ ካናዳ ኣብ 2010 አባል ቤት ምኽሪ ጸጥታ ሕቡራት ሃገራት ኣብ ምኳን ከምዘይተዓወት ይዝከር።
ካናዳ፡ኣየርላንድን ኖርወይን ኣብቲ ኣብ ዓመተ 2021-2022 ክፉት ዝኸውን ክልተ መንበር ቤት ምኽሪ ጸጥታ ሕቡራት ሃገራት ይወዳደራ ኣለዋ። ድምጺ ምውሃብ ድማ ሰነ 17,2020 ክጅመር’ዩ።
ቀ/ሚ ትሩዶ ኣብ አዲስ አበባ ዝካየድ ዋዕላ ሕብረት ኣፍሪቃ ዝሳተፉ መራሕቲ ኣፍሪቃ ድሕሪ ምርኻብ ናብ ሰኔጋል ከምዘቕንዑ ተፈሊጡ’ሎ።
ኣፍሪቃ ዋላ’ኳ ካብተን 193 አባላት ሃገራት ሕቡራት ሃገራት 54 ሃገራት ዝርከባላ ኣህጉር እንተኾነት መንግስቲ ካናዳ ግን ምስቲ ኣህጉር ዝኾነ ይኹን ዝምድና ኣይጸንሖን።
ዝሓለፈ ወርሒ ሚንስትር ጉዳያት ወጻኢ ካናዳ ፍራንስዋ ፊሊፒ ሻምፕየን ናብ ሞሮኮን ማሊን ብምብጻሕ ኣብቲ ቦታ ተዋፊሮም ዘለው ሰራዊት ዓቓብ ሰላም ካናዳ ምርኻቦም ይፍለጥ። ብዛዕባ ምርቋሕ አባልነት ቤት ምኽሪ ጸጥታ ሕቡራት ሃገራት ድማ ዘለዎም ኣወንታዊ ተስፋ ድማ ገሊጾም።
ይኹን ደአ እምበር ካናዳ ካብ ኖርወይን ኣየርላንድ ብዝተሓተ ደረጃ ካብ ናይ ውሽጢ ሃገር ፍርያታ ኣብ ናይ ወጻኢ ሃገራት ሓገዝ ከምተውዕል ይፍለጥ።


text:
Radio Erena: 19 February 2020
ህዝባዊ ወያነ ሓርነት ትግራይ፣ ብምኽንያት ዝኽሪ መበል 45 ዓመት ምምስራት ብረታዊ ቃልሲ ናብ ህዝቢ ኤርትራ ጻውዒት ኣቕሪቡ።
እቲ ውድብ፣ ኣብቲ ናብ ህዝቢ ኤርትራ ዘቕረቦ ጻውዒት፣ ህዝቢ ትግራይን ህወሓትን ኣብ ሕቶ ህዝቢ ኤርትራ ተዋግዮምን ተጋግዮምን ከምዘይፈልጡ ብምርግጋጽ፣ ብሓባር ዝኸፈልዎ መስዋእቲ ንጨቛኒ ስርዓት ደርጊ ከምዝደምሰሱን ናይ ሓባር ዓወት ከምዝጨበጡን ኣዘኻኺሩ።
ንህዝቢ ኤርትራ ናብ ቃልሲ ዝደፍአ መሰል ናጽነት ባዕሉ ከምዘረጋገጾ ዝጠቐሰ እቲ ጻውዒት፣ በዚ’ዝን ህወሓትን ህዝቢ ትግራይን ሕቡናት ምዃኖም ኣስሚርሉ።
ይኹን እምበር ኣብ ዝሓለፉ 20 ዓመታት ዝተኻየደ ዘይተደልየ ኵናትን ጎንጺን ዘየድሊ ዋጋ ከምዝተኸፍለ ብምግንዛብ እዚ ዝፈጠሮ በሰላ ቀሊል እኳ እንተዘይኮነ፣ ኣብዚ እዋን’ዚ ግን ናይ ሓባር ረብሓናን ታሪኻዊ ዝምድናናን ብምሕዳስ ሓበራዊ ዕቤት ናብ ምርግጋጽ ክነሰጋግሮ ደጊምና ንጽውዕ ክብል ህወሓት መልእኽቱ ደምዲሙ።
እቲ ውድብ ኣቐዲሙ’ውን ተመሳሳሊ ጻውዒት ከምዘቕረበ ዝዝከር’ዩ።
ፕረዚደንት ኢሳይያስ ኣብዚ ቅንያት ኣብ ዝገበሮ ቃለ መጠይቅ፣ ሰራዊት ኢትዮጵያ ካብ ባድመ ዘይወጸ ህወሓት ስዝሓንገደ’ዩ ክብል’ዩ ወቒሱ።
ሓደ ካብ ገዳይም ተጋልደቲ ህወሓትን ሚኒስተር ጉዳያት ወጻኢ ኢትዮጵያ ዝነበረን ኣቶ ስዩም መስፍን፣ ኣብ ዝሓለፈ ሰሙን ኣብ ዝተዘከረ መበል 45 ዓመት ምምስራት ህወሓት ኣብ ዘስምዖ መደረ፣ “ፕሬዝዳንት ኢሳይያስ ንፍርቂ ህዝቢ ኤርትራ ናብ ስደት በቲኑ ከብቅዕ ንህዝብታት ቀርኒ ኣፍሪቃ ሰላምን ልምዓትን ከምጽእ ኣይኽእልን” ክብል ብወገኑ ምላሽ ሂቡሉ።
==================


text:
“ቃባ ቃላ ትቤ ብእሳ ትገላ” ላትብል መሰል እግልሚ ትበሃለት
By Gherezgher Bekit
November 24, 2018
ኣምሳል ሂጋ ትግሬ ብዙሕ ቱ። ላናይ ዶር የጊን ኣምሳላት ክም ቀርኣኮ ሐቴ መሰል ትቅብ ተለኒ። ላኣምሳል እግልሚ ሰበብ ትበሃላ ዎክ ሚክም ጀራቱ ላመሰል ትበሃለት እንዶ ትቤ ምን ትሰኣል እብ ክል ሕብር ዎጅንስ በሊስ ትረክብ። ከኣና ዮም እላ “ቃባ ቃላ ትቤ ብእሳ ትጋላ” ልትብል መሰል እግልሚ ትበሃለት ቀደም ኣዜ ላሳምዓኮ እግል ሓኬ እግልኩም ኣፍሱሕ እግልየ። መን ኣምር እንቱም እብ ብዕድ ድግም ሳምዓማ ትገቡእ።
እት ዎሮ ድጌ ዓድ ኣብ ህያብ ላልትበሀሎ ዓድ ነብሮ ዓለው። ማራ ጻጋያም ሰበት ዓለው እላ ሰም እላ ተሀየበቶም። ደኣም ዎሮ ውሕር እናስ ዲብ ፍንገሆም ነብር ዓላ። እብ ክትር ውሕር ላዓለዩ ምን ኩሉ ላርዝቁ እግል እሲቱ ዎዕያሉ ሓት ሓቴ ዮም ሙነት ምዕል መነዖም ዓላ ልትበሃል። እምበል ሃበኒ እንካ ኣምር ኢዓላ። ሃባ ተልካሁ ምን ገብእ ላረኣሱ ካሕ ተብል ዎውጃዕ ረኣስ ጸብጦ። እላ ሃባ ኢተስምዑኒ ልብል ዓላ። ሓቴ ዮም ዓስተር ጋያመት፣ ኣሓ ምን ኣድህር ዎጋድሞታት ዲብ ረወሪት ሻፋለት፣ ዓጣል ሸንከት ብዓች ሻኣጋ ዎሰራይር ክል ሓቴ ካኣካን መጽሃያ ዔረት። ዎሓቆ ሑድ ወክድ ምድር ሃዳይድ ዎኣብርቅ ገብኣ ዎድቅብት ዝላም ዘልመት። ኣዋድግ ዎዎመሓይዝ ሃማ ፣ኣሽራም ማልኣ ዎቀዋርዕ ዲብ ዕላል ሰላጣ።
እላ ምዕል እላ ለውሕር እናስ ምስል መሊሂቱ እት መዓደይ ላድጌ እግል ላሃርሞ ፍሩራም ጸንሓው። ዎምድር ክም ጻሓ እሎም ሸንከት ዓድ እግል ልትዓደው ብርትልግ በለው። ደኣም ለዓቢ መሓዝ ልሳዕ ዛሪ ሰበት ኢዓላ ላመሊሂቱ ሽውያ ኣስክ ዛረ እልና ከሃላት ኒደ በለው። እሊ ውሕር እናስ ደኣም ዓቅል እግል ሊደ ኢቃድራ ወሃምገም ሽክ በላ እታ ውሒዝ። ላጸሩ እናስ ዲብ ዓሎልበት ክሩይ ክም ሀላ ክም ረኣው ኣግል ለንጉፎ “ኣብ ፍላን እዴካ ሃበና” እት ልብሎ ተሃርሃረዎ። ህቱ ላኪን ላ “ሃባ” ቃል ክም ሰምዓ ረኣሱ ካሕ ኣበሌት ዲቡ “ኣና ነፍሼ ዲብ ፍንጌ ቅራር ሀለት ዎእሎም ርምቅ ትረኣዮም ካሃባ ልብሉኒ ሃለው፣ እትእላማ ዓረው እብዬ” በላ ካላእደሁ ሂበቶም ኣባ። ከብረድ ዲባ በሎዎ ፣ዎእናስ እት ልርእዎ ውሒዝ ገለዩ። መሓዝ ክም ዘራ ለመሊሂቱ እብ ሰላም እታ ድጌ ተዓደው ዎክሉ ለጀራ እግል እሲቱ ሓከዎ እላ። ለዶል ላጻጋይት እሲቱ “ቃባ ቃላ ፣ሊጊስ እግልኩም ሕደጎ፣ እሊ ቃባ ምን ገይስ ሓቴ ተርፈኒ ኣለቡ” ተሎም ልትበሃል። ዎምና ዎሓር “ቃባ ቃላ ትቤ ብእሳ ትገላ” ልትበሃል ልብሎ።


text:
ፍታሕ ንዘይረኸብኩሙሉ ጉዳይ መፍትሒ ንምርካብ ሓገዝን ምስናይን ምርካብ።
ምስ ደስት (Dest1) ምስ ዝተባህለ መደብ፣
እንታይ ኢዩ?
ንድልየታትኩም ኣብ ግምት የእትዩ ዘማልእን ምስ ኩነታትን ግዜ ናይ ስራሕኩምን ትምህርትኹምን ወይ ስልጠናታትኹም ዘይገራጮን በንጻሩ እኳ ደኣ ፈጺሙ ዝወሃሃድን ዝሰማማዕን፣ እንተነውሐ ስጋብ ዓሰርተ ሓሙሽተ ኣዋርሕ ዝኸይድ ሓደ ናይ ምሕጋዝን ምስላይን መደብ ኣዳሊናልኩም ኣሎና።
ኣብዞ ቀጺሎም ተዘርዚሮም ዘለዉ ባእታታት ንዘጋጥሙኹም ጸገማትን ሽግራትን ፍታሕ ንኽንረኽበልኩም ዝዓለመ መደብ ሓንጺጽና ኣለና።
- ካብን ናብን ኣብ ምጉዕዓዝ (ኣብ መጓዓዝያ )ንዘጋጥሙኹም ዝኾኑ ይኹኑ ዓይነት ጸገማት ፍታሕ፣
- ክትፈልጥዎም ዝግበኣኩም ነገራት ክንምህረኩምን ንኣተገባብራኦም ብዝምልከት ድማ ከነሰልጥነኩምን፣
- ስራሕ ኣብ ምርካብ፣
- ምእንቲ እዛ ማሕበር ምጥባቕን ማሕላይን፣
- ርእሰ ተኣማንነት፣
- ንርእስኻ ምክንኻንን ምእላይን፣
- መርበብ ማሕበራዊ፣
- ምምስራትን ምምዕባልን መርበብ ርክባት፣
i ዝያዳ ክፍለጥ ዝግበኦ
ኣብዚ ብምጥዋቕ rendez-vous ici. ዝያዳ ሓበሬታ ክትረኽብዎ ትኽእሉ ኢኹም።
ንመን ኢዩ ፧
ዞባ\ ዴባርትሞ
59 - Nord
ን 15 ኣዋርሕ
ዞባ\ ዴባርትሞ
59 - Nord
ን 15 ኣዋርሕ
ስለምንታይ እዩ እዚ ጉዳይ ኣገዳሲ ኾይኑ፧
ምርካብ ስራሕ፣
ናይ እዚ ዓድል ዝበሃል ወዲ 21 ዓመት ዝኾነ ናይ እንዳ ሕብስቲ (ፎርኖ) ተመሃራይ dans cette vidéo YouTube. ኣብ ዩቱብ ዝ ሃቦ ምስክርነቱ ክትከታተልዎ ትኽእሉ ኢኹም።
ምርካብ ስልጠና፣
ድልየታትኩም ዘማልእን ምስ እቲ እትደልይዎ ናይ ስልጠና ዓይነትን ብቕዓትኩምን ዝሰማማዕን ዝኸይድን ስልጠና ንኽትረክቡ ክንሕግዘኩምን ከነሳልየኩምን ኢና።
ናይ መጓዓዝያ ፍታሕ ክንረኽበልኩምን ኢና።
ናይ መጓዓዝያ ፍታሕን ኣሳልጦን ንኽትረኽቡ ክንሕግዘኩምን ከነሳልየኩምን ኢና።
ብ ኸመይ ኣብርክቶይ ይሳተፍ
ብመስመር ቁጽሪ ጽልክና ብምድዋል ቆጸራ ክትሕዙ ትኽእሉ ኢኹም።
በዘን ዝስዕባ መስመራት ቁጽሪ ስልክታት ናይዞም ኣዝዮም ደስ ዝብሉ ቤተሰባዊን ሕውነታውን ዝኾነ ምጭው ኣቐባብላ ክገብሩልኩምን እቲ እትደልይዎ መልሲ ንኽትረኽቡ ከምኡውን ክትምዝገቡ እንተደሊኹምን ድማ ዝግባእ መአንግዶት ክገብሩልኩምን ምዃኖም ንሕብረኩም እሞ ካብ ምድዋል ዓዲ ኣይትውዓሉ። ኣስማቶም ድማ ኣደሊን ን ሚካኤልን ይበሃሉ።
- ኣደሊን (Adeline) ቁጽሪ ስልካ : 07.85.53.98.49
- ሚካኤል (Mickael) ቁጽሪ ስልኩ : 06.08.72.05.35 ክትድውሉሎምን ክትውከስዎምን ትኽእሉ ኢኹም።


text:
መግለጺ ስምረት ምንቅስቓስ ኤርትራውያን ንድሕነት ሃገር ጨንፈር ስዊዝ ብምኽንያት ዕስራ ሰነ መዓልቲ ሰማእታት ኤርትራ
ሎሚ መዓልቲ ዕስራ ሰነ መዓልቲ ዝኽሪ እቶም ምእንቲ ናጽነት እታ ናይ ኩልና ዝኾነት ኣደ
መሬት ህይወቶም ዝሃቡ ጀጋኑ፡ መዓልቲ ዝኽሪ እተን ኣብ ጥሙይ ከብደንን ዕሩቕ ዝባነን ዕረን
ዓንዴልን መሪሩና ከይበላ በጃ ሓርነት ህዝበን ትንፋሰን ዝሃባ ሰማእታት ኤርትራ እያ።
እቶም ኣብ ግዜ ብረታዊ ገድሊ ኣዒንቶም ኣብ ዕላማ ሓርነት እናጨመቱ፡ ሓላፍነት ህዝብን
ሃገርን ተሰኪሞም፡ ኣሕዋቶምን ኣሓቶምን ሓንጊሮም፡ የማን ጸጋም ከይበሉ ‘ኣብ ብልሒ መላጸ’
ከይደነኑ ቀጥ ኢሎም ዝመረሹን፡ እቶም ኣብ ኣሰሮም መሬትን ባሕርን ኤርትራ ካብ ገዛእቲ
ሓይልታት ናጻ ምስ ወጸ’ውን ስለ ልኡላውነት ሃገር፡ ስለ መሰል፡ ስለ ራህዋን ስለ ሓርነትን
ህዝቢ ህይወቶም ዝኸፈሉ፡ ገና ውን ዝኸፍሉ ዘለዉን እቲ ዝለዓለ ክብሪ ይግብኦም። በጃ ሓርነት
ህዝቢ ዋጋ ምዃን ካብቲ ዓበይቲ ክብርታት ህዝብና ክሳብ ዝኾነ፡ ንሕና’ውን ከም ስምረት
መሰረትና ህዝብን ሃገርን ጌርና ንቃለስ ክሳብ ዝሃለና፡ ታሪኽ ሰማእታትና ከነኽብርን ሕድሮም፡
ክንሕሉን ክንፍጽምን ሃገራዊ ግዴታና እዩ።
ታሪኽ ሰማእታት ኤርትራ ታሪኽ እቶም ቅድሚ ዘመን ገድሊ ኣብ ፓለቲካዊ ቃልሲ ንሓርነት
ህይወቶም ዝሃቡ ኣባሓጎታትና፡ ታሪኽ ኣብ ዘመን ገድሊ ንናጽነት ዝሓለፉ ኣቦታትናን
ኣዴታትናን፡ ዓበይቲ ኣሕዋትናን ኣሓትናን፡ ታሪኽ ኣብ ናጽነት ዓብዮምን ጎቢዞምን ብሓርነት
ክነብሩ እናተመነናሎም ምእንቲ ክቱር ፍቕሪ ዝበቖሉላ መሬትን ፍቕሪ ሓርነትን ህይወቶም ዝሃቡ
ኣሕዋትናን ኣሓትናን እዩ። እዚ መስመር መላግቦ ወለዶ ከይበተኸ ዝቕጽል ዘሎ ታሪኽ
ሰማእትነት ደኒንና እነስቆንቁነሉ ዘይኮነስ፡ ኣፍልብና ነፊሕና እንኾርዓሉ ዘሐብን ታሪኽ እዩ።
እንተኾነ ኣሰር ታሪኽ ጀጋኑናን፡ ዘመልከቱልና መኣዝን ሓርነትን ከይሃስስ እንዘይተኸናኺናዮ፡
ኣደዳ ተበለጽትን ሰረቕቲ ታሪኽን ከምንኸውን ርጉጽ ነገር ከምዝኾነ ክንዝንግዖ ኣይግባእን።
ድሮ’ኳ እቲ ሰራቕን ገባትን ታሪኽ ጠላም ጉጅለ ህግደፍ፡ ንረኣዪ ብዘስደምም ኣገባብ ነቶም
ብህይወቶም ዘየኽበሮም ጀጋኑ – ወረ ንገሊኦምስ ህይወቶም’ውን ከምትሓልፍ ዝገበረን
ንገሊኦም ከኣ ኣብ ጎዳጉዲ ኣስፊሩ ብሕሰም ክረግፉሉ ዝጽበ ዘሎ – ንሕድሮም ጠሊሙ፡ ንደቆም
ኣዘኽቲሙ፡ ንስድርኦም ብዘይ-ጠዋሪ ኣትሪፉ፡ ንታሪኽ ገድሊ ንበይኑ ክግብት፡ ዝወዓልናሉን
ዝተዋሳእናሉን ኩነታት፡ ብገዛእ ኣዒንትና ዝረኣናዮን፡ በእዛና ዝሰማዕናዮን፡ኣብቲ ሽዑ ብዘይነበሩ
ወደስትን ተዋሳእትን ጠማዚዙ እናቕረበ፡ ታሪኽ ጀጋኑ ሰማእታት ክሰርቕ፡ ስም ጀጋኑና ከም
መለመንን መሸቀጥን ጌሩ እናሸፈነ፡ ከበሮ እናደሰቐ ከረሳስዓና ውራየይ ኢሉ ሒዝዎ ዘሎ ሽርሒ
እዩ።
ስርቂ-ታሪኽ፡ ስርቂ ሕድሪን ጭውያ ፍትሓዊ ዕላማን ሰለ ዝኾነ፡ እዚ ስርቅን ጭውያን’ዚ ድማ
ንብዙሓት መንእሰያት ሃገርና ኣደናጊሩ ዕላማ ቃልስና ንገባሪ እከይ በትረ መንግስትነት
ከነጨብጥ ከምዝነበረ ኮይኑ ከም ዝስመዖምን ብኡ ኣቢሎም “እቲ ኩሉ ንኸምዚ
እንተነይሩስ‘ሞ ኩሉ ከንቱ’ዩ ነይሩ” ናብ ዝብል ውድቀት-ሞራል ክሳገሩ ዝፈታትኖም ዘሎ
ብድሆ ምዃኑ ከነስተባህል ይግባእ። ስለዚ ከኣ ኢዩ ሓቀኛ ታሪኽን ሕድርን ሰማእታት ኤርትራ
ወትሩ ክንዝክሮን ክንሓስቦን ከነስተንትኖን : ብሶላን መልሕቕን መጻኢ መንገድናን ምዕራፍናን
ክንገብሮ ዝግባእ።ሓቀኛ ሕድሪ ኩሎም ሰማእታት ኤርትራ፡ ኣብ ሓቂ እተሰረተ፡ ሓርነታ ዝወጸት
ሃገር ምትካል፡ ሓራ ዝኾነ ህዝብን፡ ሓራ ኣተሓሳስባ ኣብ ህዝቢ ምስራጽን፡ ፍትሒ ማዕርነትን
ሰላምን ዝኣምን ስርዓት ምምስራት እዩ።ኣብዚ ረዚን መዓልቲ ዕስራ ሰነ እምበኣር ነዚ ሕድሪ’ዚ
እነሐድሰሉን ዝመጸ ይምጻእ ፈተና ካብዚ ዕላማ’ዚ ነግ-ፈረግ ኣይንብልን ኢልና ቃል
እንኣትወሉን ንምትግባሩ እንጎየሉን ዕለት’ዩ።
ዕስራ ሰነ ፡ ሕድሪ ሰማእታት ብምዝካርን ዝተጠልመ መብጽዓታት ንምትግባርን ቃል
ብምእታው ከም ኣባላት ብሓፈሻ ከኣ ከም ስምረት ምንቅስቓስ ኤርትራውያን ንድሕነት ሃገር
ወትሩ ንዝክሮ ዕለት እዩ። እዚ ምንቅስቓስ እዚ ፡ ምእንቲ ራህዋ ሰላምን ፍትሕን ሃገር፡ መንገዲ
ሓርነት ቀይሱ፡ ነዊሕ ግና ርጉጽ-ዓወት ዝመዛዘሚኡ ጉዕዞ ተተሓሒዝዎ ኣሎ።
ዋጋ ሓርነት ከቢድ እዩ። ስለዚ ድማ’ዩ ክንድቲ ዝኽብደቱ ዋጋ ዝተኸፍለሉን ሕጂ ውን
ዝኽፈለሉን ዘሎ። ብቖጸራ ዝመጽእ ሓርነት ሰለዘየለ ድማ፡ እዚ ዋጋ ምኽፋል ዕረ
እንዳጠዓመናን ከይፈተናዮን ክቕጽል እዩ። ኣብ መወዳእታ ሕድሪ ሰማእታትና፡ ነቶም ጨውዮሞ
ዘለዉ ጎሓላሉ ብምእላይ ፡ ምሉእ ብምሉእ ከምንትግብሮን ከምንበጽሖን ኣይንጠራጠርን፡፡ነዚ
ተጠሊሙ ዘሎ ሕድሪ ሰማእታትና ኣብ ምዕራፉ ንምብጽሑ ከኣ ሓላፍነት ናይ ኩሉ ዜጋ
ምዃኑን ብሓባር ንዓማጺ ወጊድ ኢልና ሕድሮም ንኽንፍጽምን ብኣጋጣሚ እዚ ክቡር ዕለት
ጻውዒትና ነቕርብ።
ዘልኣለማዊ ዝኽርን ሞጎስን ንሰማእታት ኤርትራ ይኹን!!!
ስምረት ምንቅስቓስ ኤርትራውያን ንድሕነት ሃገር ጨንፈር ስዊዝ!
20 ሰነ 2020
ኤርትራን ኤርትራዉነትን ንዘልኣለም ክነብሩ ኢዮም ! !
ሓርነትና ናይ ግድን ኢዩ !!


text:
Radio Erena: 23 October 2019
ንዕማት ዓብደላ መሓመድክያር፣ ናይ ፈለማ ናይ መጀመርያ ጓልኣንስተይቲ ፕረዚደንት ላዕለዋይ ቤት ፍርዲ ሱዳን’ያ።
መስራቲት ማእከል ደያኑ ሱዳን ምዃና እትፍለጥ ንዕማት፣ ካብ 1980 ኣትሒዛ ኣባል ሓጋጊ ኣካል ኔራ።
ኣብ ልዕሊ’ዚ፣ ኣብ ዝተፈላለየ እዋናት ከም ኣኽባር ሕጊን ላዕለዋይ ዳኛን ኮይና ሰሪሓ።
ኣብቲ ንፕረዚደንት ሱዳን ነበር ዑመር ኣልበሺር ንምእላይ ኣብ ዝተኻየደ ተቓውሞ ንጡፍ ተሳትፎ ኔርዋ።
ድሕሪ ምቛም ግዝያዊ መንግስቲ ሱዳን፣ ኣብ መንጎ ወተሃደራዊ ጉጅለን ሲቪላዊ ኣካልን ኣብ ዝተበጽሐ ስምምዕ፣ ሓላፊት ሓጋጊ ኣካል ሱዳን ኮይና’ያ ጸኒሓ።
ኣብ ነሓሰ 2019 ብዝተነድፈ መሰጋገሪ ቅዋም መሰረት ድማ ዝሓለፈ ሰሙን ፕረዚደንት ላዕለዋይ ቤት ፍርዲ ኮይና ተሸይማ።
ንሳ፣ ሒዛቶ ዘላ መዝነት፣ ኣብታ ብእስላማዊ ሕጊ ሸሪዓ እትመሓደር ሱዳን በዳሂ ጽፍሒ እኳ እንተኾነ፣ ኣብ ምርግጋጽ መሰላት ደቂ ኣንስትዮ ሱዳን ዓቢ ፍታሕን ጽልዋን ከተምጽእ ተስፋ ተነቢሩላ’ሎ።
ሱዳን፣ ድሕሪ ምእዋጅ ሸሪዓ ኣብ ዘመነ ስርዓት በሺር፣ መሰል ደቂንስትዮ ክገሃስ ምጽንሑ ዝተፈላለዩ ተጣበቕቲ ይወቕሱ።
ብፍላይ መርዓ ትሕቲ ዕድመ፣ መርዓ ብግዴታ ወይ ምዝራፍ ዝኣመሰሉ፣ ምስ መሰል ደቂኣንስትዮን ጾታዊ ዓመጽን ዝተተሓሓዙ በደላት ብብዝሒ ክፍጸሙ ምጽንሖም ጸብጻባት የመልክቱ።
===================


text:
ሓፈሻዊ ምህርቲ ሕርሻ ኢትዮጵያ ኤል-ኒኞ ስዒቡ ብዝተፈጥረ ድርቂ ከምዘይንኪ ሚንስቴር ሕርሻን ሃፍቲ ተፈጥሮን ኣፍሊጡ።
ሓላፊ ርክብ ህዝቢ እቲ ምንስቴር ኣቶ ኣለማየሁ ብርሃኑ ከምዝበሉዎ ድርቂ ኣብዘይተኸሰተሎም ከባቢታት ዝተሰርሐ ናይ ምክሕሓስ ስራሕ መጠን ምህርቲ ከይንኪ ኣክንድኡ ከምቲ ልሙድ 270 ሚሊዮን ኩንታል ክርከብ እዩ ገምጋምና ኢሎም።
ኣብ ውሽጢ 50 ዓመታት ዘይተርኣየ ዝተብሃለ ናይ ኤል-ኒኞ ድርቂ ናብ ላሊና ተሰጋጊሩ ናይዚ ሎሚ እዋን ክረምቲ ብተነፃፃሪ ዝሓሸ ናይ ምህርቲ እዋን ክኸውን እዩ ይብሉ ኣቶ ኣለማየሁ።ኣብዚ ናይ ሎሚ እዋን ክረምቲ 12 ሚሊዮን ሄክታር መሬት ብዘርኣቲ ብምሻፋን 303 ሚሊዮን ኩንታል ንምምራት ትልሚ ተታሒዙ’ሎ።
" ንሕና ብውልቅና ክንግምግም ከለና ግን ኣብ ናይ በልጊ ምንቅስቓስ ዝሰራሕናዮም ስራሕቲ ዘከሓሕስ እዩ ዝብል ናይ ባዕልና ገምጋም ኣለና" ኢሉ ኣቶ ኣለማየሁ።
ኤል-ኒኞ ዘስዓቦ ተፅዕኖ ድርቂ ንምንካይ ዝተፈላለዩ ስራሕቲ ከምዝተሰርሑ ዝሓበሩ ኣቶ ኣለማየሁ ይዛዘም ኣብዘሎ ናይ በልጊ እዋን ዝተመርተ ምህርቲ ኣብቶም ዝሓለፉ ዓመታት ካብ ዝነበረ ብዓሰርተ ዕፅፊ ከምዝውስኽ ትፅቢት ኣሎ ኢሎም ይብል ፀብፃብ እስክንድር ፍሬው።


text:
Description
ኢትዮጵያ ካበይ ናበይ፧
ዘይልብ ወለዳዊ ስራሕ ብመሓመድ ሓሰንን ግሬጓር ላልየን፡ ትርጕም ሩት ስምኦን
ኢትዮጵያ ካበይ ናበይ፧ ኢትዮጵያ ካብ ቅድሚ ሚኢቲ ዓመታት ከም ውህድቲ ሃገር ካብ እትቐውም ክሳዕ 2016 እትትርኽ ስራሕ እያ። ብመልክዕ ቃለ-መሕትት ኣብ መንጎ ክኢላ ጂኦፖሊቲካን ዓረባዊ ዓለመን መሓመድ ሓሰን (ዶ/ር) ከምኡ’ውን ግሬጓር ላልየን ናይ ኢንቨስቲግ’ኣክሽን ዝበሃል ናይ ቋንቋ ፈረንሳይኛ መርበብ ሓበሬታ ዝቐረበት መጽሓፍ እያ። እዚ ብኽኢላ ትርጕም ዝዀነ ሩት ስምኦን ዝቐረበ ትሕዝቶ፡ ናይ’ቶም ዝሓለፉ ኣርባዕተ መራሕቲ ኢትዮጵያ ዝነበሩ ግዜኣት ከምኡ’ውን ከመይ ኢላ ኢትዮጵያ ናብ’ዚ ዘላቶ ኵነታት’ዚ ክትወድቕ ከም ዝኸኣለት ይትንትን።
ሩት ስምኦን ምኵርቲ ጋዜጠኛ፡ ደራሲትን ተርጓሚትን ኰይና፡ ዝሓለፉ ስራሓታ ኣብ መሰል ደቀንስትዮ፡ ዮጋ፡ መጽሓፍቲ ቈልዑ፡ ቋንቋን ጂኦፖሊቲካን ይተኵሩ።


text:
ሰፊሕ ህዝባዊ ኣኸባ ኣብ ከተማ ፍራንክፈርት!!
ብብጻይ ዑቑባዝጊ ድቡስ፡ ኣቦ መምበር ውድብ ግንባር ሃገራዊ ድሕነት ኤርትራ – ሕድሪ ዝምራሕ ሰፊሕ ህዝባዊ ኣኼባ ኣብ ከተማ ፍራንክፈርት ተዳልዩ ምህላዉ ብዓቢ ተገዳስነት ንሕብር።
ኩሉ ደላይ ፍትሒን መሰረታዊ ለውጢን ነዚ ተዳልዩ ዘሎ ህዝባዊ ኣኼባ ብተገዳስነት ክካፈሎን፡ ብምሉእ ናጽነት ሓሳቡን ርእይቶኡን ከፍስስ፡ ክበርህ ዝደልዮ ሕቶታት ክሓትት ይዕደም።
ኣጀንዳ ሰፊሕ ህዝባዊ ኣኼባ፡-
- ሓፈሻዊ ኩነታት ህዝብናን ሃገርናን
- ሓፈሻዊ ኩነታት ደንበ ተቓውሞን ምዕባለታቱን፡ ክኸውን እዩ።
ኣኼባና ዝግበረሉ፡ ዕለት 20.02.2016
ስዓት 15: 00 ድ. ቀ. ኮይኑ፡
ኣድራሻ፡ Saalbua Niederad
Goldsteinstr.33
60528 Frankfurt A/M እዩ። ብድሓን ምጹ !
ድሕነት ህዝብን ሃገርን ልዕሊ ኹሉ!!
ዓወት ንሕፋሽ ብተግባር!!
ግንባር ሃገራዊ ድሕነት ኤርትራ – ሕድሪ ጨንፈር ጀርመን
ሓበሬታ ናይ መጉዓዝያ፡
ካብ ፍራንክፈት ባንሆፍ Frankfurt Hauptbahnhof Strassenbahn ቁ12 Richtung ናብ Schwanheim ትከይድ ተሰቒልኩም ኣብ Gerauerstr.Haltstelle ድሕሪ ምውራድ ናብ ጎልድሽታይ ብእግሪ ክምጻእ ይካኣልዩ::
Short URL: https://english.farajat.net/?p=10108


text:
ኣብ ደቡባዊ ምብራቕ ሲያትል እንታይ ይግበር ኣሎ
አማርኛ • اَلْعَرَبِيَّةُ • 繁体字 • 한국어 • Español • Tagalog • ትግርኛ • Tiếng việt • English • af-Soomaali
እዋናዊ ዝኾነሉ፦ 25 ሓምለ 2022
ሓፈሻዊ መግለጺ
ንበይከን ሂልን ረይኔር ቫሊን ሓዊሱ ኣብ መላእ ደቡባዊ ምብራቕ ሲያትል ብትራንዚት ምጥቃምን ውሕስነቱ ክብ ንምባልን፡ ብእግርኻ ንምስጓም፡ ብብሽክለታ ንምዝውዋር ዘሎ ከይዲ ቀሊል ዝገብርን ንሰርሕ ኣለና።
ፕሮጀክትታት ኣብ ከይዲ ህንጸት፣ ኣብ ናይ መወዳእታ ደረጃ ምድላው ንድፊ፣ ወይ ኣብ ምጅማር እዮም ዝርከቡ። ደረጃ እዞም ፕሮጀክታት ኣብ ዝሃለወ ይሃልው፣ ነቲ ዝህልወካ ርኢቶ ክንሰምዕ እዩ ድልየትና።
ደቡብ ምብራቕ ሲያትል ብዓቢኡ፡
- ናብ ኣብያተ ትምህርቲ ዝወስዱ ውሑሳት ዝኾኑ መገዲታት
ናይ ከባቢታት መንበሪ ጎደና ገንዘባዊ ሓገዝ (Neighborhood Street Fund)
- 51st Ave S ን Renton Ave S ምምሕያሻት ውሑስነት ትራፊክ
- ምምሕያሻት ውሑስነት መንገዲ አጋራት ኣንዶቨርን (Andover) ዳኮታን (Dakota)
- ቤከን ኣቨኑ ሳዉዝ (Beacon Ave S) ምምሕያሻት ውሑስነት
ቤከን ሂል (Beacon Hill):
- ቤከን ሂል (Beacon Hill) ናይ ብሽኽለታ መገዲ
- መደያይቦ ሳዉዝ ሀንደርሰን (S Henderson)
- ጎደናታት ጥዕናኹም ሓልዉ (Stay Healthy):
ረይኔር ቫሊ (Rainier Valley):
- Accessible Mt. Baker (ንግዜኡ ጠጠው ክብል ዝተገብረ)
- መስመር መጎዓዚያ 7 – Transit-Plus መልቲሞዳል ኮሪዶር
- Rainier Ave Vision Zero (ቪዥን ዜሮ)
- ጎደናታት ጥዕናኹም ሓልዉ (Stay Healthy):
- Lake Washington Blvd
- ኤምኤልኬ (MLK) ንብሽክለታ ዝተሓዝአ መገዲ
- ረይኔር ኣቨኑ ሳዉዝ ናይ አውቶቡሳት ጥራሕ መገዲ
ብተሓጋገዝቲ ኤጀንሲታት ዝምርሑ ፕሮጀክታት
- Sound Transit East Link Extension (መናውሒ ናይ ምብራቕ መራኸቢ)
- ኪንግ ካውንቲ ሜትሮ ራፒድ ራይድ መስመር R (RapidRide R Line)
ብዛዕባ እቶም ኣብ መላእ እታ ከተማ ዝካየዱ ፕሮጀክትታት ተወሳኺ ሓበሬታ ንምርካብ፣ ነቲ ናይ ካፒታል ፕሮጀክትታት ዳሽቦርድና ርአ።


text:
Radio Erena: 09 July 2021
ብቀዳማይ ሚኒስተር ኣብይ ኣሕመድ ዝምራሕ ሰልፊ ብልጽግና፣ ኣብ ምርጫ ከምዝተዓወተ ብወግዒ ተገሊጹ።
ቦርድ ምርጫ ኢትዮጵያ ቀዳም 10 ሓምለ ኣብ ዝሃቦ ወግዓዊ ውጽኢት ምርጫ፣ ሰልፊ ብልጽግና ካብ 436 መናብር ፓርላማ ን410 መናብር ብውናን ብዓብላሊ ድምጺ ከምዝተዓወተ ገሊጹ።
ኣደ ወንበር’ቲ ቦርድ ብርቱኳን ሚደቅሳ ኣብ ዝሃበቶ መግለጺ፣ ኣብ እዋን ውድድር ይኹን እዋን ምርጫ ዝተፈጥሩ ጸገማት ምንባሮም፣ እንተኾነ ግና ቦርድ ምርጫ ካብ ስልጣንን ዕማማቱን ወጻኢ ብምዃኖም ክእርሞም ከምዘይከኣለ ኣመልኪታ። ኣብ እዋን ምርጫ ዝተራእየ ብዝሒ ኣድማጺን፣ ምኽባር ጸጥታን ግና ካብ ትጽቢታ ንላዕሊ ዝምስገን ከምዝነበረ ኣመልኪታ።
ቀዳማይ ሚኒስተር’ታ ሃገር ነቲ ብዕለት 21 ሰነ ዝተኻየደ ምርጫ፣ ድሕሪ ዓሰርተታት ዓመታት ጸቕጢ፣ ናይ መጀመሪያ ናጻን ርትዓዊን ምርጫ ክብል ገሊጹዎ።
እንተኾነ ሕቡራት መንግስታት ኣመሪካ እትርከቦም ሓያሎ ኣህጉራውያን ማሕበረሰብ ዓለም፣ ሓያሎ ካብ ተወዳደርቲ ኣብ ቤት ማእሰርቲ ተዳጒኖም፣ ኣብ ብዙሕ ከባቢታት’ታ ሃገር ዓሌታዊ ግጭትን ኲናትን ኣብ ዝካየደሉ ዘሎ እዋን፣ ናጻን ርትዓዊን ምርጫ ተኻዪዱ ክበሃል ኣይከኣልን ኣዩ ክብሉ ኣቐዲሞም ክገልጹ ጸኒሖም’ዮም።
መራሒ ናይ ሓደ ካብ ሕጹያት ተወዳደርቲ ውድብ ኢዜማ ዝኾነ ብርሃኑ ነጋ፣ ኣብ እዋን ምርጫ ብምልሻታትን ዕጡቓት ሓይልታትን ተኻዪዶም ካብ ዝበሎም ምፍርራሃትን ዕንቅፋታትን ኣብ ልዕሊ ኣድመጽቲ፣ 207 ጥርዓናት ኣቕሪቡ’ዩ።
ብሰንኪ ህሉው ኩነታት ኢትዮጵያን ሎጂስቲካዊ ቀረባትን ምርጫ ዘይተኻየደሎም ከባቢታት ብሕጂ ክካየደሎም ምዃኑ ኣደ ወንበር’ቲ ምርጫ ትገልጽ። በዚ ምኽንያት ከኣ ገለ ወናብር ፓርላማ ንዘይተወሰነ እዋን ጥርሑ ክጸንሕ እዩ። ብውሑዱ ኣብ ሰለስተ ዓበይቲ ዞባታት’ታ ሃገር ምርጫ ኣይተኻየደን።